OKRESNÝ ÚRAD BRATISLAVA
odbor starostlivosti o životné prostredie
oddelenie ochrany prírody a vybraných zložiek životného prostredia
Pracovisko: Odborárske nám. č. 3, P. O. BOX 19, 810 05 Bratislava 

Číslo: OU-BA-OSZP3-2015/007110/FIL/I-EIA 
Bratislava, 31. 03. 2015                                                     

ROZHODNUTIE

	Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia ako príslušný orgán podľa § 56 písm. b) zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov účinných do 31. 12. 2014     v spojení s § 5 zákona NR SR č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov a zákona č. 180/2013 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov vydáva podľa § 29 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov účinných do 31. 12. 2014, na základe zámeru „ŠANCOVÁ - PREMIÉRE“, ktorý predložil navrhovateľ FINEP Premiére, s.r.o., Jégeho 12, 821 08  Bratislava po ukončení zisťovacieho konania toto rozhodnutie:
Navrhovaná činnosť, „ŠANCOVÁ - PREMIÉRE“, ktorej účelom je zmena rozostavanej stavby polyfunkčného objektu, umiestnená v Bratislavskom kraji, v okrese Bratislava I, v mestskej časti Bratislava – Staré Mesto, parcela č. 7535/3 ,4, 8, 7536/1, 2, 7537/4, 7543, 7549/6, 7, 8, 16, 21710 a 21714/1,  k. ú. Staré Mesto,  

sa bude posudzovať

podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Pre uvedenú činnosť je možné požiadať o povolenie podľa osobitných predpisov.

 ODÔVODNENIE

	Navrhovateľ, FINEP Premiére, s.r.o., Jégeho 12, 821 08  Bratislava, predložil Okresnému úradu Bratislava, odboru starostlivosti o životné prostredie, oddeleniu ochrany prírody a vybraných zložiek životného prostredia (ďalej len „OÚ BA”) podľa      § 22 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov účinných do 31. 12. 2014 (ďalej len „zákon”) dňa   18. 12. 2014 zámer „ŠANCOVÁ - PREMIÉRE“.
 
Na základe písomnej žiadosti navrhovateľa príslušný orgán podľa §22 ods. 7 zákona upustil od požiadavky variantného riešenia zámeru listom  č. OU-BA-OSZP3-2014/087049/FIL/I-EIA zo dňa 06. 11. 2014. Predkladaný zámer je okrem nulového variantu (súčasný stav - t.j. variant stavu, ktorý by nastal, ak by sa navrhovaná činnosť neuskutočnila) riešený v jednom variante. 
 
Navrhovaná činnosť svojimi parametrami podľa prílohy č. 8 zákona, kapitoly       9. Infraštruktúra, položky č. 16. Projekty rozvoja obcí vrátane písmena a) pozemných stavieb alebo ich súborov (komplexov) ak nie sú uvedené v iných položkách tejto prílohy, s celkovou podlahovou plochou 13 346,9 m2 v zastavanom území a podľa tej istej položky písm. b) statickej dopravy s celkovým počtom parkovacích státí 199, podlieha zisťovaciemu konaniu, ktoré príslušný orgán vykonal podľa § 29 zákona.

	Účelom zmeny činnosti je maximalizovať bytovú funkciu a minimalizovať obchodné a kancelárske plochy. Zmena pozostáva: Dom A a B - vnútorné zmeny, ale nie zmeny objemu - prestavba, Dom C - zväčšenie objemu - dostavba - Potreba zmien Stavebného povolenia, Dom D - zväčšenie objemu (garáž) - dostavba - Potreba zmien Stavebného povolenia a Dom E - nová stavba - Nové Územné rozhodnutie.  Celý blok je už rozostavaný. Blok tvorí vysoká 23 podlažná veža s výškou atiky 71 m na horizontálnom podnoží. Dom A má vlastný vstup, schodisko a výťah z bočnej ulice. Tento vstup a schodisko budú zachované. V 3 podzemných podlažiach sú garáže a rampa pre pohyb vozidiel smerom nadol. V prízemí (1NP) sú komerčné plochy, vstup na schodisko a k výťahu a garážové státia. V ďalších 3 podlažiach (2-4 NP) sú byty a kancelárie (v 2-3 NP s dispozíciou do úzkej uličky oproti YMCA). Na streche je kotolňa pre celý blok. Výškový dom B má vstup z Beskydskej ulice. V 3 suterénoch sú garáže. V prízemí (1NP) sú vstupy do veže, doľava a doprava do komerčných plôch. V dome B sú dve schodiská, už realizované. Dom C má vstup z Beskydskej ulice. Vstupná hala bude na úrovni medzipodlažia medzi 1 NP a 1 PP. Dom E má vstup tiež z Beskydskej ulice. Vstup z chodníka je pod úrovňou  - vo vstupnej hale bude vyrovnávacie schodisko na úroveň 1 PP. Objekt bude dopravne napojený na Šancovú ulicu cez Beskydskú ulicu. 

V rámci zisťovacieho konania príslušný orgán rozoslal zámer podľa § 23 ods. 1 zákona na zaujatie stanoviska rezortnému orgánu, dotknutému orgánu, povoľujúcemu orgánu a dotknutej obci. 

           V súlade s § 23 ods. 4 zákona doručili príslušnému orgánu svoje písomné stanoviská tieto subjekty (stanoviská sú uvádzané v skrátenom znení): 

1. Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, list č. OU-BA-OSZP3/2014/ 101267/POR/I-EIA, doručený dňa 08. 01. 2015 – z hľadiska prevencie závažných priemyselných havárií konštatuje, že v uvedenej lokalite nie sú v súčasnosti, z hľadiska prevencie závažných priemyselných havárií, známe žiadne riziká, ktoré by túto výstavbu obmedzovali a súhlasí s vydaním súhlasného stanoviska bez pripomienok.
2. Regionálny úrad verejného zdravotníctva Bratislava hlavné mesto so sídlom v Bratislave, list č. HŽP/03777/2015, doručený dňa 12. 01. 2015 – vo svojom záväznom stanovisku z hľadiska ochrany verejného zdravia netrvá na pokračovaní posudzovania zámeru podľa zákona č. 24/2006 Z. z. pre činnosť „ŠANCOVÁ - PREMIÉRE“, k.ú. Staré Mesto, Bratislava. Hluková štúdia (Ing. Zaťko, Ing. Franek) dokladuje, že hluk z prevádzky posudzovanej činnosti neprekročí na fasádach okolitej zástavby prípustné hladiny pri dodržaní navrhovaných zvukovoizolačných opatrení. Svetelnotechnická štúdia (Ing. Straňák) preukazuje, že výstavbou navrhovaných objektov nedôjde v okolitej zástavbe k neprípustnému zníženiu preslnenia a denného osvetlenia. Rozptylová štúdia (Doc. Hesek) predpokladá dodržanie limitov znečisťujúcich látok na fasádach vlastneného i okolitých objektov. Stavba bude posúdená podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov a jeho vykonávacích predpisov v ďalších konaniach.
Príslušný orgán podmienku Regionálneho úradu verejného zdravotníctva Bratislava rešpektoval a bude predmetom ďalšieho konania podľa § 30 a nasl. ustanovení zákona    č. 24/2006 Z. z. v znení neskorších predpisov.
3. Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, list č. OU-BA- OSZP3-2014/011597/ SVE I., doručený dňa 12. 01. 2015 – z hľadiska ochrany vôd konštatuje, že navrhovaná činnosť nezasahuje do vodohospodársky chránenej oblasti ani vyhláseného pásma ochrany vodného zdroja a nie sú v susedstve vodné zdroje využívané pre zásobovanie obyvateľstva vodou. Okresný úrad Bratislava, odbor starostlivosti o ŽP, oddelenie ochrany prírody a vybraných zložiek životného prostredia ako príslušný orgán podľa zákona NR SR č. 525/2003 Z. z. o štátnej správe starostlivosti o životné prostredie vydáva k predloženému zámeru podľa § 23 ods. 4 zákona č. 24/2006 Z. z. stanovisko s pripomienkami: 
3.1 Dokumentáciu zakladania objektu novostavby spolu s projektom čerpania podzemnej vody predložiť na vyjadrenie štátnej vodnej správy. 
Predložený zámer nepožaduje posudzovať podľa zákona.
Príslušný orgán pripomienku Okresného úradu Bratislava, odboru starosti o životné prostredie, z hľadiska ochrany vôd rešpektoval a bude predmetom ďalšieho konania podľa § 30 a nasl. ustanovení zákona č. 24/2006 Z. z. v znení neskorších predpisov.
4. Krajské riaditeľstvo Hasičského a záchranného zboru v Bratislave, list č. KRHZ-BA-OPP-4/2015, doručený dňa 13. 01. 2015 - vo svojom stanovisku konštatuje, že nemá pripomienky k navrhovaným činnostiam. 
5. Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, list č. OU-BA-OSZP3–2015/ 10843/HEL/I, doručený dňa 14. 01. 2015  –  z hľadiska odpadového hospodárstva dáva nasledovné stanovisko k predloženému zámeru: Po oboznámení sa s predloženým zámerom, vypracovanom podľa zákona z hľadiska odpadového hospodárstva konštatuje, že navrhovaná činnosť nebude mať negatívny vplyv na životné prostredie a nemá k zámeru pripomienky. Na základe uvedeného nepožaduje vypracovať správu o hodnotení činnosti. Konkrétne podmienky k realizácii a prevádzkovaniu stavby určí orgán odpadového hospodárstva v rámci vyjadrenia v povoľovacom procese.
Príslušný orgán stanovisko orgánu odpadového hospodárstva okresu rešpektoval a bude predmetom ďalšieho konania podľa § 30 a nasl. ustanovení zákona č. 24/2006 Z. z. v znení neskorších predpisov. 
6. Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, list č. OU-BA-OSZP3–2014/ 101591/TRK/BAI, doručený dňa 15. 01. 2015  – z hľadiska ochrany ovzdušia vydáva nasledovné stanovisko: Zdroje znečisťovania:
- 199 garážových státí v podzemnej garáži,
- náhradné zdroje elektrickej energie pre prípad výpadku elektrického prúdu s tepelným príkonom 0,736 kW – stredné zdroje znečisťovania ovzdušia,
- plynová kotolňa na 5. N. P. domu A s menovitým tepelným výkonom 2 x 1000 kW – stredný zdroj znečisťovania  ovzdušia. 
K predmetnému zámeru nemá pripomienky, z hľadiska ochrany ovzdušia nie je potrebné predložený zámer posudzovať podľa zákona č. 24/2006 Z. z. v znení neskorších predpisov.
7. Ministerstvo obrany SR, Agentúra správy majetku Bratislava, list č. ASM - 90 - 2531/2014, doručený dňa 15. 01. 2015 - oznamuje stanovisko z hľadiska záujmov obrany štátu: Vojenská správa nemá pripomienky, lebo v riešenom území nemá zvláštne územné požiadavky. Z hľadiska zákona č. 24/2006 Z. z. nemá pripomienky.
8. Ministerstvo dopravy, výstavby a regionálneho rozvoja Slovenskej republiky, Sekcia záležitosti EÚ a zahraničných vzťahov, Odbor rozvoja dopravnej infraštruktúry, Oddelenie dopravného modelovania a infraštruktúry, list č. 05349/2015/B211-SZEÚ/01250, doručený dňa 21. 01. 2015  –  vo svojom stanovisku oznámilo nasledovné: 
Dopravné napojenie územia predloženého zámeru je navrhnuté z Beskydskej ulice. Parkovanie osobných motorových vozidiel sa predpokladá na prvom, druhom a treťom podzemnom podlaží, s celkovým počtom 199 parkovacích miest. V ďalšom stupni prípravy MDVRR SR žiada doplniť dokumentáciu zámeru o vyjadrenie správcov dotknutých komunikácií, hlavne vo väzbe na Beskydskú, Karpatskú, Čajakovú a Šancovú ulicu. Požiadavky správcov komunikácií žiada zohľadniť a rešpektovať v plnom rozsahu. Pri výstavbe nového vjazdu/výjazdu a parkovacích miest žiada dodržať príslušné platné normy STN. Ministerstvo dopravy, výstavby a regionálneho rozvoja Slovenskej republiky, vzhľadom na výstavbu indikovanú v zámere ,,ŠANCOVÁ - PREMIÉRE“, ďalej z hľadiska plánovaného nárastu obyvateľstva, ako aj v súvislosti s dopravnými väzbami v riešenom území v zmysle zákona č. 24/2006 Z. z., odporúča vykonanie procesu posudzovania vplyvov zámeru na životné prostredie v zmysle uvedeného zákona. 
Príslušný orgán si na objasnenie pripomienok dotknutého orgánu vyžiadal od navrhovateľa doplňujúce informácie, ktoré sú uvedené v časti Doplňujúce informácie podľa § 29 ods. 6 zákona, uvedené pod bodom č. 8  tohto rozhodnutia. OÚ BA stanovisko Ministerstva dopravy, výstavby a regionálneho rozvoja Slovenskej republiky akceptoval a v kontexte s celkovými výsledkami zisťovacieho konania zohľadnil a vyhodnotil ako jeden z dôvodov na rozhodnutie o posudzovaní navrhovanej činnosti. Navrhovaná činnosť bude posudzovaná podľa zákona č. 24/2006 Z. z. a následné pripomienky vychádzajúce zo stanoviska budú predmetom ďalšieho konania podľa § 30 nasl. ustanovení zákona č. 24/2006 Z. z. v znení neskorších predpisov. 
9. Dopravný úrad, list č. 4154/2015/ROP-002/0088, doručený dňa 22. 01. 2015 - z hľadiska záujmov civilného letectva nemá k predmetnej stavbe žiadne požiadavky. Z pohľadu Dopravného úradu nie je potrebné predmetný zámer  posudzovať podľa zákona č. 24/2006 Z. z.
10. Krajský pamiatkový úrad Bratislava, list č. KPUBA-2015/3225-2/2778/FAL, doručený dňa  23. 01. 2015    - uvádza nasledovné: Krajský pamiatkový úrad (ďalej len ,,KPÚ BA“) vydal dňa 8.8.2002 rozhodnutie č. BA/02/N1181/710/2/Ka k projektovej dokumentácii ,,Polyfunkčný objekt Šancová ulica (parc. č. 7535/3, 7543, k. ú. Staré Mesto) Bratislava, projektant: Ing Peter Špička, PhD., dátum spracovania 03/2002. Uvedená projektová dokumentácia riešila zástavbu len na parcelách 7535/3, 7543, k. ú. Staré Mesto, a maximálna výška objektu bola 8 NP, vydaným rozhodnutím bola táto dokumentácia schválená. KPÚ BA vydal dňa 19.10.2005 rozhodnutie č. BA/05/191-14/5519/Ka k projektovej dokumentácií k zmene stavby pred dokončením, dokumentácia na územné konanie ,,Polyfunkčný objekt Šancová ul. (parc. č. 7535/3, 7543, k. ú. Staré Mesto), Bratislava - zvýšenie strednej časti objektu z 8 NP na 22 NP“, projektanti: Ing. Peter Špička, PhD., Ing. arch. Juraj Fecanin, Ing. arch Zolo Czovek, dátum spracovania 01/2005. V podmienke č. 1 uvedeného rozhodnutia je uvedené: ,,Zvýšenie strednej časti objektu je určené výškovým usporiadaním objektov v danej časti ulice a bloku, t.j. zvýšenie je možné realizovať maximálne o dve podlažia“. Uvedeným rozhodnutím KPÚ BA bolo povolené zvýšiť strednú časť objektu na 10 NP. KPÚ BA vydal dňa 17.12.2008 záväzné stanovisko č. BA/08/1467/5/9609/Fal k projektovej dokumentácii ,,SO13 Výjazdová a nájazdová rampa z ulice Beskydská“ parc. č. 7549/4, 7549/6-8, 7537/3-4 a 21710, spracoval Top Projekt spol. s r. o., dátum spracovania 11/2008. V uvedenom záväznom stanovisku boli určené podmienky k realizácii prestrešenej nájazdovej rampy, pričom prestrešenie malo byť riešené ako ľahká konštrukcia bez plných bočných stien. Dokumentácia predložená na KPÚ BA dňa 05.01.2015 k objektu ,,ŠANCOVÁ-PREMIÉRE, Zámer navrhovanej zmeny činnosti vypracovaný podľa zákona č. 24/2006 Z. z.“, zhotoviteľ CREATIVE, spol. s r.o., Bernolákova 72, 902 01 Pezinok, dátum december 2014, sa týka stavby vysokej 23.NP a zväčšenia zastavanej plochy až po križovatku ulíc Šancová - Beskydská. Tieto zmeny neboli KPÚ BA schválené v žiadnom rozhodnutí, resp. záväznom stanovisku, na KPÚ BA nebol predložený nový zámer s navrhovanými zmenami a KPÚ BA sa k týmto zmenám nevyjadril v súlade s ustanoveniami zákona č. 49/2002 Z. z. o ochrane pamiatkového fondu v znení neskorších predpisov (ďalej len ,,pamiatkový zákon“). Územie, na ktorom sa nachádza navrhovaná stavba, bolo v období medzi 25. 10. 2005 - 30.01.2008 vyňaté z pamiatkovej zóny Bratislava - Centrálna mestská oblasť, v tomto období sa KPÚ BA nevyjadroval k úpravám nehnuteľností, ktoré nie sú NKP a ktoré sa nenachádzali v pamiatkovom území. Po opätovnom pričlenení predmetného územia k pamiatkovej zóne Bratislava - Centrálna mestská oblasť 30.01.2008 KPÚ BA vydal len záväzné stanovisko                    č. BA/08/1467/5/9609/Fal k projektovej dokumentácii ,,SO13 Výjazdová a nájazdová rampa z ulice Beskydská“ parc. č. 7549/4, 7549/6-8, 7537/3-4 a 21710. KPÚ BA nemá informácie aké rozhodnutie bolo vydané k predmetnej stavbe zo strany stavebného úradu MČ Staré Mesto v období, keď predmetné územie nebolo súčasťou pamiatkovej zóny Bratislava - Centrálna mestská oblasť, resp. ako v súčasnosti koná stavebný úrad v predmetnej veci. 
Príslušný orgán stanovisko Krajského pamiatkového úradu Bratislava  akceptoval a bude predmetom ďalšieho konania podľa § 30 a nasl. ustanovení zákona č. 24/2006 Z. z. v znení neskorších predpisov. 
11. Mestská časť Bratislava - Staré Mesto, list č. 423/3955/2015/OZP/Tes, doručený dňa 27. 01. 2015 zasiela ako dotknutá mestská časť a súčasne povoľujúci orgán stanovisko k zámeru: 
Z hľadiska oddelenia územného rozvoja k zámeru z hľadiska posúdenia súladu navrhovanej činnosti s platnou ÚPD:
Predkladaný zámer navrhovanej zmeny činnosti ,,Šancová-PREMIÉRE“ vypracovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov nie je v súlade s aktuálne platnou územnoplánovacou dokumentáciou nakoľko navrhovaná zmena nerešpektuje typický charakter bloku (na rozdiel od konštatácie, ktorá je deklarovaná v predkladanom materiáli - v kapitole IV.12 Posúdenie súladu navrhovanej činnosti s platnou UPD a ďalšími relevantnými dokumentmi na str. 72-73). V súvislosti s vyššie uvedeným nesúladom konštatuje nasledovné:
V zmysle Záväznej časti platnej územnoplánovacej dokumentácie Územný plán hlavného mesta SR Bratislavy, rok 2007 v znení zmien a doplnkov 01, 02 a 03 je zámer súčasťou plôch s funkčným využitím: občianska vybavenosť celomestského a nadmestského významu kód 201, stabilizované územia.
Podmienky funkčného využitia plôch 201: územia areálov a komplexov OV celomestského a nadmestského významu s konkrétnymi nárokmi a charakteristikami podľa funkčného zamerania. Súčasťou územia sú plochy zelene, vodné plochy ako súčasť parteru a technické vybavenie, garáže a zariadenia pre požiarnu a civilnú ochranu. Podiel funkcie bývania nesmie prekročiť 30% z celkových podlažných plôch nadzemnej časti funkčnej plochy. Zároveň je zámer lokalizovaný v území, ktoré je v zmysle záväzných Regulatívov urbanistickej kompozície a dotvárania obrazu mesta (viď. kapitola 2. strana 13 C úplné znenie) zahrnuté do Územia kompaktného mesta. Územie kompaktného mesta. Územie kompaktného mesta tvorí územie blokovej mestskej zástavby mestských častí Staré Mesto, Nové Mesto, Ružinov a časť pravobrežného nábrežia Dunaja v mestskej časti Petžalka. Územie kompaktného mesta zahŕňa pamiatkovú zónu Centrálna mestská oblasť (ďalej PZ CMO). Z hľadiska regulácie urbanistickej kompozície a obrazu mesta sa toto územie člení na zónu A, zónu B a zónu C. Zóny A a B sú vymedzené vo výkrese č. 2. 2. Regulačný výkres grafickej časti ÚPN. Posudzovaný zámer je súčasťou zóny B. Zohľadniť a rešpektovať: - charakteristickú blokovú štruktúru vytvorený založenou uličnou sieťou. 
V území zóny B, ktorá tvorí obalový priestor zóny A, zahŕňajúcej zostávajúci priestor PZ CMO, vymedzený od územia zóny A po hranice platnej PZ CMO podľa Vyhlášky OÚ Bratislava č. 1/1992 zo dňa 18. 8. 1992 o PZ Bratislava CMO, spolu s v južnej časti nadväzujúcim územím od pokračovania Čulenovej ul., ďalej spojnicou Čulenovej a vyústenia mosta Apollo, v pokračovaní nábrežím Dunaja na Petržalskej strane - kolmo na Kočánkovu po hrádzu - Klokočova po Starý most a späť po nábrežie Dunaja, Petržalským nábrežím medzi Novým a Starým mostom, ďalej telesom nového mosta po začiatok násypu, spojnicou s Viedenskou cestou a protipovodňovou hrádzou, protipovodňovou hrádzou po kanál, spojnicou kanála po cintorínsku kaplnku podhradského cintorína, zaústením Riznerovej ulice do Fialkového údolia:
-	osobitne pristupovať k stavebným vstupom do územia s dôrazom na ochranu výškovej hladiny PZ CMO a siluety historického mesta, 
-	pri rešpektovaní požiadaviek stanovených v území zóny A (s limitom 21m, 6-7 nadzemných podlaží) je možné preverovať umiestnenie nových výškových stavieb, pričom ich lokalizácia musí byť overená v UŠ,
-	rešpektovať maximálne zachovanie charakteru zástavby s adekvátnou funkčnou adaptáciou,
-	novostavby, ktoré vznikajú na mieste viacerých objektov členiť v hmote prispôsobenej okoliu.
Regulácia využitia územia v stabilizovaných územiach stanovená v Záväznej časti C (viď. kap. 2.2.2. - str. 26 C úplné znenie) je nasledovná: 
,,Merítkom a limitom pre novú výstavbu v stabilizovanom území je najmä charakteristický obraz a proporcie konkrétneho územia, ktoré je nevyhnutné pri obstarávaní podrobnejších dokumentácií alebo pri hodnotení novej výstavby v stabilizovanom území akceptovať, chrániť a rozvíjať. Posudzovanie dostavieb, prestavieb, nadstavieb a novostavieb v rámci stabilizovaných území sa uskutočňuje na základe ukazovateľov intenzity využitia územia vo funkčnej ploche. Ak nový návrh nerešpektuje charakteristické princípy, ktoré reprezentujú existujúcu zástavbu a vnáša do zástavby kontrast, resp. neúmerné zaťaženie pozemku, nie je možné takúto zástavbu v stabilizovanom území umiestniť“.
Z hľadiska väzby novej zástavby k pôvodnej štruktúre je potrebné:
na území centra mesta
-	v ostatnom území centra mesta prevláda v rámci stabilizovaných území blokový charakter existujúcej zástavby. V rámci jednotlivých funkčných plôch sa môžu nachádzať bloky zástavby s odlišnou intenzitou zástavby. Z hľadiska ich dostavby sa požaduje rešpektovať typický charakter bloku. V určitých prípadoch - zvýraznenie nároží, nadstavby - môže dôjsť k vyššej intenzite využitia pozemku v porovnaní s okolitou zástavbou. Určujúce sú však regulatívy /stavebná čiara, výška, odstupy a pod./ vyplývajúce z existujúcej stavebnej štruktúry bloku. 
Základným princípom pri stanovení regulácie stabilizovaných území v meste je uplatniť požiadavky a regulatívy funkčného dotvárania územia na zvýšenie kvality prostredia (nielen zvýšenie kvality zástavby, ale aj zvýšenie prevádzkovej kvality územia). 
Zároveň uvádza rekapituláciu územných rozhodnutí a stavebných povolení, ktoré boli vydané v minulosti pre posudzovaný zámer:
1.	Rozhodnutie o umiestnení stavby 0628 č. ŽP-2000/09596/ÚR/Ma-8 zo dňa        20. 04. 2001 (rozhodnutím sa umiestňoval navrhovaný polyfunkčný objekt, ktorý mal 3 PP a 8 NP)
2.	Rozhodnutie o umiestnení stavby 0628 č. ŽP-2002/06235/ZÚR/Ma-4 zo dňa      22. 02. 2002 (novým rozhodnutím sa dopĺňala polyfunkcia objektu o priestory na bývanie, ostatné podmienky uvedené v rozhodnutí č. ŽP-2000/09596/ÚR/Ma-8 zo dňa  20. 04. 2001 zostávajú v platnosti)
3.	Rozhodnutie o umiestnení stavby č. 0912 č. SU-2004,2005/24068/114248/ZMUR -Ga zo dňa 23. 11. 2005 (týmto novým rozhodnutím o umiestnení stavby, ktorým sa mení výška objektu: v časti A z pôvodných 4 NP na 5 NP, v časti B nárast počtu podlaží s bytovou funkciou z pôvodných 8 NP na 22 NP, v časti C sa mení výška z pôvodných 5 NP na 6 NP a zmena spôsobu vykurovania z pôvodne navrhovaných etážových vykurovaní bytov na dve spoločné kotolne umiestnené v blokoch B a C).
4.	Rozhodnutie o povolení stavby ,,Novostavba polyfunkčného objektu na Šancovej ulici, Bratislava“ vydané OÚ Bratislava I. - OŽP pod č. ŽP-2002/11701-G/208-Km zo dňa 23. 12. 2002.
5.	Rozhodnutie o dodatočnom povolení zmeny stavby pred dokončením ,,Novostavba polyfunkčného objektu - II. Etapa na Šancovej ulici, Bratislava“ vydané Mestskou časťou Bratislava - Staré Mesto ako príslušným stavebným úradom I. stupňa pod č. SU-2004/31569, 93633-K/320-Km zo dňa 1. 12. 2004     (v rozsahu: zmena hrúbky základovej dosky z 800 mm na 1 500 mm a realizácia pilót v časti B; nástupné rampy pre peších v časti A, B, C; zvýšenie svetlej výšky v 1. PP z 3, 17 na 3, 47; zmena dispozície a umiestnenia výťahov).
6.	Rozhodnutie o zmene stavby pred dokončením ,,Novostavba polyfunkčného objektu na Šancovej ulici, Bratislava“ vydané Mestskou časťou Bratislava - Staré Mesto ako príslušným stavebným úradom I. stupňa pod č. SU-2005, 2006/42108,29823-K/116-Km zo dňa 25. 05. 2006 (zmena spočíva: v zmene výšky objektu v časti A o 1 NP, v zmene výšky objektu v časti B z pôvodných      8 NP na 22 NP a v zmene výšky objektu v časti C o 1 NP).
7.	Rozhodnutie o zmene stavby pred dokončením ,,Polyfunkčný objekt PREMIERE, Šancová ulica, Bratislava“ vydané Mestskou časťou Bratislava - Staré Mesto ako príslušným stavebným úradom I. stupňa pod č. SU-2008/38174/418-K/191-Km (zmena spočíva: v bloku C je upravený suterén v smere kolmom na Šancovú ulicu z dôvodu úpravy rozmerov parkovacích státí pre kategóriu automobilov O2, v bloku B je upravená poloha únikového schodiska, v zmene počtu kotolní z pôvodne dvoch na jednu, umiestnenú na najvyššom podlaží v bloku B, v zmene dispozícií a skladby bytových jednotiek, v zmene obvodového plášťa v nadväznosti na upravené dispozičné riešenie bytovej časti). 
Z hľadiska ochrany prírody a starostlivosti o životné prostredie:
Dreviny v blízkosti stavby zabezpečiť pred poškodením nasledovným spôsobom:
-	zabrániť úniku tekutých stavebných materiálov a odpadových vôd zo stavebných činností v priestore okolo stromu,
-	realizovať debnenie kmeňov stromov alebo celých drevín,
-	neskladovať a nenahŕňať zeminu na bázu kmeňa stromu,
-	neskladovať v priemete koruny stromu ťažké stavebné materiály ani neparkovať ťažké stavebné mechanizmy,
-	neodkrývať nad mieru nevyhnutne potrebný koreňový systém drevín,
-	v prípade potreby realizovať debnenie kmeňov stromov alebo celých drevín prípadne vyviazanie konárov (po konzultácií s orgánom vykonávajúcom v prvom stupni ochranu drevín).
-	Výkop umiestniť tak, aby bol v minimálnej vzdialenosti od kmeňov drevín 2 m, v prípade menšej vzdialenosti konzultovať riešenie s orgánom vykonávajúcim v prvom stupni ochranu drevín.
-	Stavba musí byť realizovaná v súlade so záväznou STN 83 7010 Ošetrovanie, udržiavanie a ochrana stromovej vegetácie.
-	V prípade nutnosti odstránenia drevín, treba požiadať prvostupňový orgán o povolenie na výrub drevín a doplniť vypracovaný dendrologický posudok. 
Záver: So zreteľom na vyššie uvedené skutočnosti a zároveň aj zmeny legislatívy vzťahujúce sa k predmetnému územiu: redukcia pôvodného vymedzenia PZ CMO, resp. jej opätovné rozšírenie na pôvodnú hranicu, aktualizácia platnej ÚPD - Územný plán hl.mesta SR Bratislava v znení zmien a doplnkov 01, 02 a 03, aktuálne znenie zákona NR SR č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov a značný časový odstup od vydania citovaných rozhodnutí (požiadavka na ich predĺženie nie je podaná) požaduje, aby predkladaný zámer bol posudzovaný so zameraním na vyhodnotenie parametrov vyplývajúcich z aktuálne platnej územnoplánovacej dokumentácie. 
Príslušný orgán si na objasnenie pripomienok povoľujúceho orgánu vyžiadal od navrhovateľa doplňujúce informácie, ktoré sú uvedené v časti Doplňujúce informácie podľa § 29 ods. 6 zákona, uvedené pod bodom č. 11  tohto rozhodnutia. OÚ BA stanovisko Mestskej časti Bratislava – Staré Mesto akceptoval a v kontexte s celkovými výsledkami zisťovacieho konania zohľadnil a vyhodnotil ako jeden z dôvodov na rozhodnutie o posudzovaní navrhovanej činnosti. Navrhovaná činnosť bude posudzovaná podľa zákona č. 24/2006 Z. z. a následné pripomienky vychádzajúce zo stanoviska budú predmetom ďalšieho konania podľa § 30 nasl. ustanovení zákona  č. 24/2006 Z. z. v znení neskorších predpisov. 
12. Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, list č. OU-BA-OSZP3–2015/ 10791/HUD, doručený dňa 29. 01. 2015 – z hľadiska ochrany prírody vydáva nasledovné stanovisko: V záujmovom území platí prvý stupeň ochrany v rozsahu ustanovení § 12 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon OPK“),  na dotknutých parcelách ani v blízkom okolí nie je evidovaný výskyt chránených druhov rastlín a živočíchov a biotopov európskeho alebo národného významu, ani výskyt chránených stromov, realizáciou navrhovanej činnosti nedôjde k významnému ovplyvneniu biodiverzity a ekologickej stability územia. Územie je situované v dostatočnej vzdialenosti od chránených území národnej sústavy, ako aj európskej sústavy chránených území NATURA 2000. V súlade s § 47  ods. 3   zákona  OPK sa  bude  vyžadovať súhlas  orgánu  ochrany   prírody  (v pôsobnosti príslušnej mestskej časti) na výrub drevín s obvodom kmeňa nad 40 cm vo výške 130 cm nad zemou. Vzhľadom na to, že na území posudzovanej činnosti platí prvý stupeň ochrany  a tunajší úrad si nevyhradil pôsobnosť obce vo veciach ochrany drevín, z hľadiska ochrany drevín je dotknutým orgánom v procese posudzovania vplyvu na životné prostredie v danej lokalite Mestská časť Bratislava – Staré Mesto.  V projekte sadovníckych úprav nie sú vyznačené inžinierske siete, ktoré sú limitujúcim faktorom pre výsadbu stromov. Navyše, zo situácie zelene vyplýva, že stromy majú byť vysadené v spone cca 4,6 x 5,3 m, čo je pre stromy so strednou veľkosťou koruny nedostatočná vzdialenosť, takže výsadba 13 ks stromov na rastlom teréne je otázna. Orgán ochrany prírody okresu             z hľadiska svojich kompetencií nemá zásadné pripomienky k predloženému zámeru a jeho záverom,  pokiaľ však ide o vyhodnotenie vplyvu navrhovanej činnosti na scenériu krajiny, na rozdiel od predloženého návrhu sa nestotožňuje so záverom, že navrhovaná činnosť bude mať počas prevádzky pozitívny a nevýznamný vplyv na scenériu krajiny. Podľa § 2 ods. 1 zákona OPK Ochranou prírody a krajiny sa podľa tohto zákona rozumie starostlivosť štátu, právnických osôb a fyzických osôb o voľne rastúce rastliny, voľne žijúce živočíchy a ich spoločenstvá, prírodné biotopy, ekosystémy, nerasty, skameneliny, geologické a geomorfologické útvary, ako aj starostlivosť o vzhľad a využívanie krajiny. Ochrana prírody a krajiny sa realizuje najmä obmedzovaním a usmerňovaním zásahov do prírody a krajiny, podporou a spoluprácou s vlastníkmi a užívateľmi pozemkov, ako aj spoluprácou s orgánmi verejnej správy. Z Metodiky identifikácie a hodnotenia charakteristického vzhľadu krajiny (ďalej len „Metodika“), vypracovanej doc. Ing. Pavlom Jančurom, PhD. s kolektívom (partnermi vypracovania Metodiky bolo Ministerstvo životného prostredia SR, Slovenská agentúra životného prostredia a Katedra plánovania a tvorby krajiny Technickej univerzity vo Zvolene) vyplýva potreba ochrany charakteristického vzhľadu krajiny (ChVK), vychádzajúca aj z požiadaviek  Európskeho dohovoru o krajine (Florencia r. 2000, ratifikovaný SR v r. 2005). Cieľom EDoK je (cit.) integrovať všetky doteraz izolované záujmy ochrany území, predovšetkým prírodného a kultúrneho dedičstva, čiže ochrany prírody a krajiny s ochranou pamiatkového fondu. Podkladom starostlivosti o krajinu sú koncepcie, plány, štúdie, prognózy, programy starostlivosti a rozvojové programy a projekty. Súvisia s územným plánovaním, ochranou prírody a pamiatok, posudzovaním vplyvov na životné prostredie, projektmi pozemkových úprav. V zmysle výkladu pojmov, uvedených v EDoK, “krajina“ znamená časť územia, tak ako ju vnímajú ľudia, ktorej charakter je výsledkom činností                    a vzájomného pôsobenia prírodných a/alebo ľudských faktorov. Podľa Článku 2 EDoK sa s výhradou ustanovení uvedených v článku 15 (článok 15 - Územná pôsobnosť upravuje postup zmluvných strán pri územnom rozširovaní pôsobnosti EDoK) sa tento dohovor dotýka celého územia zmluvných strán a zahŕňa prírodné, vidiecke, mestské a prímestské oblasti, plochy pevniny, vnútrozemské vodné plochy a morské oblasti. Týka sa typov krajiny, ktoré môžu byť považované za pozoruhodné, ale aj typov krajiny všedných alebo narušených. Podľa citovanej Metodiky vyplývajú riziká nežiaducich zmien v krajine         z vnášania cudzorodých prvkov, nevhodných proporcií, dimenzií a štýlu do harmonického usporiadania objektov v krajine. Narušenie toho, čo je pôvodné                   a reprezentatívne. Záujmom starostlivosti o krajinu je požadovať, aby hospodárska           a stavebná činnosť neznižovala kvalitu prostredia a nespôsobovala negatívny vizuálny dopad (impakt). V zmysle EDoK, hospodárske činnosti a využitie zeme by mali vedome spoluvytvárať charakteristický vzhľad krajiny. Neoddeľovať úžitok v krajine od jej vzhľadu, atraktivity a krajinno-estetických hodnôt. Ako sa uvádza v Metodike, „udržanie“ typu krajiny alebo vytvorenie novej kvality má významné postavenie               v zachovaní hodnôt krajiny, tým sa myslia nielen chránené územia, ale predovšetkým kultúrna krajina a jej špecifiká (laznícke osídlenie, banské osídlenie, vinice, historické krajinné štruktúry a iné špecifické formy využitia územia).
Orgán ochrany prírody okresu nepožaduje posudzovanie zámeru podľa zákona č. 24/2006 Z. z. o posudzovaní  vplyvov na životné prostredie a o zmene a doplnení niektorých zákonov, odporúča však zvážiť podlažnosť objektu B. 
Príslušný orgán stanovisko orgánu ochrany prírody okresu rešpektoval a bude predmetom ďalšieho konania podľa § 30 a nasl. ustanovení zákona č. 24/2006 Z. z. v znení neskorších predpisov.  
13. Okresný úrad Bratislava, odbor cestnej dopravy a pozemných komunikácií, list         č. OU-BA-OCDPK2-2015/011314/LBO, doručený dňa 30. 01. 2015 – konštatuje, že z hľadiska nimi sledovaných záujmov zámer Šancová - Premiére, Bratislava, nepodlieha posudzovaniu podľa zákona. S poukazom na Dopravno - kapacitné posúdenie križovatiek, polyfunkčný objekt Premiére v MČ Staré Mesto v Bratislave, spracované spoločnosťou DOTIS Consul, kde sa v záveroch konštatuje nevyhnutnosť výstavby Severnej tangenty, pretože Šancová ul. má už aj v súčasnosti kapacitné problémy požaduje, aby boli v rozsahu zástavby akceptované kapacitné možnosti dopravy. V ďalších stupňoch projektovej dokumentácie požaduje riešiť dopravné napojenie predmetnej stavby vo vzťahu k ceste II/572 Šancová ul. a návrhom jej úprav najmä v mieste bočnej uličky medzi objektom YMCA a navrhovaným domom A s cieľom zabezpečiť plynulosť cestnej premávky na Šancovej ul. Návrh dopravného napojenia požaduje predložiť na posúdenie dotknutým orgánom. 
Príslušný orgán podmienku Okresného úradu Bratislava, odboru cestnej dopravy a pozemných komunikácií rešpektoval a bude predmetom ďalšieho konania podľa § 30 a nasl. ustanovení zákona č. 24/2006 Z. z. v znení neskorších predpisov.
14. Hlavné mesto Slovenskej republiky Bratislava, list č. MAGS OUGG-34197/15-390360 OUGG-5/15, EIA č. 1, doručený dňa 06. 03. 2015 - vydáva nasledovné stanovisko: Oznam so základnými údajmi o zámere bol podľa § 23 ods.3 zverejnený na vývesnej tabuli magistrátu v dňoch od 8.1.2015 do 29.1.2015 na www.bratislava.sk, v tlači a bol k nahliadnutiu v informačnom centre magistrátu SLUŽBY OBČANOM – Front Office. Účelom navrhovaného zámeru je zmena rozostavanej stavby polyfunkčného objektu na Šancovej ulici v Bratislave, maximalizovať bytovú funkciu, minimalizovať obchodné a kancelárske plochy. Celý blok je už rozostavaný. Blok tvorí vysoká 23 podlažná veža s výškou atiky 71m na horizontálnej podnoži. Veža je oddelená užším krčkom. Do Šancovej ulice sú na 1. nadzemnom podlaží (NP) komerčné plochy a 3 vstupy do domov, do bočnej uličky vľavo je v 1.NP vstup a vjazd do garáže. Do Beskydskej ul. je na 1.NP vjazd a výjazd garáže, na 2.-5.NP byty, ktoré terasovite ustupujú. Všetko nad prízemím sú byty, s výnimkou 2.-3.NP proti YMCA. Dom A má v 3 podzemných podlažiach (PP) garáže, v prízemí (1.NP) sú komerčné plochy, v ďalších 3 podlažiach (2.-4.NP) sú byty a kancelárie. Výškový dom B má v 3 suterénoch garáže. Na prízemí (1.NP) sú vstupy do veže, doľava a doprava do komerčných plôch. V dome B sú dve schodiská, už realizované. V novom pokračovaní bude realizované ľavé schodisko na novej vnútornej dispozícii. Dom C má vstup z Beskydskej ulice. Vstupná hala bude na úrovni medzipodlažia medzi 1.NP a 1.PP. Dom E má vstup tiež z Beskydskej ul.. Vjazd do garáže sa navrhuje do jediného možného miesta – do Beskydskej ulice. Navrhnutých je 199 parkovacích stojísk. Miestom realizácie má byť pozemok s parc. č. 7535/3-4,8;7536/1-2;7537/4;7543;7549/6-8,16;21710 a 21714/1 v lokalite na Šancovej ulici, k.ú. a MČ Bratislava – Staré Mesto, územný obvod Bratislava I. V bezprostrednom okolí stavby sa nachádza na severe funkčný objekt materskej školy na západe objekt YMCA. Na druhej strane ul. Šancová a Beskydská susedí objekt s historickou zástavbou.
Zámer je z hľadiska lokalizácie riešený invariantne.
1/ Z hľadiska územného plánovania: 
Posúdenie vo vzťahu k ÚPN hl.m. SR Bratislavy, rok 2007, v znení  zmien a doplnkov 01, 02, 03, 05 (ďalej len ÚPN):
A- konštatuje:
ÚPN hl.mesta stanovuje na pozemku rozostavaného objektu Premiére na Šancovej ul. funkčné využitie: funkcia č. 201 - občianska vybavenosť celomestského a nadmestského významu, plocha je charakterizovaná ako stabilizované územie.
Stabilizované územie je územie mesta, v ktorom územný plán:
•	ponecháva súčasné funkčné využitie,
•	predpokladá mieru stavebných zásahov prevažne formou  dostavieb, prístavieb, nadstavieb, prestavieb a novostavieb, pričom sa zásadne nemení charakter stabilizovaného územia, 
Dostavba:  zmena už dokončenej stavby, ktorou sa zväčšuje jej objem prístavbou, nadstavbou; v prípade areálových stavieb doplnením komplexu objektov o stavby, ktoré svojou veľkosťou a funkčnou náplňou zásadne nemenia charakter areálu;
Prístavba:  prístavbami sa stavby pôdorysne rozširujú a sú navzájom prevádzkovo spojené s doterajšou stavbou; 
Nadstavba: zmena už dokončenej stavby, ktorou sa zväčšuje objem stavby vytvorením ďalších podlaží alebo   podkrovia; 
Prestavba: obnova jestvujúcej stavby formou renovácie, rekonštrukcie alebo iných stavebných úprav, ktorými sa zásadne nemení jej objem;
Novostavba: nová stavba so samostatnou prevádzkou, rešpektujúca regulačné prvky funkčnej plochy.
2.2.2. Regulácia využitia územia v stabilizovaných územiach
Merítkom a limitom pre novú výstavbu v stabilizovanom území je najmä charakteristický obraz a proporcie konkrétneho územia, ktoré je nevyhnutné pri obstarávaní podrobnejších dokumentácií alebo pri hodnotení novej výstavby v stabilizovanom území akceptovať, chrániť a rozvíjať. Posudzovanie dostavieb, prestavieb, nadstavieb a novostavieb v rámci stabilizovaných území sa uskutočňuje na základe ukazovateľov intenzity využitia územia vo funkčnej ploche.
 Z celomestského pohľadu nie je  možné, ani účelné obsiahnuť detail a zložitosť, ktorú predstavuje stavba v stabilizovanom území. Ak nový návrh nerešpektuje charakteristické princípy, ktoré reprezentujú existujúcu zástavbu a vnáša do zástavby neprijateľný kontrast resp. neúmerné zaťaženie pozemku, nie je možné takúto stavbu v stabilizovanom území umiestniť.   
Z hľadiska väzby novej zástavby k pôvodnej štruktúre  je potrebné: 
•	na území centra mesta
v ostatnom  území centra mesta prevláda v rámci stabilizovaných území blokový charakter existujúcej zástavby.  V rámci jednotlivých funkčných plôch sa môžu nachádzať bloky zástavby s odlišnou intenzitou zástavby. Z hľadiska ich dostavby sa požaduje  rešpektovať typický charakter bloku. V určitých prípadoch – zvýraznenie nároží, nadstavby – môže dôjsť k vyššej intenzite využitia pozemku v porovnaní s okolitou existujúcou zástavbou. Určujúce sú však regulatívy (stavebná čiara, výška, odstupy a pod.) vyplývajúce z existujúcej stavebnej štruktúry bloku, 
Základným princípom pri stanovení regulácie stabilizovaných území v meste je uplatniť požiadavky a regulatívy funkčného dotvárania územia na zvýšenie kvality prostredia (nielen zvýšenie kvality zástavby, ale aj zvýšenie prevádzkovej kvality územia).
2. Regulatívy urbanistickej kompozície a dotvárania obrazu mesta
Územie kompaktného mesta
Územie kompaktného mesta tvorí územie blokovej mestskej zástavby mestských častí Staré Mesto, Nové Mesto, Ružinov a časť pravobrežného nábrežia Dunaja v MČ Petržalka. Územie kompaktného mesta v sebe zahŕňa pamiatkovú zónu Centrálna mestská oblasť (ďalej PZ CMO).  Z hľadiska regulácie urbanistickej kompozície a obrazu mesta sa toto územie člení na zónu A, zónu B a zónu C. Zóny A a B sú vymedzené vo výkrese  č. 2.2. Regulačný výkres grafickej časti ÚPN.
Zohľadniť a rešpektovať:
•	charakteristickú blokovú štruktúru vytvorenú založenou uličnou sieťou,
•	charakteristickú štruktúru územia mestských víl a rodinnej zástavby v priestore ulice Fraňa Kráľa, Palisád, Mudroňovej, v zónach Slavín, Machnáč, Bôrik a „Westend“, ktorá spolu s prírodným reliéfom  tvorí základ veduty mesta.
V území zóny B, ktorá tvorí obalový priestor zóny A, zahŕňajúcej zostávajúci priestor PZ CMO, vymedzený od územia zóny A, po hranice platnej PZ CMO podľa Vyhlášky OÚ Bratislava č. 1/1992 zo dňa 18.8.1992 o PZ Bratislava CMO, spolu s  v južnej časti nadväzujúcim územím od pokračovania Čulenovej ul., ďalej spojnicou Čulenovej a vyústenia mosta Apollo,  v pokračovaní nábrežím Dunaja na Petržalskej strane – kolmo na Kočánkovu po hrádzu - Klokočova po Starý most a späť po nábrežie Dunaja, Petržalským nábrežím medzi Novým a Starým mostom, ďalej telesom Nového mosta po začiatok násypu, spojnicou s Viedenskou cestou a protipovodňovou hrádzou, protipovodňovou hrádzou po kanál, spojnicou kanála po cintorínsku kaplnku podhradského cintorína, zaústením Riznerovej ul. do Fialkového údolia:
•	osobitne pristupovať k stavebným vstupom do územia s dôrazom na ochranu výškovej hladiny PZ CMO a siluety historického mesta,
•	pri rešpektovaní požiadaviek stanovených v území  zóny A je možné preverovať umiestnenie nových výškových stavieb, pričom ich lokalizácia musí byť overená UŠ,
•	rešpektovať  maximálne zachovanie charakteru zástavby s adekvátnou funkčnou adaptáciou,
•	rešpektovať charakteristickú štruktúru územia mestských víl a rodinnej zástavby v priestore ulice Fr. Kráľa, Palisád, Mudroňovej, zóny Slavín, 
•	architektonické súbory definované ako areály chápať ako územia s potrebou jednotného konceptu riešenia,
•	novostavby, ktoré vznikajú na mieste viacerých objektov členiť v hmote prispôsobenej okoliu,
•	novostavby v solitérnej zástavbe vilových domov prispôsobiť charakteru okolitej zástavby, nedostavovať existujúce objekty do väčších hmôt, ako sú typické pre okolitú zástavbu,
•	zakázať u objektov vyhlásených za NKP dostavby, prestavby a nadstavby meniace  charakter pamiatky.
Základné údaje o navrhovanej činnosti :
Riešené územie sa nachádza v severovýchodnej časti územia MČ Bratislava - Staré Mesto. Územie je súčasťou PZ CMO.
•	Predložený zámer navrhuje zmenu rozostavaného polyfunkčného objektu (architektonické riešenie vychádza z projektu na stavebné povolenie – zmena 2008), ktorý sa člení na stavebné celky: A, B, C, D a E; pričom navrhovaná zmena zahŕňa – zvýšenie nadzemnej podlahovej plochy, zvýšenie zastavanej plochy a zvýšenie počtu parkovacích miest;
•	ekologická situácia (hluk, exhaláty, prašnosť): Šancová ulica je výrazne zaťažená dopravou vnútorného okruhu (IAD, MHD); nové stavebné aktivity a výrazné zahusťovanie zástavby v území prinášajú ďalšiu záťaž do územia (statická i dynamická doprava).
B – stanovisko: 
a - z hľadiska urbanistickej koncepcie a obrazu mesta:
•	ÚPN mesta rešpektuje založenú štruktúru a prevádzkové usporiadanie územia; navrhuje zodpovedajúce dotváranie ťažiskových uzlov charakteristického radiálno - okružného usporiadania mestskej štruktúry  a dobudovanie priestorov mestských tried; v kontaktnej polohe k riešenému územiu sa v priestore Šancovej ul. nachádzajú dva významné mestotvorné uzly: predstaničný priestor a Račianske mýto; dotknutá lokalita pri historickom objekte Ymca na Karpatskej ul. nie je z hľadiska nášho odborného posúdenia vhodná na akcentáciu; v zóne Karpatská je pomerne vyvážená výšková hladina zástavby, v súčasnosti prebiehajúce stavebné intervencie v zóne rešpektujú zachovanú stavebnú štruktúru;
•	lokalita je v zmysle kapitoly 1.2.2. Urbanistická kompozícia a  obraz mesta záväznej časti C ÚPN hl.m. SR Bratislavy, súčasťou „zóny B územia kompaktného mesta“, kde sa o.i. stanovuje: osobitne pristupovať k stavebným vstupom do územia s dôrazom na ochranu výškovej hladiny PZ CMO a siluety historického mesta, rešpektovať maximálne zachovanie charakteru zástavby s adekvátnou funkčnou adaptáciou;
•	v súčasnosti je v spracovaní UŠ výškového zónovania mesta, ktorá nenavrhuje lokalizáciou výškových stavieb v zóne Karpatská;
•	kap.III – 2.3. „Scenéria“ a kap.III-2.4 „Krajinný obraz“ – vplyv navrhovanej stavby na scenériu mesta a krajinný obraz  je popísaný formálne, pričom navrhovaná stavba má potenciál výrazne vstúpiť svojim najvyšším objektom (23NP a výškou atiky 71m na horizontálnej podnoži) do scenérie mesta v pásme, ktoré je na rozhraní vinohradov a prírodného masívu Malých Karpát a urbanizovanej štruktúry historického mesta;
•	kap.III – 3.2.1. „Kultúrnohistorické hodnoty územia“ – pojednáva všeobecne o pamiatkovom fonde a vývoji mesta, v kapitole absentuje analýza územia PZ CMO a jej časti, ktorou je predmetný zámer atakovaný – chýba vyhodnotenie vplyvu navrhovanej stavby na územie CMO -  potrebné prehodnotiť a doplniť.
b - z hľadiska funkčného usporiadania:
•	predmetný objekt je súčasťou bloku s funkčným využitím občianska vybavenosť celomestského až nadmestského významu, kde je stanovený podiel funkcie bývania 30% z celkových nadzemných podlažných plôch; 
•	v niektorých kapitolách zámeru sú uvádzané byty a v niektorých byty a apartmány – z 260 obytných („ubytovacích“) jednotiek - 91 bytov a 169 apartmánov; 
•	v predloženom zámere absentuje vyhodnotenie percentuálneho podielu jednotlivých funkcií v objekte, preto je problematické vyhodnotiť súlad s územným plánom – vychádzajúc z informácie v kap. II- 8.2.7 „Vykurovanie“, kde je uvedené, že byty sú navrhované na 4.-12. aj 13.-24.NP predpokladá, že bytová funkcia je v objekte navrhovaná ako prevažujúca, čo nezodpovedá regulácii v zmysle platného ÚPN hl. mesta.
c – záver:
•	na str. 13 v kap. II-8.1 zámeru je uvedené, že „navrhovaná zmena činnosti spĺňa podmienky pre stabilizované územie“ – z hľadiska ich odborného posúdenia predložená dokumentácia (aj v jej predošlých etapách) nerešpektuje charakteristické princípy, ktoré reprezentujú existujúcu zástavbu a vnáša do zástavby neprijateľný kontrast resp. neúmerné zaťaženie pozemku, z hľadiska ÚPN hl.m. SR Bratislavy nie je možné takúto stavbu v stabilizovanom území umiestniť;   
•	z hľadiska urbanistického posúdenia nesúhlasí  s realizáciou objektu v zmysle predloženého zámeru.
Z hľadiska dopravného inžinierstva:
Navrhovateľ, FINEP PREMIERE s.r.o., predložil podľa zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov, žiadosť o stanovisko k zmene navrhovanej činnosti, zisťovacie konanie podľa prílohy č. 8, investičného zámeru „ŠANCOVÁ – PREMIÉRE“ v k. ú. Staré Mesto v lokalite Šancová – Beskydská.
Popis navrhovanej činnosti je na základe architektonickej a stavebnej štúdie: „ŠANCOVÁ – PREMIÉRE“ (spracovateľ AHK architekti, Praha a Helika, 10/2014). 
A - k popisu navrhovanej činnosti:
Účelom navrhovanej činnosti je zmena rozostavanej stavby polyfunkčného objektu na Šancovej ul. s požiadavkou investora maximalizovať bytovú funkciu, minimalizovať obchodné a kancelárske plochy. Stavba pozostáva z 5 častí A až C. Celý blok je už rozostavaný. Blok tvorí 23 podlažná veža na horizontálnej podnoži (4 bytové podlažia).
Časť A - je zrealizovaná do výšky 4 NP a časť B do výšky 8 NP, nemení sa zastavaná plocha. V časti A a B sú navrhované len vnútorné zmeny. 
Časť C - zastavaná plocha sa zväčšuje o plochu rámp a garáže +380 m2 a podlahovú plochu  nadzemnú o +665 m2 a podlahovú plochu podzemnú o +420 m2 (potreba zmien stavebného povolenia). 
Časť D - je vjazdová rampa, zväčšenie objemu (garáž) – dostavba (potreba zmien stavebného povolenia). 
Časť E - je dostavba domu o zastavanej ploche +640 m2, nová stavba - nové územné rozhodnutie (parc. č. 7549/16). Podlahová plocha domu E – nadzemná je +2365 m2 a podlahová plocha – podzemná je +1635 m2).
B - k vyhodnoteniu vplyvov investičného zámeru na dopravu: 
•	Statická doprava: Výpočet statickej dopravy (VSD) vychádza z údajov: bývanie 91 bytov (64 x 1 izb., 18 x 2 izb., 6 x 3 izb. a 4 x 4 izb.) a apartmánové bývanie v počte 169 apartmánov neuvádza sa izbovistosť, služby – retail, bez bližšieho uvedenia funkcií, o ploche 1.NP 566 m2 a 2.NP 387 m2 s počtom 16 zamestnancov. V dokumentácii v časti II.8.3.1. Architektonické riešenie sú uvádzané v objekte dom A aj funkcie kancelária (2-3NP), ktoré nie sú zahrnuté vo výpočte statickej dopravy. Taktiež sú uvádzané komerčné plochy, ktoré nie sú bližšie špecifikované.Vo výpočte boli použité koeficienty kd=1,4 a kmp=0,8. Podľa výpočtu statickej dopravy je potrebných 198 PM a 4 % stojísk pre imobilných - 8 PM. Riešenie statickej dopravy je v podzemnej garáži jednotlivých častí na 1.NP a 1.až. 3. PP. s kapacitou 199 PM.Dopravné pripojenie vjazd /výjazd je z Beskydskej ulice.
•	Súčasťou predloženej dokumentácie je „Dopravno-kapacitné posúdenie križovatiek Polyfunkčný objekt Premiére Staré Mesto, spracovateľ DOTIS Consult s.r.o.,2014“ (ďalej “DKP“):
DKP vychádza z počtu 199 PM v danom objekte prevažne pre funkciu bývanie (189 PM). Z tohto počtu bola vypočítaná generovaná dynamická doprava v objeme 87 jázd v rannej špičkovej hodine a 83 jázd v popoludňajšej šp.h.. Pripojenie objektu sa uvažuje na Beskydskú ul.. Posúdenie okolitej komunikačnej siete bolo spracované v 4 scenároch, vždy pre rannú aj popoludňajšiu špičku. 
1.	scenár reprezentuje súčasný stav podľa dopravného prieskumu
2.	scenár je predpokladaný v roku 2017 so započítaním investícií Obytný súbor Podkolibská, Obytný súbor Koliba, Administratívno-obytný súbor Mýtna-Radlinského, obytný komplex Račianska – Kominárska, Polyfunkčný dom Žilinská – Kýčerského a Polyfunkčný Areál Stein; v zmysle našich požiadaviek – bez investície PREMIÉRE
3.	scenár je predpokladaný rovnako v r. 2017, pričom je v ňom započítaná doprava generovaná investíciami ako v scenári 2, vrátane investície PREMIÉRE 
4.	scenár je predpokladaný v r. 2027 so všetkými uvažovanými investíciami a ďalším nárastom základnej dopravy
Posudzované boli križovatky riadené CDS Šancová – Pražská – Štefánikova, Šancová – Žabotova – Nám. F. Liszta, Šancová – Jelenia, Šancová – Karpatská a Račianske Mýto, a neriadené križovatky Karpatská – Beskydská, Karpatská – Dobšinského, Dobšinského – Pionierska, Pionierska – Smrečianska, Šancová – Beskydská – Ľadová a Šancová – Smrečianska. 
Z križovatiek riadených CDS vyhovuje podľa posúdenia pre všetky scenáre iba križovatka Šancová – Jelenia, ostatné posudzované križovatky nevyhovujú už v súčasnosti (a následne pre všetky ďalšie scenáre). Tieto sú však priťažené dopravnou generovanou zámerom Premiére menej ako 1%, okrem vstupov na Žabotovej a Karpatskej. V križovatke Karpatská – Šancová je v posúdení navrhnutá možnosť vyznačenia dvoch pruhov na vstupe od Karpatskej ul. (a výhľadovo aj na Žilinskej), pre zníženie deficitu križovatky. Neriadené križovatky Karpatská – Dobšinského a Dobšinského – Pionierska nevyhovujú už v súčasnosti, ostatné križovatky vyhovujú pre všetky scenáre, aj výhľadovo. Na priťažení nevyhovujúcich križovatiek sa doprava generovaná polyfunkčným objektom Premiére podieľa max. 5,5 %. Na zníženie deficitu križovatky Karpatská – Dobšinského je navrhnutá možnosť vyznačenia dvoch pruhov na vstupe z Dobšinského ul. Predložená dokumentácia korektne zhodnotila vplyv investície na okolité komunikácie a uzly. V záveroch posúdenia je na základe vyčerpanej kapacity svetelne riadených križovatiek na Šancovej ul spomenutá potreba budovania Severenej Tangenty. Zmena signálnych plánov sa vzhľadom na vzájomnú koordináciu a zelenú vlnu neodporúča. S týmito závermi sa stotožňuje. Pre zlepšenie prístupu do objektu premiére sa navrhuje zobojsmerniť Beskydskú ul. v dvoch alternatívach: buď od vjazdu do objektu Premiére po Čajakovu ul., alebo až po Karpatskú ul. Vzhľadom na obmedzený prístup do predmetného objektu, s ohľadom na nízku intenzitu generovanej dynamickej dopravy a s cieľom zabrániť nežiadúcemu tranzitu cez ďalšie miestne komunikácie odporúčame zobojsmerniť ulicu Beskydská od Karpatskej ul. po vjazd do objektu Premiére. Rozšírenie Karpatskej a Žilinskej na vstupe do Šancovej z dôvodu limitovaných priestorových pomerov nateraz nie je reálne. 
C – stanovisko ODI:
Z hľadiska záujmov dopravného inžinierstva k  predloženej zmene stavby ŠANCOVÁ – PREMIÉRE, na základe predloženého zámeru navrhovanej zmeny činnosti vypracovaný podľa zákona č. 24/2006 Z.z. o posudzovaní vplyvov na životné prostredie uvádza: 
•	K architektonickej a stavebnej štúdii „Šancová – PREMIÉRE“ (zhotoviteľ AHK architekti, Praha a Helika, s.r.o., 10/2014) sme sa nevyjadrovali. Doposiaľ nebola predložená ani DÚR na novú stavbu časť E.
•	Predložená dokumentácia vzhľadom na dlhoročný vývoj stavby je neprehľadná. Z predloženej dokumentácie nie je jasné či kapacita garáže 199 PM je konečná. 
•	V dokumentácii je uvedené, že  v objekte je aj funkcia administratívy, uvádzané sú komerčné funkcie bližšie nešpecifikované, z čoho vyplýva, že predložený výpočet statickej dopravy nie je pre všetky funkcie. 
•	Pre apartmánové bývanie je nekorektný postup výpočtu, časť výpočtu je ako pre byty a časť výpočtu ako pre ubytovacie zariadenia, nie je uvedená izbovitosť apartmánov, t.j. výpočet je pre 1-izbové apartmány a postup výpočtu je ako pre byty. V každom prípade je potrebné vo výpočte uvádzať veľkosť apartmánov podľa počtu izieb a uviesť správny výpočet statickej dopravy. 
•	Dokumentácia neuvádza o aké služby sa v retaile jedná pre ktoré je výpočet -  t.j. správnosť výpočtu je nekontrolovateľná. 
•	Vo výpočte statickej dopravy bol použitý nesprávne koeficient kd=1,4 - pre Bratislavu požaduje kd=1,0.
D – závery:
1.	Výpočet statickej dopravy hodnotí, ako nekorektný. Požaduje presne špecifikovať všetky funkcie a opraviť výpočet statickej dopravy. V prípade, že apartmánové bývanie bude slúžiť pre dlhodobé bývanie, odporúča uvažovať min. 1 PM na apartmán. Domnieva sa, že navrhovaná statická doprava v počte 199 PM pre všetky funkcie môže byť podhodnotená.
2.	Z križovatiek riadených CDS vyhovuje podľa posúdenia pre všetky scenáre iba križovatka Šancová – Jelenia, ostatné posudzované križovatky nevyhovujú už v súčasnosti (a následne pre všetky ďalšie scenáre).
3.	Vzhľadom na obmedzený prístup do predmetného objektu, s ohľadom na nízku intenzitu generovanej dynamickej dopravy a s cieľom zabrániť nežiaducemu tranzitu cez ďalšie miestne komunikácie, odporúča  zobojsmerniť ulicu Beskydská od Karpatskej ul. po vjazd do objektu Premiére. Rozšírenie Karpatskej a Žilinskej na vstupe do Šancovej z dôvodu limitovaných priestorových pomerov nateraz nie je reálne. 
4.	So závermi dokumentácie „vplyvy na dopravnú situáciu“ sa stotožňuje. Vzhľadom na vyčerpanú kapacitu križovatiek na Šancovej ul. už v súčasnosti, a ďalšie očakávané investície, je potrebné urýchlené dobudovávanie nadradenej komunikačnej siete v zmysle platnej územno-plánovacej dokumentácie (tu „severná tangenta“). Bez dobudovania nadradenej siete komunikácií a prebudovania nosných križovatiek v rámci týchto dopravných investícií, je ďalšia výstavba väčšieho rozsahu v tejto oblasti mesta neprijateľná z dôvodu akútnej hrozby skolabovania všetkej dopravy, vrátane verejnej hromadnej dopravy. Z toho dôvodu s navrhovanou zmenou činnosti, tak ako je definovaná v predloženom zámere, nesúhlasí.
5.	Vzhľadom na skutočnosť, že doposiaľ im nebola predložená DÚR na novú stavbu časť E na pozemku parc. č. 7549/16, prípadné novovzniknuté požiadavky z hľadiska dopravy si uplatní v stanovisku k DÚR.
Z hľadiska systémov technickej infraštruktúry – bez pripomienok.
2/ Z hľadiska vybraných zložiek životného prostredia a špecifických faktorov:
Ovzdušie: 
•	Podľa odborného posudku Doc. RNDr. F. Heseka, CSc. (2014, v prílohe) okrem zdroja vykurovania, ktorý je zaradený medzi SZZO, budú ďalšími ZZO dieselagregát (300 kW), statická doprava a zvýšená intenzita dopravy na priľahlých komunikáciách – uvedené berie na vedomie. Podľa autora posudku predmet posudzovania spĺňa požiadavky a podmienky ustanovené právnymi predpismi vo veci ochrany ovzdušia.
Odpady:
•	Upozorňuje, že na str. 52 a 62 uvádzaná vyhláška č.283/2001 Z.z. o vykonaní niektorých ustanovení zákona o odpadoch bola nahradená od 18.9.2013 vyhláškou MŽP SR č.310/2013 Z.z., ktorou sa vykonávajú niektoré ustanovenia zákona o odpadoch.
•	Upozorňuje, že počas výstavby je potrebné rešpektovať § 40c zákona NR SR č.223/2001 Z.z. o odpadoch.
Hlukové pomery - upozorňuje, že v prostredí nadmerného hluku sa môžu umiestňovať nové budovy na bývanie a budovy vyžadujúce tiché prostredie len na základe stanoviska príslušného orgánu verejného zdravotníctva, v tomto prípade Regionálneho úradu verejného zdravotníctva v Bratislave.
Svetlotechnické pomery - súčasťou dokumentácie je samostatná svetlotechnická štúdia. Posudzované územie sa nachádza v zóne s ekvivalentným uhlom tienenia 360. Svetlotechnické pomery sú vyhodnotené pre navrhovaný objekt „E“. Bol vyhodnotený vplyv objektu „E“ na preslnenie okolitých bytov a na denné osvetlenie okolitých miestností. Vo vzťahu k materskej škôlke sa konštatuje, že ekvivalentný uhol tienenia od objektu „E“ na JV- fasádu MŠ nebude viac ako 250. K svetlotechnickým pomerom je potrebné doložiť stanovisko Regionálneho úradu verejného zdravotníctva so sídlom v Bratislave.
Pôdy:
•	Pozemky určené na výstavbu (3.035 m2) sú v prevažnej miere vedené ako zastavané plochy a nádvoria. V kultúre záhrady je evidovaných len 342 m2 (11,3%) z celkovej plochy stavebného pozemku. Konštatujeme, že všetky pozemky sa nachádzajú v zastavanom území obce a sú určené na výstavbu.. Už v predchádzajúcom období prísl. orgán ochrany PP udelil súhlas s ich nepoľnohospodárskym použitím. 
•	V subkap. III.3.2.3. Poľnohospodárstvo a lesné hospodárstvo (str. 41) sú uvedené bilancie poľnohospodárskej pôdy v Bratislave. Požaduje opraviť údaj o výmere PP – uvádzaný údaj 314.600 ha je nereálny. Taktiež požaduje korigovať informáciu, že na území MČ Bratislava – Staré Mesto sa nenachádza žiadna poľnohospodárska ani lesná pôda.
Zeleň, tvorba krajiny:.
•	Na str. 14 a 59 zámeru sa konštatuje, že „V územnom pláne mesta Bratislavy nie je v regulatívoch pre toto územie koeficient zelene zadefinovaný“. K uvedenému poznamenáva, že v ÚPN mesta je koeficient zelene KZmin. definovaný len pre niektoré kategórie rozvojových území. Vo vzťahu k stabilizovaným územiam sa v územnom pláne uplatňuje princíp ochrany jestvujúcich plôch zelene a minimalizácia zásahov do nich.
•	Plocha pozemkov určených na výstavbu navrhovanej činnosti je 3.035 m2, zastavaná plocha sa zvyšuje z pôvodných 1.514 m2 na 2.491,6 m2. Konštatuje, že zväčšenie zastavanej plochy považuje za výrazné.
•	V zámere na str. 14 a 59 sa uvádza, že plocha zelene navrhovaného stavu na rastlom teréne sa navrhuje na ploche 250 m2 a na konštrukciách zatrávnených striech 1.709 m2 – spolu 1959 m2 zelene, okrem toho je navrhnutých 57 bm popínavej zelene a 13 ks stromov so strednou korunou. S ohľadom na vyššie uvedené konštatovanie ku koeficientu  zelene, hodnoty navrhovanej zelene berie na vedomie.
Príslušný orgán si na objasnenie pripomienok dotknutého orgánu vyžiadal od navrhovateľa doplňujúce informácie, ktoré sú uvedené v časti Doplňujúce informácie podľa § 29 ods. 6 zákona, uvedené pod bodom 14 tohto rozhodnutia. OÚ BA stanovisko Hlavného mesta Slovenskej republiky Bratislavy akceptoval a v kontexte s celkovými výsledkami zisťovacieho konania zohľadnil a vyhodnotil ako jeden z dôvodov na rozhodnutie o posudzovaní navrhovanej činnosti. Navrhovaná činnosť bude posudzovaná podľa zákona č. 24/2006 Z. z. a následné pripomienky vychádzajúce zo stanoviska budú predmetom ďalšieho konania podľa § 30 nasl. ustanovení zákona č. 24/2006 Z. z. v znení neskorších predpisov. 
15. Zainteresovaná verejnosť za predpokladu splnenia podmienok podľa § 24 zákona (stanoviská sú uvádzané v skrátenom znení):
15.1 Združenie domových samospráv, zastúpené Marcelom Slávikom, doručilo dňa     30. 12. 2014 vyjadrenie v procese EIA k zámeru ,,ŠANCOVÁ - PREMIÉRE“. Združeniu domových samospráv vyplýva v zmysle § 82 ods. 3 zákona č. 543/2002 Z. z. o ochrane prírody a tvorby krajiny a v zmysle § 24b zákona č. 24/2006 Z. z. o posudzovaní vplyvov na životné prostredie postavenie zainteresovanej verejnosti pri posudzovaní vplyvov na životné prostredie a postavenie účastníka výrubového konania. Stanovy združenia v elektronickej podobe sú k dispozícii tu: 
•	http://www.scribd.com/doc/216828228/Stanovy-Zdru%C5%BEenia-domov%C3%BDch-samosprav
výpis z registra občianskych združení MV SR:	
•	jhttp://www.ives.sk/registre/detailoz.do?action=aktualny&formular=nazov&id=190784
a výpis z registra právnických osôb ŠÚ SR tu:
•	 http://www.statistics.sk/pls/wregis/detail?wxidorg=869632
Združenie domových samospráv zároveň v zmysle § 34 ods. 2 a § 59 ods. 1 písm. c zákona č. 50/1976 Zb. (stavebný zákon) je účastníkom územného konania o umiestnení predmetnej stavby a stavebného konania o povolení predmetnej stavby.  K predstavenému dokumentu ,, ŠANCOVÁ - PREMIÉRE“ má nasledovné pripomienky:
15.1.1 Zámer v minulosti rezonoval v komunálnej sfére Bratislavy pomerne silným tónom a vyvolal kontroverzné pozície samosprávnych a štátnych orgánov, dotknutých osôb a všeobecne bratislavskej verejnosti. Dokonca sa kvôli predmetnému zámeru účelovo menili hranice pamiatkovej zóny Bratislava - Staré Mesto. Z uvedeného dôvodu žiada o zvýšenú pozornosť a citlivosť pri posudzovaní a následných povoľovacích konaniach tak, aby sa vylúčili akékoľvek pochybnosti o korektnosti procesov vyžadovaných zákonom nielen z formálneho ale aj z obsahového hľadiska. 
15.1.2 Dôsledne rešpektovať zásady pamiatkovej ochrany pamiatkovej zóny, rešpektovať závery Pamiatkového úradu SR ako aj Mestského ústavu pamiatok Bratislava ako príslušných orgánov pamiatkovej ochrany v dotknutej lokalite.
15.1.3 Výšku vežovitého objektu žiada limitovať výškou existujúcej susednej zástavby, resp. maximálne zastrešením súčasného stavu rozostavanosti objektu doplnením o strechu. Zásadne nesúhlasí s výškovou stavbou (objekt označovaný písmenom B) vzhľadom na nevhodnosť takéhoto objektu v danej lokalite a negatívny vplyv na existujúce susedné pozemky a stavby.
15.1.4 Čo sa týka odborných posudkov (akustika, ovzdušie, rozptyl, svetelno - technický posudok) riešiť nielen vo vzťahu k existujúcemu objektu a stavu, ale vo vzťahu ku konečnému riešeniu bloku vymedzeného ulicami Karpatská, Beskydská a Šancová po maximálnom zastavaní podľa platnej územnoplánovacej dokumentácie. 
15.1.5 Realizácia zámeru vyžaduje výrub drevín a zelene, ktorá sa nedá plnohodnotne nahradiť v danom území, v lepšom prípade sa dá v bližšom okolí. Žiada preto, aby okrem nariadenia náhradného finančného plnenia, bola nariadená participácia na sadových a parkových projektoch v okolí zámeru. 
15.1.6 Predložiť dopravno-kapacitné posúdenie zámeru vo vzťahu statickej aj dynamickej dopravy, ako aj riešenie križovaní v dôsledku realizácie tohto zámeru. 
15.1.7 Žiada, aby súčasťou stavebných objektov boli aj stavebné objekty ciest a dopravných zariadení zabezpečujúcich plynulú a bezpečnú dopravu vo vzťahu k nárastu dopravných požiadaviek v dôsledku realizácie tohto zámeru. Medzi zariadenia radí aj technické vybavenie cestných križovaní zabezpečujúcich tzv. líniovú koordináciu svetelne riadených križovatiek na Šancovej a zachovanie tzv. ,,zelenej vlny“, nakoľko táto je dopravne významnou tepnou mesta a súčasťou mestského okruhu.
15.1.8 Požaduje, aby súčasťou zámeru bolo aj podzemné parkovisko tak, aby súčasťou každého bytu bol ako nebytový priestor aj prislúchajúci počet parkovacích státí (teda aby sa byty a administratívne prevádzky predávali spolu s parkovaním). Zároveň žiada istú kapacitu parkoviska vyhradiť a zdarma verejne sprístupniť pre návštevy a okolité objekty. 
Vzhľadom na uvedené v zmysle § 29 ods. 4 písm. d zákona č. 24/2006 Z. z. požaduje, aby pripomienky z tohto stanoviska boli zohľadnené a v zmysle § 29 ods. 7 zákona  č. 24/2006 Z. z. sa rozhodlo o posudzovaní navrhovaného zámeru polyfunkčného domu Pod záhradami podľa tohto zákona prostredníctvom správy o hodnotení, verejného prerokovania, odborného posúdenia so spracovaním záverečného stanoviska, ktoré navrhovaný zámer komplexne posúdi a prípadne navrhne kompenzačné opatrenia
15.2 Ondrej Dostál, Beskydská 8, 811 05, Bratislava, poslanec Mestského zastupiteľstva hlavného mesta SR Bratislavy, poslanec Miestneho zastupiteľstva mestskej časti Bratislava – Staré Mesto, Peter Hodál, Šancová 62, 811 05 Bratislava, Katarína Šimončičová, Dulovo námestie 4, 821 08 Bratislava, poslankyňa Mestského zastupiteľstva hlavného mesta SR Bratislavy, poslankyňa Miestneho zastupiteľstva mestskej časti Bratislava - Ružinov, Gábor Grendel, Vazovova 15, 811 07 Bratislava, poslanec Mestského zastupiteľstva hlavného mesta SR Bratislavy, Renáta Minová, Dobšinského 30, 811 05 Bratislava, Monika Klobušická, Beskydská 17, 811 05 Bratislava, Karol Klobušický, Beskydská 17, 811 05 Bratislava, Mária Dostálová, Beskydská 8, 811 05 Bratislava, Pavol Dostál, Beskydská 8, 811 05 Bratislava  doručili príslušnému úradu prostredníctvom elektronickej pošty dňa 09. 01. 2015 vyjadrenie k zámeru ,,ŠANCOVÁ-PREMIÉRE“, kde informovali príslušný úrad, že zašlú ich podrobné vyjadrenie v lehote vyplývajúcej zo zákona č. 24/2006 Z. z. Vyjadrenie bolo doplnené prostredníctvom poštovej prepravy dňa 30. 01. 2015.
Dňa 8. januára 2015 zverejnilo Hlavné mesto Slovenskej republiky Bratislava v súlade     s § 23 ods. 3 zákona NR SR č.24/2006 Z.z. o posudzovaní vplyvov na životné prostredie v znení neskorších predpisov (ďalej len „Zákon o EIA“) informáciu o zámere “ŠANCOVÁ - PREMIÉRE” navrhovateľa  FINEP Premiére, s.r.o., Jégeho 12, 821 08 Bratislava (ďalej len ,,predmetný zámer“). V zmysle § 23 ods.  4 Zákona o EIA týmto ako zainteresovaná verejnosť - skupina fyzických osôb v zmysle § 24a ods. 1 Zákona o EIA predkladajú svoje písomné stanovisko k predmetnému zámeru. Stanovisko predkladajú v záujme ochrany a zlepšenia stavu životného prostredia v lokalite, v ktorej sa predmetný zámer má realizovať, ako aj v jej okolí a Bratislave vôbec a v zmysle Zákona o EIA z neho vyplýva ich záujem na rozhodnutí. Na základe posúdenia predmetného zámeru by Okresný úrad mal podľa ich názoru podľa § 29 ods. 7 Zákona o EIA rozhodnúť, že predmetný zámer sa bude posudzovať podľa tohto zákona. Z hľadiska povahy a rozsahu navrhovanej činnosti (§29 ods. 4 písm. a) Zákona o EIA) sú dôvodmi pre vydanie rozhodnutia o posudzovaní predmetného zámeru najmä rozsah navrhovanej činnosti (bod I.1. Prílohy č. 10 k Zákonu o EIA), výstupy týkajúce sa znečistenia ovzdušia a hluku (bod I.4.), ovplyvňovanie pohody života obyvateľov lokality aj obyvateľov budúcej stavby (bod 1.6.) a celkové znehodnocovanie prostredia (bod I.7.). Z hľadiska miesta vykonávania navrhovanej činnosti (§29 ods. 4 písm. b) Zákona o EIA) sú dôvodmi pre posudzovanie predmetného zámeru súčasný stav využitia územia (bod II.1. Prílohy č. 10), nesúlad navrhovanej činnosti s platnou územnoplánovacou dokumentáciou (bod II.2.), únosnosť prírodného prostredia (bod II.4.) najmä z hľadiska toho, že ide o husto obývanú oblasť (bod II.4.7.) a historicky a kultúrne významnú oblasť (II.4.8.). Z hľadiska významu očakávaných vplyvov (§29 ods. 4 písm. c) Zákona o EIA) sú relevantnými kritériami pre posúdenie predmetného zámeru najmä pravdepodobnosť vplyvu (bod III.1. Prílohy č. 10), rozsah vplyvu (bod III.2.), veľkosť a komplexnosť vplyvu (bod III.4.) a trvanie, frekvencia a vratnosť vplyvu (bod III.5.).
Ad rozsah navrhovanej činnosti (bod I.1.)
Dôvody pre posúdenie zámeru z hľadiska rozsahu navrhovanej činnosti súvisia s rozsahom stavby (13 346,9 m2 podlahovej plochy bytov, apartmánov a komerčných priestorov), z výšky navrhovanej stavby (23 poschodí v najvyššej časti objektu, nesúlad s okolitou zástavbou, s prostredím lokality), z rozsahu statickej dopravy (deklarovaných 199  státí, reálna záťaž územia z hľadiska statickej dopravy však bude pravdepodobne vyššia a výpočty parkovacích miest navrhovateľom sú podhodnotené - bližšie viď časť A. Statická doprava tohto Stanoviska). Podhodnotená kapacita parkovacích stojísk výrazne zasiahne a obmedzí obyvateľov lokality. 
Ad výstupy týkajúce sa hluku a znečistenia ovzdušia (bod I.4.)
Navrhovaná stavba má byť umiestnená v lokalite s intenzívnou dopravou v okolitých uliciach, predovšetkým na samotnej  Šancovej. S tým súvisia dopady na znečistenie ovzdušia, ktoré by bolo vhodné dôsledne zhodnotiť v rámci posúdenia predmetného zámeru podľa Zákona o EIA. Súčasťou zámeru je hluková štúdia, ktorá preukazuje prekročenie najvyšších prípustných hladín hluku vo vonkajšom prostredí stanovených vo Vyhláške Ministerstva zdravotníctva Slovenskej republiky č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí (bližšie viď časť B. Hluk vo vonkajšom prostredí tohto Stanoviska). 
Ad ovplyvňovanie pohody života obyvateľov lokality aj obyvateľov budúcej stavby (bod 1.6.)
Navrhovaná stavba výrazne zasiahne do pohody života súčasných obyvateľov lokality, aj obyvateľov budúcej stavby. Už v súčasnosti ide o husto osídlenú lokalitu s intenzívnou dopravnou záťažou a nedostatočnými parkovacími kapacitami. V rámci posudzovania podľa Zákona o EIA by mali byť dôsledne posúdené negatívne dopady stavby z hľadiska dopadov na priepustnosť dopravy v lokalite, na možnosti parkovania, na možné zvýšenie hluku zastavením dosiaľ voľnej strany Šancovej ulice, malo by byť zhodnotené umiestnenie stavby v nadlimitne hlučnom vonkajšom prostredí prekračujúcom už teraz najvyššie prípustné hodnoty. Stavba negatívne ovplyvní okolitú zástavbu z hľadiska svetlotechnických pomerov a zníži pohodu života obyvateľov lokality. Zvlášť vážne budú dopady na deti v materskej škole na Beskydskej ulici, ktorá sa nachádza v bezprostrednej blízkosti stavby. Realizovať stavbu bude takmer nemožné bez toho, aby počas výstavby nedošlo k potenciálnemu ohrozeniu objektu materskej školy a detí v nej (napr. možným pádom predmetov zo stavebného žeriavu do areálu materskej školy). Zvýšená intenzita dopravy bude mať za následok zníženú priepustnosť okolitých komunikácií, najmä Šancovej a Karpatskej, ktorá je už dnes nevyhovujúca. To sa negatívne dotkne pohody života nielen obyvateľov lokality, ale aj všetkých ľudí, ktorí uvedenými komunikáciami prechádzajú napr. cestou do práce, či školy individuálnou i hromadnou dopravou. Okrem obyvateľov mestskej časti Bratislava - Staré Mesto možno očakávať zvlášť negatívne dopady na obyvateľov žijúcich na Kolibe a v ďalších lokalitách mestskej časti Bratislava - Nové Mesto. 
Ad celkové znehodnocovanie prostredia (bod I.7.)
V rámci posudzovania je potrebné zhodnotiť dopady realizácie predmetného zámeru na okolité prostredia najmä z hľadiska nesúladu s okolitou zástavbou a narúšania výškovej hladiny Pamiatkovej zóny Bratislava - Centrálna mestská oblasť a siluety historického mesta, charakteristických výhľadov na mesto a podobne.
Ad súčasný stav využitia územia (bod II.1.)
Súčasný stav využitia územia je problematický z hľadiska dopravnej záťaže, znečistenia životného prostredia, hluku vo vonkajšom prostredí. Umiestniť stavbu v takomto prostredí je problematické z hľadiska všetkých týchto aspektov a vyžaduje posúdenie v rámci Zákona o EIA.
Ad nesúlad navrhovanej činnosti s platnou územnoplánovacou dokumentáciou (bod II.2.)
Potreba posúdenia predmetného zámeru vyplýva aj zo skutočnosti, že nie je v súlade s aktuálne platnou územnoplánovacou dokumentáciou (bližšie viď Stanovisko MČ Bratislava - Staré Mesto - príloha).
Ad únosnosť prírodného prostredia (bod II.4.)
Potreba posúdenia zámeru vyplýva aj z toho, že v súčasnosti ide o husto obývanú oblasť (bod II.4.7.) a historicky a kultúrne významnú oblasť (bod II.4.8.), ktorá tvorí súčasť Pamiatkovej zóny Bratislava - Centrálna mestská oblasť. Pri zvažovaní potreby posúdenia predmetného zámeru podľa Zákona o EIA by sa malo brať do úvahy aj to, že regulatívy pamiatkovej zóny by neumožnili umiestniť na jej území takúto stavbu. Skutočnosť, že bolo vydané územné rozhodnutie, bola podmienená protizákonným postupom Ministerstva kultúry SR, ktoré rozhodlo o zúžení pamiatkovej zóny. Súd neskôr toto rozhodnutie ministerstva zrušil ako protizákonné a pamiatková zóna bola obnovená v pôvodnom rozsahu. Územné rozhodnutie, ktorým bolo umožnené zvýšenie stavby na 23 nadzemných podlaží, však bolo vydané práve v období, keď predmetná lokalita bola protizákonne vyňatá z pamiatkovej zóny.
Ad význam očakávaných vplyvov (bod III.)
Negatívne dopady z hľadiska umiestnenia stavby v neprípustne hlučnom vonkajšom prostredí, zaťaženia statickej dopravy, priepustnosti komunikácií, celkového znehodnotenia prostredia, zásahu do charakteru okolitej zástavby v pamiatkovej zóne, ako aj nesúladu s územnoplánovacou dokumentáciou sú vysoko pravdepodobné až isté (bod III.1.). Rozsah vplyvu (bod III.2.) presahuje dopady na obyvateľov budúcej stavby a intenzívne zasahuje aj obyvateľov okolitej lokality a prostredníctvom dopadov na priepustnosť dopravných komunikácií aj veľké množstvo obyvateľov mestských častí Bratislava - Staré Mesto,  Bratislava - Nové Mesto i celého mesta Bratislava. Celkový vplyv na mesto Bratislava bude rozsiahly z hľadiska dopadov na urbanistický charakter štvrte, na narušenie pamiatkovej zóny BA CMO a narušenie siluety mesta. Mimoriadne veľký a komplexný vplyv (bod III.4.) bude mať realizáciu navrhovaného zámeru na obyvateľov budúcej stavby (vo všetkých vyššie spomínaných aspektoch), značný bude vplyv aj na obyvateľov lokality (pohoda bývania, statická doprava, dopravná priepustnosť) a širšieho okolia (obyvatelia Koliby). Z hľadiska trvania a vratnosti  vplyvov (bod III.5.) pôjde s výnimkou dočasných obmedzení spojených s realizáciou stavby o vplyvy trvalé a nevratné, a to opäť z hľadiska všetkých posudzovaných aspektov. 
A.	 Statická doprava
V oblasti dopravy je niekoľko zásadných výhrad k zámeru, ktoré vyplývajú zo zaťaženosti dotknutého územia dopravou, čo potvrdzuje aj dopravná štúdia predložená spoločnosťou FINEP Premiére s.r.o., ktorá konštatuje už pred realizáciou zámeru nevyhovujúcu situáciu, ktorá by sama o sebe mala byť dôvodom nepovolenia realizácie zámeru bez zabezpečenia adekvátnych náhradných opatrení. 
Nedostatočný počet parkovacích miest
Osobitným problémom zámeru je nedostatočný počet parkovacích miest, v rozpore s technickými normami. Navrhovateľ preto bude musieť upraviť projekt a predložiť ho znova na konanie.
Spôsob výpočtu. Po formálnej stránke sa mala uviesť pre každý koeficient hodnota s odvolaním sa na článok STN a zdôvodnenie výberu pri viacerých možnostiach. 
Vzorec podľa STN 73 6110/Z1 – N = Oo * ka +  Po * ka * kv * kmp * kd 
Oo = základný počet odstavných miest (stojísk) obyvateľov
Po = základný počet parkovacích miest (stojísk) 
ka = súčiniteľ stupňa motorizácie
kv = súčiniteľ vplyvu veľkosti obce
kmp – regulačný koeficient podľa mestskej polohy 
kd – koeficient deľby dopravnej práce
Vzorec v zámere uvádza N = 1,1 * Oo + 1,1 * Po *  kmp * kd
Podľa textu na strane 17 zámeru koeficient v hodnote 1,1 zahŕňa aj 10 % rezervu pre krátkodobé parkovanie návštev verejne prístupných. Nie je vôbec zrejmé, čo má byť verejne prístupné a zhodnotiť tak adekvátnosť rezervy.
V každom prípade, len z matematického hľadiska 1,1 v sebe zahŕňa IBA 10 % nad  1,0 a vzorec použitý na výpočet počtu parkovacích miest neobsahuje koeficient ka, ktorý podľa čl. 16.3.10 normy je neopomenuteľnou súčasťou. Zároveň z článku STN vyplýva, že pre stupeň motorizácie 1 : 2, ktorý sa vzťahuje aj na územie, v ktorom sa navrhuje posudzovaná činnosť, má hodnotu 1,2. Táto skutočnosť ale nie je zohľadnená vo výpočte.
Spracovateľ sa rozhodol, že pre regulačný koeficient podľa mestskej polohy kmp bude používať hodnotu pre širšie centrum (0,8). Územie, v ktorom sa navrhuje činnosť, by malo byť súčasťou zóny s nadmestským významom (ako uvádza aj samotný zámer). Pre také sa na výpočet podľa STN používa koeficient  kmp =1,0., nie 0,8.
Deľbu dopravnej práce 60 (IAD) : 40 (ostatné) spracovateľ vyjadril koeficientom kd = 1,4. Podľa všetkého, aj podľa STN to nie je úplne vhodné, lebo hodnota 1,4 sa uvádza ako zodpovedajúca pomeru 55 : 45. Podľa intervalovej postupnosti +/- 5 % dopravnej práce = 0,1 sa pre pomer 60 : 40 javí ako primeraný koeficient kd = 1,5.
Podľa čl. 16.3.10 pri návrhu parkovacích miest (stojísk) pre občiansku vybavenosť (ubytovacie zariadenie / apartmán) treba počítať aj s ich zástupnosťou. Splnenie nie je zo zámeru nijako zrejmé. Vo výpočte sa udáva 0,5 miesta (stojiska) na ubytovaciu jednotku (apartmán). V tab. č. 20 sa táto hodnota viaže na izbu v ubytovacom zariadení (apartmánový dom). Ak má byť táto hodnota správne aplikovaná, vyžadovalo by to, aby všetky apartmány boli výlučne 1-izbové ubytovacie jednotky. Zo zámeru sa to zistiť nedá, ale pomer 91 bytov a 169 apartmánov pri spoločnej podlahovej ploche 12 420 m2 skôr napovedá, že väčšina apartmánov bude mať viac ako 1 izbu a de facto bude plniť funkciu bývania (bytu). V tejto súvislosti treba upozorniť na rozdielnosť podrobnosti údajov na str. 17 pre byty a na str. 18 pre ubytovacie jednotky (apartmány).
Aj bez toho výpočet počtu parkovacích miest pre ubytovacie jednotky (apartmány) je nesprávny a navyše aj neprehľadný. Prejavuje sa v ňom vynechanie koeficientu ka, kd a kmp.
Zámer uvádza výpočet pre návštevy a zamestnancov v priestoroch pre služby (komercia – retail), ale neobsahuje výpočet pre návštevy a zamestnancov v priestoroch pre prechodné ubytovanie (ubytovacie jednotky – apartmány). Ak tam nebudú zamestnanci, potom je to možno vnímať ako potvrdenie obavy, že zámer sa pripravuje pre 260 bytov (v zámere nesprávne ako ubytovacie jednotky). 
Aj pri výpočte počtu parkovacích miest pre byty sa vyskytuje problém. Na str. 17 zámeru pri 1-iz. bytoch sa v zátvorke uvádza: „+ priestor na spanie“. Nič také nepozná ani stavebný zákon, ani iný zákon a už vôbec nie STN 73 6110/Z1, podľa ktorej sa má uskutočniť výpočet počtu parkovacích miest. Ak je to samostatná miestnosť, potom s pravdepodobnosťou hraničiacou s istotou je izbou (spálňou), pričom nezáleží či je súčasne aj obytnou miestnosťou. V takom prípade by sa potreba základného počtu miest zvýšila o 32 parkovacích miest a následne by sa prejavili vplyvy koeficientov.
B. Hluk vo vonkajšom prostredí
Navrhnutá stavba nezodpovedá záväzným ustanoveniam právnych predpisov, týkajúcim sa ochrany pred hlukom vo vonkajšom prostredí a ochrany zdravia. Stavba je navrhnutá do nadmerne hlučného prostredia. Podrobnosti o prípustných hodnotách hluku a vibrácií stanovuje Vyhláška Ministerstva zdravotníctva Slovenskej republiky č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí (ďalej len „Vyhláška MZ SR“). Podľa § 3 ods. 1 Vyhlášky MZ SR „Ochrana zdravia pred hlukom, infrazvukom a vibráciami je zabezpečená, ak posudzované hodnoty určujúcich veličín hluku, infrazvuku a vibrácií nie sú vyššie ako prípustné hodnoty.“
Podľa § 4 ods. 1 Vyhlášky MZ SR „Na ochranu zdravia pred hlukom a infrazvukom sú v prílohe ustanovené prípustné hodnoty určujúcich veličín hluku vo vonkajšom prostredí a prípustné hodnoty určujúcich veličín hluku a infrazvuku vo vnútornom prostredí budov pre deň, večer a noc.“ 
V Tabuľke č. 1 Prílohy sú stanovené Prípustné hodnoty určujúcich veličín hluku vo vonkajšom prostredí. Predmetné územie patrí do kategórie III. Kategória II. je charakterizovaná ako „Priestor pred oknami obytných miestností bytových a rodinných domov, priestor pred oknami chránených miestností školských budov, zdravotníckych zariadení a iných chránených objektov, d) rekreačné územie.“ Kategória III je charakterizovaná ako „Územie ako v kategórii II v okolí diaľnic, ciest I. a II. triedy,  miestnych komunikácií s hromadnou dopravou, železničných dráh a letísk, 9) 11) mestské centrá.“ Pre kategóriu III sú v tabuľke stanovené nasledovné prípustné hodnoty určujúcich veličín hluku z pozemnej dopravy vo vonkajšom prostredí:
- pre dennú dobu 	(od 6:00 - 18:00 hod.): 		LAeq,p 60 dB 
- pre večernú dobu 	(od 18:00 do 22:00 hod.): 	            LAeq,p 60 dB
- pre nočnú dobu 	(od 22:00 do 6:00 hod.)		LAeq,p 50 dB 
Podľa hlukovej štúdie, ktorá je súčasťou predloženej dokumentácie (Polyfunkčný objekt „Premiere“, Bratislava, Hluková štúdia, AKUSTA s.r.o., Tureň, 20.7.2014, vypracovali Ing. Peter Zaťko, Ing. Dušan Franek) by sa posudzované územie malo zaradiť do III. kategórie (s. 19). Súčasťou hlukovej štúdie sú aj vypočítané hodnoty ekvivalentných hladín zvuku  z dopravy pred fasádami navrhovaného objektu (Tab. 4, s. 13 a 17). Tabuľka obsahuje predikované hladiny hluku pre celkovo 32 imisných bodov, pričom ku každému bodu je hladina hluku určená pre deň, večer aj noc a pre rôzne podlažia (2.NP až 23.NP, resp. 2.NP až 5.NP). Prípustné hladiny hluku v zmysle Vyhlášky MZ SR sú prekročené bez výnimky vo všetkých 32 imisných bodoch. 
Príloha Vyhlášky MZ SR pripúšťa možnosť prekročenia prípustných hodnôt hluku vo vonkajšom prostredí pri umiestňovaní nových budov. Podľa bodu 1.9. Prílohy „Na základe stanoviska príslušného orgánu verejného zdravotníctva sa môžu umiestňovať nové budovy na bývanie a budovy vyžadujúce tiché prostredie okrem škôl, škôlok, nemocničných izieb a účelovo podobných budov aj v území, kde hluk z dopravy prekračuje hodnoty uvedené v tabuľke č. 1 pre kategóriu územia II, alebo v území, kde takéto prekročenie je možné v budúcnosti očakávať,
a) ak sa vykonajú opatrenia na ochranu ich vnútorného prostredia,12)
b) ak posudzovaná hodnota hluku z dopravy v primeranej časti priľahlého vonkajšieho prostredia budovy na bývanie alebo oddychovej zóny v blízkosti budovy na bývanie neprekročí prípustné hodnoty uvedené v tabuľke č. 1 pre kategóriu územia III o viac ako 5 dB.“ Prvá podmienka by mohla byť splnená, pretože projekt počíta s opatreniami na ochranu jej vnútorného prostredia. Podmienky uvedené v bode a) a b) však musia byť splnené súčasne (nie je medzi nimi spojka „alebo“). Avšak druhá podmienka evidentne splnená nie je, pretože ako vyplýva z hlukovej štúdie, posudzovaná hodnota primeranej časti priľahlého vonkajšieho prostredia budovy na bývanie alebo oddychovej zóny v tesnej blízkosti budovy na bývanie prekračuje prípustné hodnoty uvedené v tabuľke č. 1 pre kategóriu územia III o viac ako 5 dB. Prekročenie prípustnej hranice hluku v zmysle Vyhlášky MZ SR aj v prípade zvýšenia o 5 dB nastáva tiež vo všetkých 32 imisných bodoch, v niektorých bodoch je toto prekročenie veľmi výrazné. Ani výnimka podľa bodu 1.9. Prílohy teda pre Stavbu neodstraňuje rozpor medzi reálnymi a prípustnými hodnotami hluku vo vonkajšom prostredí. Navrhovaná stavba teda nezodpovedá požiadavke ochrany zdravia v zmysle ustanovení príslušnej Vyhlášky MZ SR, pretože prípustné hladiny hluku musia byť zachované nielen vo vzťahu k vnútornému prostrediu stavby, ale aj vo vzťahu k vonkajšiemu prostrediu stavby. Vyplýva to aj z rozhodovacej činnosti Najvyššieho súdu Slovenskej republiky (2Sžp/6/2013). Najvyšší súd potvrdil rozsudok Krajského súdu v Bratislave (1S 193/2009-209), ktorým bolo zrušené rozhodnutie o vydaní stavebného povolenia pre stavbu umiestnenú do hlučného prostredia, v ktorom boli prekročené prípustné hladiny hluku pre vonkajšie prostredie, hoci projekt počítal so stavebnými úpravami na ochranu vnútorného prostredia. Vzhľadom na vyššie uvedené je potrebné, aby predmetný zámer bol dôkladne a podrobne posúdený podľa zákona NR SR č. 24/2006 Z. z. a to v maximálnom možnom rozsahu. 
15.3 Občianska iniciatíva za zachovanie životného prostredia v Starom Meste, Soňa Párnická, tajomníčka OIZPŽPSM, Ing. Koloman Prónay, Lehotského 4, 811 05 Bratislava doručili prostredníctvom elektronickej pošty dňa 10. 01. 2015 a následne prostredníctvom poštovej prepravy dňa 30. 01. 2015 vyjadrenie k zámeru ,,ŠANCOVÁ-PREMIÉRE“. Stanovisko je identické so stanoviskom v bode 15.2.
15.4 Mgr. Marián Gazdík, PhD., Šancová 66, 811 05, Bratislava doručil dňa 26. 01. 2015 prostredníctvom elektronickej pošty a následne dňa 27. 01. 2015 prostredníctvom poštovej prepravy námietku proti zámeru developera FINEP proti výstavbe komplexu Premiére vedľa YMCA na Šancovej ulici, Bratislava. Týmto by chcel podať námietku a protestovať proti zámeru vybudovať komplex Premiére na Šancovej ulici v blízkosti budovy YMCA, ktorá má dosahovať podľa dostupných informácií 23 poschodí. Podľa jeho názoru táto budova predstavuje zaťaženie z hľadiska životného prostredia, predstavuje enormnú záťaž na dopravu, bezpečnosť dopravy na Šancovej, podstatne zvýši imisie a hluk z dopravy, ktoré už dnes prekračujú všetky normy, skomplikuje dopravnú obsluhu územia a organizáciu dopravy. Takisto je táto budova z požiarneho hľadiska nevyhovujúca, v prípade požiaru by bezprostredne ohrozila susedné budovy. Z týchto dôvodov žiada, aby sme sa jeho pripomienkou zaoberali a prizvali ho na akékoľvek konanie v tejto veci, keďže býva v bezprostrednej blízkosti plánovanej budovy.
15.5 Mgr. Eleónora Šuplatová, Šancová 68, 811 05 Bratislava doručila dňa 26. 01. 2015 prostredníctvom elektronickej pošty a dňa 27. 01. 2015 prostredníctvom poštovej prepravy zásadný nesúhlas so zámerom investora spoločnosti FINEP s výstavbou komplexu Premiére na Šancovej ulici. Ide o necitlivý zásah do obytnej zóny, pričom 23 poschodová budova by zásadným spôsobom zmenila životy ich ako obyvateľov, žijúcich v bezprostrednej blízkosti tejto stavby. Prečo sa developer neuspokojí s dostavbou pôvodne zamýšľanej stavby, ktorá mala mať 8 poschodí a korešpondovala by tak svojou výškou s okolitými budovami a neznamenala by pre nich obyvateľov tejto mestskej časti až tak zásadný zásah ako výstavba zmeneného komplexu, ktorý má mať až 23 poschodí. 
15.6 Rastislav Šuplata, Šancová 68, 811 05 Bratislava poslal dňa 26. 01. 2015 prostredníctvom elektronickej pošty nesúhlasné stanovisko so zámerom investora spoločnosti FINEP s realizáciou 23 poschodového komplexu Premiére na Šancovej ulici v Bratislave. 
15.7 Alena Szemzöová, Šancová 66, 811 05 Bratislava poslala prostredníctvom poštovej prepravy dňa 27. 01. 2015 nesúhlas s dostavbou 23 poschodového komplexu ,,Premiére“, ktorý sa nachádza v ich okolí. 262 nových bytov v tejto časti Bratislavy priveľmi zaťaží už aj tak preplnenú cestnú komunikáciu v tejto oblasti. Takýto mrakodrap nemôže stáť v tesnej blízkosti historickej budovy YMCA a materskej škôlky, ktoré daroval mestu filantrop Juraj Schulpe v roku 1894.
15.8 Judita Šimkovičová, Ing. Milan Šimkovič, obyvatelia bytu na Beskydskej 12 doručili prostredníctvom elektronickej prepravy dňa 27. 1. 2015 nesúhlas k stavbe mrakodrapu na Šancovej ulici v Bratislave. Tak ako aj pred rokmi, aj teraz súhlasia s pôvodným plánom, schváleným mestom, kde išlo síce už o výškovú budovu, no nie o mrakodrap. Nesúhlasia so stavbou mrakodrapu. Veď nech sa megalomani triezvo pozrú na Šancovú z horného, či dolného konca, hoci aj zo stredu napravo, či naľavo. Hrôza je to už roky, čo tam trčí torzo, či nepodarený vrak. 
15.9 Ing. Vasek, Hausmann, s.r.o. poslal prostredníctvom elektronickej prepravy dňa    27.  1. 2015 svoju nevôľu voči tomuto projektu. Tento projekt vôbec koncepčne ani proporčne nezapadá do danej lokality a nevie, či neexistuje kompetentná osoba, ktorá dokáže triezvo zhodnotiť dopady komplexu takého rozmeru na danú lokality. Treba postaviť ráno od 7:00-9:00 na Šancovú a vidieť dopravnú situáciu na vlastné oči. Ako ďalšie dáva do pozornosti disproporčne výškové rozmery, ktoré absolútne nezapadajú do danej lokality. Týmto žiada o zastavenie konania a súhlasného stanoviska vo veci stavebného povolenia a žiada o dodržanie uličnej čiary a všetkých zásad pri umiestnení budovy a prispôsobení hmoty k ostatným budovám v okolí. 
15.10 Ján Dresler, Jelenia 24, 811 05 Bratislava doručil prostredníctvom elektronickej pošty dňa 27. 01. 2015 svoj názor, že vo veci realizácie takéhoto projektu musí mať rozhodujúce slovo mesto. Pokiaľ ho stratilo dokladá to aj v tejto súvislosti jeho podradné postavenie. A to je už o niečom inom a ďalšom. Pripomienky a výhrady proti stavbe boli formulované už pred viac rokmi a nepozná nikoho vo svojom okolí, kto by s takouto stavbou súhlasil. Za všetko je niekto zodpovedný. 
15.11 Hestia, o. z., Dobšinského 30, 811 05 Bratislava doručila prostredníctvom elektronickej pošty a následne prostredníctvom poštovej prepravy dňa 29. 01. 2015 stanovisko k navrhovanej činnosti “ŠANCOVÁ - PREMIÉRE”. Dňa 8. januára 2015 zverejnilo Hlavné mesto Slovenskej republiky Bratislava v súlade s § 23 ods. 3 zákona NR SR č.24/2006 Z.z. o posudzovaní vplyvov na životné prostredie (ďalej len „Zákon o EIA“) informáciu o zámere “ŠANCOVÁ - PREMIÉRE” navrhovateľa  FINEP Premiére, s.r.o., Jégeho 12, 821 08 Bratislava. V zmysle Zákona o EIA a v súlade s vyjadrením na internetovej stránke Hlavného mesta Slovenskej republiky Bratislava, je možné nahliadnuť do zámeru v dňoch od 8.1.2015 do 29.1.2015 na prízemí budovy Magistrátu hl. mesta SR Bratislavy, Primaciálne nám. 1, v priestoroch Služieb občanom/FRONT OFFICE. Pričom podľa vyjadrenia Hlavného mesta Slovenskej republiky Bratislava „Verejnosť môže svoje písomné stanovisko doručiť  Okresnému úradu Bratislava, odbor starostlivosti o ž.p., Odd. ochrany prírody a vybraných zložiek ž.p., Odborárske nám.3, P.O.BOX 19, 810 05 Bratislava (ďalej len „Okresný úrad“) do 29.1.2015“.
ŽIADA, ABY BOL PREDMETNÝ ZÁMER  POSUDZOVANÝ Z HĽADISKA VPLYVOV NA ŽIVOTNÉ PROSTREDIE. 
15.11.1  Žiada podľa platných požiarno-bezpečnostných noriem posúdiť a hodnoverne preukázať požiarnu bezpečnosť navrhovaného komplexu a to, že neohrozuje okolité budovy. 
15.11.2  Žiada dôkladne posúdiť vplyvy počas výstavby. V zámere tieto informácie úplne absentujú, alebo sú nedostatočne rozpracované.  Pritom pri zbežnom pohľade na projekt je jasné, že budú veľmi veľké. 
15.11.3  Radón
Zámer uvádza :   ..."Pre potreby výstavby navrhovanej činnosti bolo vykonané meranie radónu na dotknutých parcelách. Meranie vykonala spoločnosť INTER P ekologický servis v júni 2003. Podľa výsledkov merania je interpretovaná hodnota objemovej aktivity 222Rn v pôdnom vzduchu 34,6 kBq/m3. Plynopriepustnosť základových pôd podľa STN 731001 – stredne priepustné. Podľa vyhl. č. 12/2001 Z.z. objemová aktivita 222Rn v pôdnom vzduchu prekračuje zásahovú úroveň, a teda vyplýva povinnosť vykonať opatrenia proti prenikaniu radónu z podložia stavby...". 
Radón je silne karcinogénny, takže nestačí teoreticky konštatovať, ale žiada v Správe o hodnotení vplyvov špecifikovať opatrenia na ochranu pred radónom počas výstavby a prevádzky komplexu. 
15.11.4   Hluk vo vonkajšom prostredí
Navrhnutá stavba nezodpovedá záväzným ustanoveniam právnych predpisov, týkajúcim sa ochrany pred hlukom vo vonkajšom prostredí a ochrany zdravia. Stavba je navrhnutá do nadmerne hlučného prostredia. Podrobnosti o prípustných hodnotách hluku a vibrácií stanovuje Vyhláška Ministerstva zdravotníctva Slovenskej republiky č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí (ďalej len „Vyhláška MZ SR“). Podľa § 3 ods. 1 Vyhlášky MZ SR „Ochrana zdravia pred hlukom, infrazvukom a vibráciami je zabezpečená, ak posudzované hodnoty určujúcich veličín hluku, infrazvuku a vibrácií nie sú vyššie ako prípustné hodnoty.“
Podľa § 4 ods. 1 Vyhlášky MZ SR „Na ochranu zdravia pred hlukom a infrazvukom sú v prílohe ustanovené prípustné hodnoty určujúcich veličín hluku vo vonkajšom prostredí a prípustné hodnoty určujúcich veličín hluku a infrazvuku vo vnútornom prostredí budov pre deň, večer a noc.“  V Tabuľke č. 1 Prílohy sú stanovené Prípustné hodnoty určujúcich veličín hluku vo vonkajšom prostredí. Predmetné územie patrí do kategórie III. Kategória II. je charakterizovaná ako „Priestor pred oknami obytných miestností bytových a rodinných domov, priestor pred oknami chránených miestností školských budov, zdravotníckych zariadení a iných chránených objektov, d) rekreačné územie.“  Kategória III je charakterizovaná ako „Územie ako v kategórii II v okolí diaľnic, ciest I. a II. triedy,  miestnych komunikácií s hromadnou dopravou, železničných dráh a letísk, 9) 11) mestské centrá.“ Pre kategóriu III sú v tabuľke stanovené nasledovné prípustné hodnoty určujúcich veličín hluku z pozemnej dopravy vo vonkajšom prostredí:
- pre dennú dobu 	(od 6:00 - 18:00 hod.): 		LAeq,p 60 dB 
- pre večernú dobu 	(od 18:00 do 22:00 hod.): 	            LAeq,p 60 dB
- pre nočnú dobu 	(od 22:00 do 6:00 hod.)		LAeq,p 50 dB 
Podľa hlukovej štúdie, ktorá je súčasťou predloženej dokumentácie (Polyfunkčný objekt „Premiere“, Bratislava, Hluková štúdia, AKUSTA s.r.o., Tureň, 20.7.2014, vypracovali Ing. Peter Zaťko, Ing. Dušan Franek) by sa posudzované územie malo zaradiť do III. kategórie (s. 19). Súčasťou hlukovej štúdie sú aj vypočítané hodnoty ekvivalentných hladín zvuku  z dopravy pred fasádami navrhovaného objektu (Tab. 4, s. 13 a 17). Tabuľka obsahuje predikované hladiny hluku pre celkovo 32 imisných bodov, pričom ku každému bodu je hladina hluku určená pre deň, večer aj noc a pre rôzne podlažia (2.NP až 23.NP, resp. 2.NP až 5.NP). Prípustné hladiny hluku v zmysle Vyhlášky MZ SR sú prekročené bez výnimky vo všetkých 32 imisných bodoch. 
Príloha Vyhlášky MZ SR pripúšťa možnosť prekročenia prípustných hodnôt hluku vo vonkajšom prostredí pri umiestňovaní nových budov. Podľa bodu 1.9. Prílohy „Na základe stanoviska príslušného orgánu verejného zdravotníctva sa môžu umiestňovať nové budovy na bývanie a budovy vyžadujúce tiché prostredie okrem škôl, škôlok, nemocničných izieb a účelovo podobných budov aj v území, kde hluk z dopravy prekračuje hodnoty uvedené v tabuľke č. 1 pre kategóriu územia II, alebo v území, kde takéto prekročenie je možné v budúcnosti očakávať,
a) ak sa vykonajú opatrenia na ochranu ich vnútorného prostredia,12)
b) ak posudzovaná hodnota hluku z dopravy v primeranej časti priľahlého vonkajšieho prostredia budovy na bývanie alebo oddychovej zóny v blízkosti budovy na bývanie neprekročí prípustné hodnoty uvedené v tabuľke č. 1 pre kategóriu územia III o viac ako 5 dB.“ Prvá podmienka by mohla byť splnená, pretože projekt počíta s opatreniami na ochranu jej vnútorného prostredia. Podmienky uvedené v bode a) a b) však musia byť splnené súčasne (nie je medzi nimi spojka „alebo“). Avšak druhá podmienka evidentne splnená nie je, pretože ako vyplýva z hlukovej štúdie, posudzovaná hodnota primeranej časti priľahlého vonkajšieho prostredia budovy na bývanie alebo oddychovej zóny v tesnej blízkosti budovy na bývanie prekračuje prípustné hodnoty uvedené v tabuľke č. 1 pre kategóriu územia III o viac ako 5 dB. Prekročenie prípustnej hranice hluku v zmysle Vyhlášky MZ SR aj v prípade zvýšenia o 5 dB nastáva tiež vo všetkých 32 imisných bodoch, v niektorých bodoch je toto prekročenie veľmi výrazné. Ani výnimka podľa bodu 1.9. Prílohy teda pre Stavbu neodstraňuje rozpor medzi reálnymi a prípustnými hodnotami hluku vo vonkajšom prostredí. Navrhovaná stavba teda nezodpovedá požiadavke ochrany zdravia v zmysle ustanovení príslušnej Vyhlášky MZ SR, pretože prípustné hladiny hluku musia byť zachované nielen vo vzťahu k vnútornému prostrediu stavby, ale aj vo vzťahu k vonkajšiemu prostrediu stavby. Vyplýva to aj z rozhodovacej činnosti Najvyššieho súdu Slovenskej republiky (2Sžp/6/2013). Najvyšší súd potvrdil rozsudok Krajského súdu v Bratislave (1S 193/2009-209), ktorým bolo zrušené rozhodnutie o vydaní stavebného povolenia pre stavbu umiestnenú do hlučného prostredia, v ktorom boli prekročené prípustné hladiny hluku pre vonkajšie prostredie, hoci projekt počítal so stavebnými úpravami na ochranu vnútorného prostredia.
15.11.5   Dopravná štúdia 
Nesúhlasí, že:..."vplyv novogenerovanej dopravy od investície PREMIÉRE je na hlavnom ťahu Šancovej ul. a dotknutých svetelne riadených križovatiek zanedbateľný....". Toto tvrdenie je očividne zavádzajúce. Každému je jasné, že preťažené križovatky budú po zaťažení územia ešte preťaženejšie. Rátať so Severnou tangentou, na ktorú nie sú územné rezervy ani financie, a ktorá nespĺňa limity imisií hluku                      a znečisťujúcich látok vo vzdialenosti až 100 metrov, je iluzórne a popiera tvrdenie autorov, že zámer nevyvoláva žiadne investície. Autori štúdie hovoria, že postupovali podľa metodiky schválenej v TP 10/2010 "VÝPOČET KAPACÍT POZEMNÝCH KOMUNIKÁCIÍ" (MDVaRR). Metodiku však nepopisujú a z údajov nie je jasné, či išlo o manuálny prieskum alebo automatické sčítanie,  je len jasné, že sa sčítavalo v štyroch dopoludňajších a štyroch popoludňajších hodinách v hodinových intervaloch. Z dát nie je jasné, či autori prieskumu dodržali podmienky v TP10/2010. Žiada v Správe o hodnotení vplyvov dokladovať splnenie podmienok TP10/2010. 
V TP 10/2010 sa hovorí:
..."Pre krátkodobý manuálny prieskum sa odporúča v tomto TP vykonávať prieskum v minimálnej dĺžke 12 h v čase 06 h – 18 h. Prieskum treba vykonať v priemerný pracovný deň týždňa (utorok až štvrtok). Na doplnenie poznania priebehu dopravy sa odporúča vykonať prieskum špičkového obdobia počas 4 h v čase: 
- 06 h – 10 h, resp. 07 h -11 h v pondelok ráno – zistenie dopravy nástupu do pracovnej činnosti na začiatku týždňa, 
- 14 h - 18 h, resp. 15 h -19 h v piatok popoludní – zistenie návratovej dopravy na konci týždňa a začiatku víkendovej dopravy, 
- 16 h - 20 h v nedeľu – zistenie návratovej rekreačnej dopravy počas víkendového dňa.
Z kombinácií uvedených prieskumov treba odvodiť prepočty na priemernú dennú intenzitu dopravy na základe typických kriviek priebehu intenzity dopravy, získaných z automatického sčítania dopravy.
Výsledky z vykonaných kratších samostatných prieskumov napr. 4 h a 8 h sa neodporúča považovať za výpovedné a hodnoverné. V rámci celoštátneho sčítania dopravy sa odporúča zaradiť aj 24 h manuálny prieskum s cieľom zabezpečiť objektívny prepočet medzi krátkodobými prieskumami a automatickým sčítaním dopravy.  Odchýlka krátkodobého (4 h, 16 h) manuálneho prieskumu od automatického sčítania dopravy je maximálne 5 % (10 % pri intenzitách nad 10 000 voz/24 h je nezanedbateľná chyba). V prípade prekročenia tejto odchýlky treba prieskum zopakovať na vlastné náklady spracovateľa. Výsledky prieskumu s chybou nad stanovené percento možno považovať len za orientačné bez výpovednej hodnoty. Na prepočet náhodného prieskumu na celodennú intenzitu dopravy treba poznať priemernú typickú krivku pre uvedenú pozemnú komunikáciu a druh dopravy. Neodporúča sa používať jednoduchú metódu s koeficientmi, výsledky ktorej majú len informatívnu výpovednú hodnotu a nie je vhodné ich považovať za rozhodujúce. Základný interval merania intenzity dopravy je 15 min. Pri prieskume smerovania dopravy na križovatke, resp. využívania času na zaradenie do hlavného jazdného pruhu, možno interval zmeniť na meranie v reálnom čase s presnosťou na desatiny sekundy. Vhodne zvolený interval je na stanovenie špičkových hodinových intenzít dopravy veľmi dôležitý. Prepočty údajov z krátkodobého merania na celoročné charakteristiky možno vykonať len v tom prípade, ak susedné stanovištia ASD sú charakteru SSCM alebo SSDM podľa rozdelenia celoštátneho sčítania dopravy. K dispozícii treba mať kombináciu uvedených dopravných prieskumov z dôvodu preukázania výpovednej hodnoty výsledkov prieskumu. Nepostačuje len prepočet formou koeficientov. Z celoročného prieskumu sa počíta priemerná denná intenzita dopravy pre ľubovoľný deň v týždni (pondelok až nedeľa) roku, pričom hodnota sa označí kódom jednotlivého dňa v týždni. Z celoročného prieskumu sa vypočíta priemerná týždenná intenzita dopravy pre ľubovoľný týždeň (pondelok až nedeľa) a označí sa kódom jednotlivého týždňa v roku. Z celoročného prieskumu sa vypočíta priemerná mesačná intenzita dopravy pre ľubovoľný mesiac (január až december), pričom hodnota sa označí kódom mesiaca v roku. Z celoročného prieskumu sa vypočíta priemerná mesačná intenzita dopravy pre ľubovoľný mesiac (január až december), pričom hodnota sa označí kódom mesiaca v roku. V prípade nového investičného rozvoja v priemysle, občianskej vybavenosti – dopad veľkých obchodných centier alebo zmeny v obytnej funkcii územia, okrsku, zóny sa odporúča v ich projektových dokumentáciách mať ako súčasť vykonanie dopravného prieskumu smerovania dopravy na ploche dotknutého územia s jej analýzou a modelovaním:
1. stavu bez zmeny v území (súčasný stav),
2. stav po vykonaní zmeny v území (po spustení prevádzky novej investície),
3. stav po 5, 10 a 20 rokoch prevádzky...."
(Poznámka: Predložená dopravná štúdia však posudzovala len súčasnosť (r.2014) a po plánovanej realizácii investície v r.2017.  )
Ďalej TP 10/2010 hovoria, že...." V dopravnom plánovaní a prognóze sa využívanie metódy len na základe rastových koeficientov intenzity dopravy bez vykonaného dopravného prieskumu podľa týchto TP a nadväzného modelovania neodporúča. Metóda s koeficientmi nenahrádza v projektovej dokumentácií modelovanie dopravy podľa týchto TP, pretože neposkytuje relevantné výpovedné hodnoty o zmenách dopravy v území...." Z predmetnej štúdie nie je jasné, aký postup autori zvolil a či postupovali správne. Sčítanie pre Zámer sa robilo 28.októbra 2014, v utorok, počas štyroch ranných a štyroch popoludňajších hodín v hodinovom intervale.  Dopravná štúdia má modelovať celý priestor medzi SAV, Račianskym Mýtom, Jeleňou, Žilinskou,  Jaskovým radom, Pionierskou a Ľadovou ako jeden dynamický celok. Takýto model umožní urobiť kontrolný výpočet.  Dopravu na dotknutých križovatkách významne ovplyvní aj proces výstavby, žiadame preto údaje doplniť do štúdie. Šancová totižto plní úlohu vnútorného a stredného okruhu Bratislavy a chodí po nej množstvo liniek MHD ako aj regionálnej dopravy na Záhorie. Keď budú stavebné vozidlá odbočovať zo Šancovej vpravo do pôvodne požiarnej komunikácie medzi budovou YMCA a Šancovou ulicou, budú v dôsledku nepriaznivého rajdového uhla blokovať jej zaraďovací pruh pre pravé odbočenie, čím budú znižovať kapacitu križovatky (pravé odbočenie zo Šancovej na Karpatskú), bezpečnosť a plynulosť dopravy . Žiadame vplyvy kvanitifikovať a posúdiť vhodnosť riešenia. Zníženie kapacity križovatky totižto znamená dlhšie čakanie a tým pádom viac hluku a imisií znečisťujúcich látok. 
15.11.6  Zámer ovplyvní dopravu na ceste I. triedy A1, lebo Šancová je prieťahom A1 cez mesto. Dotknutým orgánom preto v posudzovaní bude Ministerstvo dopravy SR a k zámeru sa musí vyjadriť Slovenská správa ciest.  Zámer ignoruje ochranné pásmo cesty A1 (Cestný zákon), ktoré je 25 metrov od osi. Počas výstavby ale aj prevádzky komplexu zámer ráta s možnosťou vjazdu stavebných/zásobovacích vozidiel z cesty A1 (Šancová) do uličky medzi YMCA a komplexom. Ako už uviedli, toto bude blokovať odbočovací pruh ale aj vedľajší pruh, lebo je tam nepriaznivý rajdový uhol. Tento nepriaznivý vplyv treba kvantitatívne vyhodnotiť čo sa týka dopravy, hluku a imisií znečisťujúcich látok. 
15.11.7  Zámer priamo ohrozuje bezpečnosť na ceste prvej triedy A1 (Šancová) , ktorá pre svoj význam musí ostať priechodná. Pri manipulácii žeriava s bremenom nad Šancovou ulicou  hrozí pád bremena a zablokovanie Šancovej. Žiada zahrnúť do projektu dočasné prestrešenie tejto časti Šancovej ochranným tunelom. 
15.11.8  Nedostatočný počet parkovacích miest
Osobitným problémom zámeru je nedostatočný počet parkovacích miest, v rozpore s technickými normami. Navrhovateľ preto bude musieť upraviť projekt a predložiť ho znova na konanie.
Spôsob výpočtu. Po formálnej stránke sa mala uviesť pre každý koeficient hodnota s odvolaním sa na článok STN a zdôvodnenie výberu pri viacerých možnostiach. 
Vzorec podľa STN 73 6110/Z1 – N = Oo * ka +  Po * ka * kv * kmp * kd 
Oo = základný počet odstavných miest (stojísk) obyvateľov
Po = základný počet parkovacích miest (stojísk) 
ka = súčiniteľ stupňa motorizácie
kv = súčiniteľ vplyvu veľkosti obce
kmp – regulačný koeficient podľa mestskej polohy 
kd – koeficient deľby dopravnej práce
Vzorec v zámere uvádza N = 1,1 * Oo + 1,1 * Po *  kmp * kd
Podľa textu na strane 17 zámeru koeficient v hodnote 1,1 zahŕňa aj 10 % rezervu pre krátkodobé parkovanie návštev verejne prístupných. Nie je vôbec zrejmé, čo má byť verejne prístupné a zhodnotiť tak adekvátnosť rezervy. V každom prípade, len z matematického hľadiska 1,1 v sebe zahŕňa IBA 10 % nad  1,0 a vzorec použitý na výpočet počtu parkovacích miest neobsahuje koeficient ka, ktorý podľa čl. 16.3.10 normy je neopomenuteľnou súčasťou. Zároveň z článku STN vyplýva, že pre stupeň motorizácie 1 : 2, ktorý sa vzťahuje aj na územie, v ktorom sa navrhuje posudzovaná činnosť, má hodnotu 1,2. Táto skutočnosť ale nie je zohľadnená vo výpočte. Spracovateľ sa rozhodol, že pre regulačný koeficient podľa mestskej polohy kmp bude používať hodnotu pre širšie centrum (0,8). Územie, v ktorom sa navrhuje činnosť, by malo byť súčasťou zóny s nadmestským významom (ako uvádza aj samotný zámer). Pre také sa na výpočet podľa STN používa koeficient  kmp =1,0., nie 0,8 Deľbu dopravnej práce 60 (IAD) : 40 (ostatné) spracovateľ vyjadril koeficientom kd = 1,4. Podľa všetkého, aj podľa STN to nie je úplne vhodné, lebo hodnota 1,4 sa uvádza ako zodpovedajúca pomeru 55 : 45. Podľa intervalovej postupnosti +/- 5 % dopravnej práce = 0,1 sa pre pomer 60 : 40 javí ako primeraný koeficient kd = 1,5. Podľa čl. 16.3.10 pri návrhu parkovacích miest (stojísk) pre občiansku vybavenosť (ubytovacie zariadenie / apartmán) treba počítať aj s ich zástupnosťou. Splnenie nie je zo zámeru nijako zrejmé. Vo výpočte sa udáva 0,5 miesta (stojiska) na ubytovaciu jednotku (apartmán). V tab. č. 20 sa táto hodnota viaže na izbu v ubytovacom zariadení (apartmánový dom). Ak má byť táto hodnota správne aplikovaná, vyžadovalo by to, aby všetky apartmány boli výlučne 1-izbové ubytovacie jednotky. Zo zámeru sa to zistiť nedá, ale pomer 91 bytov a 169 apartmánov pri spoločnej podlahovej ploche 12 420 m2 skôr napovedá, že väčšina apartmánov bude mať viac ako 1 izbu a de facto bude plniť funkciu bývania (bytu). V tejto súvislosti treba upozorniť na rozdielnosť podrobnosti údajov na str. 17 pre byty a na str. 18 pre ubytovacie jednotky (apartmány). Aj bez toho výpočet počtu parkovacích miest pre ubytovacie jednotky (apartmány) je nesprávny a navyše aj neprehľadný. Prejavuje sa v ňom vynechanie koeficientu ka, kd a kmp. Zámer uvádza výpočet pre návštevy a zamestnancov v priestoroch pre služby (komercia – retail), ale neobsahuje výpočet pre návštevy a zamestnancov v priestoroch pre prechodné ubytovanie (ubytovacie jednotky – apartmány). Ak tam nebudú zamestnanci, potom je to možno vnímať ako potvrdenie obavy, že zámer sa pripravuje pre 260 bytov (v zámere nesprávne ako ubytovacie jednotky). Aj pri výpočte počtu parkovacích miest pre byty sa vyskytuje problém. Na str. 17 zámeru pri 1-iz. bytoch sa v zátvorke uvádza: „+ priestor na spanie“. Nič také nepozná ani stavebný zákon, ani iný zákon a už vôbec nie STN 73 6110/Z1, podľa ktorej sa má uskutočniť výpočet počtu parkovacích miest. Ak je to samostatná miestnosť, potom s pravdepodobnosťou hraničiacou s istotou je izbou (spálňou), pričom nezáleží či je súčasne aj obytnou miestnosťou. V takom prípade by sa potreba základného počtu miest zvýšila o 32 parkovacích miest a následne by sa prejavili vplyvy koeficientov.
15.11.9  Zámer narúša stavebnú čiaru tým, že  zasahuje do chodníka na Beskydskej (parcela č. 21710), takto zasahuje do vlastníctva mesta. 
15.11.10  Nový vlastník budovy YMCA je okrem toho vlastníkom protipožiarneho chodníka medzi komplexom a budovou YMCA, ktorý chce investor zámeru využívať počas výstavby na prejazd stavebnej dopravy a po postavení na zásobovanie. To, že majiteľ povolí jej využívanie, treba preukázať už v tomto stupni dokumentácie. Tento protipožiarny chodník nemôže byť vstupnou komunikáciou na pozemok, lebo sa doň odbočuje z cesty triedy A1 a to norma nepripúšťa.  
15.11.11  Urbanizmus
Komplex budov je z hľadiska urbanistickej kompozície nevhodný (výšková 22-poschodová budova), nie je v súlade so záväznými regulatívmi  platného územného plánu Bratislavy. Zámer nerešpektuje typický charakter blokovej zástavby,  narúša  viaceré chránené pohľad na mesto (napr. pohľad na Slavín). V Správe požaduje doplniť reálne     (proporčne neupravené) vizualizácie objektu z typických strán kompaktného mesta (z historického centra smerom na Kolibu, z Koliby smerom k historickému centru,                z Račianskeho Mýta smerom na Slavín, zo Slavína smerom k Račianskemu Mýtu). V čase počítačov a softvérov to určite nebude žiaden problém pre spracovateľov dokumentácie. 
15.11.12  Kultúrne hodnoty
Zámer celého komplexu budov popiera pamiatkovú zónu, do ktorej sa pokúša nevhodne vsadiť. Požiarne ohrozuje susediacu kultúrnu pamiatku - budovu YMCA. Majiteľ budovy YMCA, Kresťanské združenie mladých ľudí YMCA na Slovensku, má byť v posudzovaní dotknutým subjektom, bude účastníkom všetkých konaní. Toto združenie získalo budovu rozhodnutím súdu v r.2014, voči ktorému sa nedá odvolať. Predložená dokumentácia predpokladá nezmenené využívanie budovy YMCA avšak to sa môže zmeniť. 
15.11.13  Svetlotechnika
V Správe o hodnotení vplyvov žiada kompletnú svetlotechnickú správu s vykreslením lúča v zimnom a letnom období pre posudzované body. Žiada dôsledne posúdiť byty na Šancovej, ktoré majú okná len zo severnej strany (priľahlej k objektu) a priestory               v budove  YMCA, ak budú  po zmene vlastníka využívané  na bývanie. Žiada doplniť dokumentáciu o vizualizáciu okolitých budov, ako na ne bude počas dňa a v ročných obdobiach dopadať tieň 23-poschodovej budovy. Takéto vizualizácie sa dajú poľahky získať z architektonického softvéru.  
15.11.14 Žiada predložiť plán organizácie výstavby a podrobný popis  konkrétnych opatrení ochrany susedných objektov pred hlukom, prachom, znečisťujúcimi látkami a inými vplyvmi počas výstavby. 
15.11.15 Je zavádzajúce tvrdiť, že :......" Keďže ide o stabilizované územie, zohľadňuje sa koeficient zelene podľa pôvodného stavu. V tomto prípade vzhľadom na uskutočnené zmeny na parcele nie je možné pôvodný stav určiť.  ...." Na celom území, ktoré chce FINEP zastavať,  bol kedysi parčík a zeleň. To si dobre pamätajú obyvatelia podstaničnej štvrte. 
15.12 Soňa Párnická, Bjornsonova 2, 811 05 Bratislava a Ing. Matej Vagač, Dobrovičová 10, 811 09 Bratislava, Iniciatíva Bratislava otvorene,  doručili dňa            30. 01. 2015 písomné stanovisko k zámeru ,,ŠANCOVÁ - PREMIÉRE“. Stanovisko je identické so stanoviskom v bode 14.2.
15.13 Vladimír Dulla, Majerníkova 50, 841 05 Bratislava, poslanec Miestneho zastupiteľstva MČ Bratislava - Karlova Ves, doručil prostredníctvom poštovej prepravy dňa 02. 02. 2015 stanovisko k zámeru ,,ŠANCOVÁ - PREMIÉRE“. Stanovisko je identické so stanoviskom v bode 14.2.
15.14 Cyklokoalícia, občianske združenie doručilo dňa 29. 01. 2015 pripomienky k projektu ŠANCOVÁ - PREMIÉRE. Zasielajú pripomienky a návrhy k zámeru ŠANCOVÁ - PREMIÉRE - navrhovateľ FINEP Premiére.
Prikladá doklad v zmysle § 26 zákona, na účely tohto zákona je občianske združenie Cyklokoalícia pokladané za zainteresovanú verejnosť, ktorej právo na priaznivé životné prostredie môže byť rozhodnutím dotknuté. Zároveň žiada byť účastníkom ďalších konaní. Šancovou  vedie výhľadová cyklistická trasa Staromestský okruh (O2), schválená MsZ č. 1743/2014. Aktuálne je Šancová veľmi nebezpečnou ulicou pre bicyklovanie. Pre plnohodnotné napojenie obyvateľov a návštevníkov objektu ŠANCOVÁ - PREMIÉRE na bicykli je nutné vybudovanie cyklistickej infraštruktúry na Šancovej a v okolitých križovatkách. Žiada:
15.14.1 Vypracovanie správy o hodnotení činnosti v zmysle zákona 24/2006 Z. z.
15.14.2 Upravenie výšky všetkých objektov maximálne do výšky okolitých budov.
15.14.3 Doplniť cyklopruhy po oboch stranách Šancovej ul. tak, aby súčasný parkovací pruh na južnej strane ulice bol rozdelený na 2 samostatné 2 metre široké cyklopruhy. Jazdné pruhy pre ostatnú dopravu (dva východne a dva západne) požaduje umiestniť do symetrického stredu vozovky.
15.14.4 Doplniť vyhradené miesto pre krátkodobé zastavenie zásobovania.
15.14.5 Osadenie zábran proti vstupu motorových vozidiel (vrátane zásobovania) na chodník (napr. stĺpiky, kvetináče, biskupské klobúky a pod.) zo strany Račianskej ulice.
15.14.6 Doplniť predsadené priestory pre cyklistov (predsadená STOP čiara) v križovatke Karpatská - Šancová na všetkých ramenách križovatky a podfarbiť ich zelenou reflexnou farbou.
15.14.7 V objekte vyčleniť priestor na bezpečné a prístupné dlhodobé parkovanie bicyklov obyvateľov (napr. priestor v ktorom bude možné zriadiť kontrolovaný vstup, kamerový systém). V prípade, ak budú na vstupe do parkovacieho domu rampy, žiada ich dĺžku skrátiť tak, aby bol možný prejazd cyklistu bez nutnosti otvorenia rampy. 
15.14.8 Umiestniť dostatočný počet bezpečných cyklostojanov (umožňujúcich zamknutie rámu bicykla) pre návštevníkov (krátkodobé parkovanie), v blízkosti vstupov do obytných častí.  (Viac informácií o parkovaní bicyklov na adrese 
http://cyklodoprava.sk/cyklodoprava/parkovanie/). 
15.14.9 Požaduje riešiť všetku cyklistickú infraštruktúru (od cyklotrás po cyklostojany) podľa Technických podmienok (TP) 07/2014 Navrhovanie cyklistickej infraštruktúry. 
http://bit.ly/TP-7-2014  
Detailnejšie informácie poskytne Cyklokoalícia na požiadanie. 
15.15 Mgr. Dana Harvanková, Čajkova 7, 811 05 Bratislava, zastupujúca petíciu podpísanú 42 občanmi doručila dňa 29. 01. 2015 petíciu - pripomienky proti Zámeru výstavby projektu Premiére na Šancovej ulici, v Bratislave. V súlade s ustanoveniami § 23 ods. 1) zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len ,,stavebný zákon“), podáva týmto ako vlastník nehnuteľnosti v danom území spolu s podpísanými občanmi (podpisová listina) pripomienky k Zámeru výstavby projektu Premiére na Šancovej ulici - v nasledovnom znení:
15.15.1 nesúhlasí s dostavbou rozostavanej budovy na Šancovej ulici - projekt Premiére
15.15.2 dostavba projektu Premiére v okolí spôsobí:
a. zníženie komfortu bývania v danej zóne
b. zníženie hodnoty majetkov a pozemkov v danej zóne
c. zníženie estetickej a pamiatkovej hodnoty v pamiatkovej časti v Bratislave - Staré Mesto (zničenie panorámy Starého Mesta)
d. spôsobí zvýšenú dopravnú premávku na dopravnom uzle vo všetkých smeroch: Patrónka - Štefánikova - Hlavná stanica - Šancová - Račianske Mýto - Trnavské mýto - Mýtna, ktoré aj v momentálnej situácii čelia v ranných a večerných hodinách náporu nadmernej dopravnej premávky
e. zníženie parkovacích miest v danom okolí
f. zvýšenie hlučnosti z dôvodu zvýšenia dopravnej premávky
g. zničenie zelenej trávnatej plochy - parčíku kde sa má budova stavať
h. zníženie svetelnosti v celom okolí
V súlade s ustanoveniami § 23 ods. 4 stavebného zákona žiada: Pripomienky k Zámeru výstavby projektu Premiére na Šancovej ulici zohľadniť. Pokiaľ nebudú priložené pripomienky k Zámeru výstavby projektu Premiére na Šancovej ulici zohľadnené, žiada, aby boli pripomienky, ako vlastníkov pozemkov alebo užívateľov verejnej komunikácie spomínaného dopravného uzla prerokované s tým, že požaduje riešenie, ktoré nebude poškodzovať vlastnícke práva majiteľov nehnuteľností v danej oblasti a resp. nespôsobí menované skutočnosti spomenuté v bode 2. a- h. 
15. 16. On-line petícia, zastúpená Martinom Hudecom + 159 elektronicky podpísaných občanov prostredníctvom elektronickej pošty doručili stanovisko k navrhovanému zámeru, v ktorom žiadajú, aby stavebný úrad mestskej časti Bratislava - Staré Mesto neumožnil zmenu stavby na Šancovej ulici pod kinom YMCA a zabránil tak výstavbe vysokopodlažnej budovy v tejto lokalite. 
OÚ BA požiadavkám zainteresovanej verejnosti na podrobnejšie hodnotenie vplyvov navrhovanej činnosti ,,ŠANCOVÁ-PREMIÉRE“ s ohľadom na celkové výsledky zisťovacieho konania vyhovel. Stanovisko zainteresovanej verejnosti s konkrétnymi návrhmi a pripomienkami bude zohľadnené pri určení rozsahu hodnotenia navrhovanej činnosti v konaní podľa § 30 a nasl. ustanovení zákona. 

•	Doplňujúce informácie v súlade s § 29 ods. 6 zákona

Navrhovateľ na základe výzvy príslušného orgánu poskytol listom zo dňa  12. 03. 2015 doplňujúce informácie v súlade s § 29 ods. 6 zákona na objasnenie pripomienok a požiadaviek vyplývajúcich zo stanovísk Ministerstva dopravy, výstavby a regionálneho rozvoja Slovenskej republiky, Krajského pamiatkového úradu Bratislava, Mestskej časti Bratislava - Staré Mesto, Okresného úradu Bratislava, odbor starostlivosti o životné prostredie, orgán ochrany prírody a krajiny, OÚ BA, odbor cestnej dopravy a pozemných komunikácií, Hlavného mesta Slovenskej republiky Bratislavy, ďalej zo stanovísk zainteresovanej verejnosti -  Združenie domových samospráv, Mgr. Marián Gazdík, PhD., Mgr. Eleonóra Šuplatová, Rastislav Šuplata, Alena Szemzöová, Ján Dresler, Ing. Vašek, Judita Šimkovičová, Ing. Milan Šimkovič, Cyklokoalícia, Hestia, o.z., Soňa Párnická, Ing. Matej Vagač, Ondrej Dostál + 11 podpísaných občanov, Občianska iniciatíva za zachovanie životného prostredia v Starom Meste, Vladimír Dulla a petície zastúpenej Mgr. Danou Harvankovou a On-line petície, v zastúpení Martinom Hudecom (doplnené informácie uvádzame v skrátenom znení).

K bodu 8.) Doplňujúce informácie k stanovisku Ministerstva dopravy, výstavby a regionálneho rozvoja Slovenskej republiky, č.j. 053349/2015/B211-SZEÚ/01250,           z 19.1.2015 
Spoločnosť je investorom rozostavanej stavby multifunkčnej budovy v ulici Šancová. Na stavbu tejto budovy bolo  vydané Stavebné povolenie č. SU2001,2005/24068/114248/ZMUR-Ga, vydané Mestskou časťou Bratislava – Staré Mesto 23/11/2005. Stavebné povolenie je vydané pre objekty A,B, C a D.  Navrhovaná činnosť má platné  stavebné povolenie, je to rozostavaná stavba. 
Zmena pozostáva z: 
Dom A a B – vnútorné zmeny, ale nie zmeny objemu = prestavba
Dom C – dostavba (žltý filling) = Potreba  zmien Stavebného povolenia
Dom D – (garáž) - dostavba (žltý filling) = Potreba  zmien Stavebného povolenia
Dom E – dostavba - Územné rozhodnutie = Dom E + parcela 7549/16
Pôvodný projekt mal z hľadiska limitov podľa zák. 24/2006  Z.z. nasledovné parametre:
Podlahová nadzemná  plocha:	 11.218,67m2
Počet PM (státí) v garážach:		127
Zastavaná plocha :			1514 m2
Zmenou činnosti sa navrhuje:
Podlahová nadzemná plocha		12.419,8 m2 
Počet PM (státí) v garážach		199
Zastavaná plocha :			2496,1 m2
Počet PM sa zvyšuje o 72 PM o cca 52%. Podlahová plocha sa zvyšuje o 1201,13 m2, t.j. o 9%. Zastavaná plocha sa zvyšuje o 982,1m2, t.j. o 39%.
V rámci zámeru boli posúdené vplyvy navrhovanej zmeny činnosti  na dopravu       v Dopravnej štúdii, ktorá je prílohou zámeru a súčasne boli navrhnuté opatrenia na optimalizáciu dopravnej prevádzky na dotknutých križovatkách a cestách. V rámci zámeru boli vyhodnotené vplyvy na ovzdušie (Rozptylová štúdia), aj vplyvy na hlukovú situáciu (Hluková štúdia), aj svetelnotechnické pomery. RUVZ nemal z hľadiska ochrany zdravia   k navrhovanej zmene činnosti pripomienky a netrvá na pokračovaní posudzovania. Rovnako ako OUZP, Odbor starostlivosti o životné prostredie (vody, ovzdušie, príroda, odpady). Z hľadiska vplyvov navrhovanej činnosti na dopravu, ovzdušie, hluk,  imisnú situáciu a svetelnotechnické pomery  bolo vykonané úplné a podrobné hodnotenie              v zmysle platných metodík a platnej legislatívy.  V prípade posudzovania zámeru, by proces ďalšieho posudzovania (vypracovanie správy o hodnotení) nepriniesol nové zistenia.   

K bodu 10.) Doplňujúce informácie k stanovisku Krajského pamiatkového úradu,  č. j. KPUBA-2015/3225-2/2778/FAL, z 14.1.2015      
Rozostavaná stavba  má vydané platné územné rozhodnutie a stavebné povolenie. Navrhovateľ požiada KPÚ o stanovisko k územnému konaniu  pre objekt E v ďalšom stupni prípravy projektu  (DUR). Nepôjde o zmenu stanoviska KPU, ale o nové stanovisko k DUR.

K bodu 11.) Doplňujúce informácie k stanovisku Mestskej časti Bratislava  -  Staré Mesto,  č.j. 423/3955/2015/OZP/Tes, z 26.1.2015. 
	Stanovisko mestskej časti rekapituluje v texte všetky právoplatné rozhodnutia,  ktoré boli v súvislosti s rozostavanou stavbou vydané. Z nich vyplýva, že pripomienky smerujúce k výškovému usporiadaniu a hmotovému riešeniu, vrátane nadväznosti na uličnú čiaru už v minulosti  boli predmetom územného a stavebného konania už povoleného rozostavaného objektu. Vzhľadom k tomu, že zámer rieši dostavbu                   5 podlažného objektu v uličnej čiare a nie zásahy do celkovej podlažnosti už  rozostavaného objektu, považuje túto časť pripomienok za irelevantnú. Navrhovaná dostavba naopak v súlade s ÚPN dopĺňa priestor medzi ulicou Beskydská a rozostavaným objektom  a objektom YMCA do podoby kompaktného uličného bloku, pre túto oblasť typického. Návrh rešpektuje platný ÚPN i z hľadiska maximálneho podielu funkcie bývania, ktorá neprekračuje 30% z celkových nadzemných podlažných plôch nadzemnej časti funkčnej plochy. Okrem toho navrhované riešenie zlepšuje dopravné napojenie objektu na nadradenú uličnú sieť. Pripomienky z hľadiska ochrany prírody a starostlivosti o životné prostredie – akceptuje. Plánovaný výrub stromov je možné  zredukovať na výrub náletových druhov drevín s nízkou sadovníckou hodnotou. Hodnotné jedince (borovice čierne)  je možné presadiť. Navrhované sadovnícke úpravy predstavujú výsadbu stromov na rastlom teréne, realizáciu strešných záhrad  a vertikálnej zelene na fasáde objektu.   Plocha zelene navrhovaného stavu na rastlom teréne sa navrhuje na ploche  250 m2 a na konštrukciách zatrávnených striech 1709 m2 - spolu 1959 m2 zelene, okrem toho je navrhnutých 57 bm popínavej zelene a 13ks stromov so strednou korunou. Navrhovaný stav sa v maximálnej možnej miere snaží využívať možnosti umiestnenia zelene, dané funkčným programom konceptu projektu a zároveň zohľadňuje nároky na životné prostredie.  Podrobnejšie bude projekt sadových úprav a mobiliáru bude spracovaný v ďalšom stupni projektovej dokumentácie.  Aj napriek časovému odstupu uvedenému v závere stanoviska mestskej časti od vydania rozhodnutia o umiestnení stavby                a stavebného povolenia, sú tieto rozhodnutia  právoplatné, stavba v súlade s nimi bola  začatá, stavba je teda rozostavaná. Právoplatné  rozhodnutia  boli vydané v súlade s rozsahom vymedzenia  PZ CMO  v čase ich vydania.  Túto skutočnosť potvrdilo aj  rozhodnutie najvyššieho súdu SR  z  9. 9.  2008. V dokumentácii riešená prístavba objektu a jeho čiastkové úpravy  boli posudzované z  hľadiska platného UPN hl. mesta SR Bratislavy, schváleného 31.5.2007 uznesením Mestského zastupiteľstva hlavného mesta SR Bratislavy, vrátane zmien a doplnkov 01 z 15. 12. 2008, ktoré nadobudli účinnosť dňom 15. 1. 2009, zmien a doplnkov 02 z 15. 12. 2011, ktoré nadobudli účinnosť dňa        1. 2. 2012, zmien a doplnkov 03 z 25. - 26.6.2014, ktoré nadobudli účinnosť dňa 15.8.2014 a zmien a doplnkov 05 z 23.10.2014, ktoré nadobudli účinnosť dňa 10.11.2014,  ide  o územie občianskej vybavenosti - stabilizované územie; poloha regulovaného rozvojového územia – ostatné územie centra mesta a druh urbanistickej funkcie - 201 - občianska vybavenosť celomestského na nadmestského významu. UPN hl. mesta SR Bratislavy v Zmenách a doplnkoch 01, 02, 03 a 05 nerieši žiadne zmeny, ktoré sa týkajú územia, v ktorom sa predmetná stavba nachádza. Stavba sa nachádza v stabilizovanom území,        v ktorom sa podľa UPN ponecháva súčasné funkčné využitie a predpokladá sa miera stavebných zásahov prevažne formou dostavieb, prístavieb, nadstavieb, prestavieb a novostavieb, pričom dostavbou  a zmenou dopravného riešenia sa zásadne nemení charakter stabilizovaného územia. Dané územie je stabilizované, ako z hľadiska dopravného, tak aj z hľadiska technickej infraštruktúry. Vyvolané zmeny v rámci predkladaného návrhu (predmetom zmeny je hlavne dostavba  objektu E a zlepšenie dopravného napojenia a nie povoľovanie výškovej časti objektu (rozostavanej 23 podlažnej budovy)), stav územia rešpektujú v súlade so stanovenými limitami platný  ÚPN hl. mesta SR Bratislavy.
 
K bodu 12.) Doplňujúce informácie k stanovisku Okresného úradu Bratislava, odboru starostlivosti o životné prostredie, odd. ochrany prírody a vybraných zložiek životného prostredia, orgánu ochrany prírody,   č. j. OU-BA-OSZP-2015/10791/HUD, z 22.1.2015 
Objekt B má vydané platné územné a stavebné povolenie, stavba je rozostavaná. Zmena podlažnosti objektu B nie je predmetom zámeru.  

K bodu 13.) Doplňujúce informácie k stanovisku Okresného úradu Bratislava, odboru cestnej dopravy a pozemných komunikácií,  č.j. OU-BA-OCDPK2-2015/011314/LBO,          z 26.1.2015 
	Navrhovateľ akceptuje požiadavky Okresného úradu Bratislava, odboru cestnej dopravy a pozemných komunikácií. 

K bodu 14.) Doplňujúce informácie k stanovisku Hlavného mesta Slovenskej republiky Bratislava, list č. MAGS OUGG-34197/15-390360 OUGG-5/15, EIA č. 1, zo 4. 3. 2015
a)	Územný  plán
Z hľadiska urbanistickej koncepcie a obrazu mesta: Stavba rozostavaného objektu A,B,C v zmysle jeho  dokončenia je právoplatne povolená a zmena výšky 23. podlažného objektu nie je predmetom navrhovanej  zmeny činnosti. Preto v kap. III – 2.3. „Scenéria“ a kap.III-2.4 „Krajinný obraz“  nie je predmetom hodnotenia výškový 23 podlažný objekt. Navrhovaná dostavba („E“) v súlade s ÚPN dopĺňa priestor medzi ulicou Beskydská           a rozostavaným objektom  a objektom YMCA do podoby kompaktného uličného bloku, pre túto oblasť typického. Podobne v kap.III – 3.2.1. „Kultúrnohistorické hodnoty územia“ nie je hodnotená stavba, ktorá je právoplatne povolená  a nie je predmetom zmeny činnosti. Návrh dostavby objektu objektu „E“ rešpektuje v súčasnosti platný ÚPN z hľadiska výškovej regulácie zástavby – 1-5  NP.  Okrem toho navrhované riešenie zlepšuje dopravné napojenie objektu na nadradenú uličnú sieť. Rozhodnutia (územné a stavebné) sú  právoplatné, stavba v súlade s nimi bola  začatá, stavba je rozostavaná. Právoplatné  rozhodnutia  boli vydané v súlade s rozsahom vymedzenia  PZ CMO  v čase ich vydania.  Právoplatnosť rozhodnutí potvrdilo aj  rozhodnutie najvyššieho súdu SR  z 9. 9.  2008.      V dokumentácii riešená prístavba objektu a jeho čiastkové úpravy  boli posudzované z  hľadiska platného UPN hl. mesta SR Bratislavy, schváleného 31.5.2007 uznesením Mestského zastupiteľstva hlavného mesta SR Bratislavy, vrátane zmien a doplnkov 01        z 15. 12. 2008, ktoré nadobudli účinnosť dňom 15. 1. 2009, zmien a doplnkov 02 z 15. 12. 2011, ktoré nadobudli účinnosť dňa 1. 2. 2012, zmien a doplnkov 03 z 25. - 26.6.2014, ktoré nadobudli účinnosť dňa 15.8.2014 a zmien a doplnkov 05 z 23.10.2014, ktoré nadobudli účinnosť dňa 10.11.2014,  ide  o územie občianskej vybavenosti - stabilizované územie; poloha regulovaného rozvojového územia – ostatné územie centra mesta a druh urbanistickej funkcie - 201 - občianska vybavenosť celomestského na nadmestského významu. UPN hl. mesta SR Bratislavy v Zmenách a doplnkoch 01, 02, 03 a 05 nerieši žiadne zmeny, ktoré sa týkajú územia, v ktorom sa predmetná stavba nachádza. Stavba sa nachádza v stabilizovanom území, v ktorom sa podľa UPN ponecháva súčasné funkčné využitie a predpokladá sa miera stavebných zásahov prevažne formou dostavieb, prístavieb, nadstavieb, prestavieb a novostavieb, pričom dostavbou  a zmenou dopravného riešenia sa zásadne nemení charakter stabilizovaného územia. Dané územie je stabilizované, ako z hľadiska dopravného, tak aj z hľadiska technickej infrastruktury. Vyvolané zmeny v rámci predkladaného návrhu (predmetom zmeny je hlavne dostavba  objektu E a zlepšenie dopravného napojenia a nie povoľovanie výškovej časti objektu (rozostavanej 23 podlažnej budovy)), stav územia rešpektujú v súlade so stanovenými limitmi platný  ÚPN hl. mesta SR Bratislavy.
Z hľadiska funkčného usporiadania:
- V projekte sa uvažuje s 91 bytmi a 169 ubytovacími jednotkami apartmánmi. V zmysle funkčného využitia daného územia 201 vychádzame z podlažných plôch nadzemnej časti zástavby funkčnej plochy. Podlažná plocha bytov neprekračuje 30%.
Záver:
Zámer rieši dostavbu 5 podlažného objektu v uličnej čiare a nie zásahy do celkovej podlažnosti už  rozostavaného objektu.
Navrhovaná dostavba  („E“) v súlade s ÚPN dopĺňa priestor medzi ulicou Beskydská a rozostavaným objektom  a objektom YMCA do podoby kompaktného uličného bloku, pre túto oblasť typického.
Z hľadiska dopravného inžinierstva:
Stanovisko ODI: Jednotlivé stupne projektovej dokumentácie budú predložené na vyjadrenie v súlade s ustanoveniami zák. č. 50/81976 Zb. Stavebný zákon a jeho súvisiacich predpisov, napr. Vyhlášky č. 453/2000 Z. z. ktorou sa vykonávajú niektoré ustanovenia stavebného zákona. Kapacita garáže 199 Pm je konečná.  Pri výpočte nárokov na statickú dopravu boli uvažované všetky funkcie. A to byty, ubytovacie jednotky nazvané apartmány a obchody. Ako súčasť obchodov boli posudzované administratívne, resp. kancelárske priestory, ktoré slúžia výhradne pre účely komerčných jednotiek.  Výpočet nárokov na statickú dopravu pre apartmány bol spracovaný podľa platnej legislatívy. (tabuľka 20 príslušnej normy STN 73 6110/Z1). Koeficient kd=1,4 bol stanovený na predpokladanom vyššom podiele IAD voči ostatnej doprave, aj keď je v danej oblasti verejná hromadná doprava. Pre výpočet nárokov na statickú dopravu je to nepriaznivejšia hodnota.  
Závery:
1. Kapacita garáže 199 PM je konečná. 
Pri výpočte nárokov na statickú dopravu boli uvažované všetky funkcie. Jedná sa o byty, ubytovacie jednotky nazvané apartmány a obchody. Ako súčasť obchodov boli posudzované administratívne, resp. kancelárske priestory, ktoré slúžia výhradne pre účely komerčných jednotiek.
Výpočet nárokov na statickú dopravu pre apartmány bol spracovaný podľa platnej legislatívy (tabuľka 20 príslušnej normy STN 73 6110/Z1).
Koeficient  kd=1,4 bol stanovený na predpokladanom vyššom podiele IAD voči ostatnej doprave, aj keď je v danej oblasti verejná hromadná doprava. Pre výpočet nárokov na statickú dopravu je to nepriaznivejšia hodnota.  
2. Konštatácia vyplývajúca z dopravného posúdenia. 
3. Zobojsmernenie ul. Beskydská od Karpatskej ul. po vjazd do objektu Premiére je navrhnuté v opatreniach uvedených v zámere  ako aj  v Dopravnej štúdii (príloha zámeru). Je to jedno z opatrení na zlepšenie dopravnej obslužnosti územia navrhované navrhovateľom a vyplývajúce z posúdenia vplyvov na životné prostredie.  Nereálnosť rozšírenia Karpatskej a Žilinskej na vstupe do Šancovej z dôvodu limitovaných priestorových pomerov sa akceptuje. 
4.  Berie sa na vedomie, s poznámkou, že dopravné riešenia právoplatne povolenej stavby spôsobí po realizácii právoplatne povolenej stavby problémy v plynulosti dopravy najmä na Šancovej ul.  Navrhované riešenie uvedené v zámere činnosti napriek zvýšeniu počtu PM o 72 PM optimalizuje vplyvy prevádzky navrhovanej činnosti z hľadiska zaťaženia dopravou súvisiacou s prevádzkou nielen povolenej stavby, ale aj s navrhovanou zmenou. V stanovisku sa uvažuje, ako keby sa navrhovala úplne nová stavba  s počtom  199 PM a ignoruje sa skutočnosť, že existuje právoplatné stavebné povolenie na výstavbu objektu so 123 PM a pre súčasný stav úplne nevyhovujúcim riešením dopravného napojenia tohto objektu . V absolútnom vyjadrení  prírastok PM od zmeny činnosti predstavuje 72 PM. Stavba uvažuje okrem dokončenia rozostavaného objektu s prístavbou časti E a na celkovú zastavanú plochu sa urobila optimalizácia parkovacích miest. Oproti pôvodným 127 PM bolo pridaných 72 PM, celkový počet parkovacích miest teda predstavuje stav 199 PM.
5. Berie sa na vedomie
a)	Z hľadiska systémov technickej infraštruktúry  - berie sa na vedomie.
b)	Z hľadiska vybraných zložiek životného prostredia a špecifických faktorov:
Ovzdušie – berie sa na vedomie.
Odpady – akceptuje sa. 	
Hlukové pomery - Regionálny úrad verejného zdravotníctva Bratislava, stanovisko  č.j. HŽP/03777/2015, z 7.1.2015, netrvá na pokračovaní posudzovania, nemá pripomienky k zámeru. 
Svetlotechnické pomery – Regionálny úrad verejného zdravotníctva Bratislava, stanovisko  č.j. HŽP/03777/2015, z 7.1.2015, netrvá na pokračovaní posudzovania, nemá pripomienky k zámeru. 
Pôdy - opravuje výmeru poľnohospodárskej pôdy v kap. II.3.2.3. Poľnohospodárstvo a lesné hospodárstvo (str. 41) na 13900 ha. Na území MČ Bratislava – Staré Mesto sa nachádza 200 ha poľnohospodárskej pôdy, nenachádza sa tu lesná pôda (Štatistická ročenka hl.  mesta SR Bratislavy, 2013, ŠUSR 2014)
Zeleň, tvorba krajiny – berie sa na vedomie. 

K bodu 15.1) Doplňujúce informácie k stanovisku Združenia domových samospráv

Bod 15.1.1
Bod má konštatačný  charakter bez vecného obsahu. Rozostavaná stavba výškovej 23 podlažnej budovy má právoplatné územné rozhodnutie a právoplatné stavebné povolenie stavebné povolenie, na základe ktorého bola stavba rozostavaná. Predmetom zmeny činnosti nie je úprava výšky povolenej stavby, ale jej dostavba  a nové, vhodnejšie,  dopravné napojenie. Územné rozhodnutie na výškovú stavbu bolo vydané   23.11.2005 (právoplatnosť 24.3.2006 ),  stavebné povolenie -  zmena stavby pred dokončením  z 25.5.2006 (právoplatnosť  5.9.2006) (príloha 1).

Bod 15.1.2
Korektnosť všetkých procesov bola potvrdená rozhodnutím najvyššieho súdu SR.

Bod 15.1.3
	Navrhovateľ rešpektuje v návrhu dostavby, ktorá predstavuje zmenu činnosti,  výšku okolitých objektov.  Predmetom zmeny činnosti nie je zníženie podlažnosti  23 podlažnej rozostavanej výškovej budovy, ani absolútnej výšky rozstavaného objektu, ktorý má vydané platné stavebné povolenie.

Bod 15.1.4
	Odborné posudky vypracovali odborne spôsobilé osoby pre príslušnú oblasť            v súlade s platnými metodikami a legislatívnymi predpismi. Návrh rešpektuje výsledky akustického, imisného a svetelnotechnického posudku vo vzťahu k okolitej existujúcej výstavbe. K zámeru sa vyjadril Regionálny úrad verejného zdravotníctva bez pripomienok a bez požiadavky na posudzovanie (vypracovanie správy o hodnotení).

Bod 15.1.5
	Konanie o súhlase na výrub drevín prebieha podľa zákona č. 543/2002  Z. z.            v platnom znení samostatným konaním. Plánovaný výrub stromov je možné  zredukovať na výrub náletových druhov drevín s nízkou sadovníckou hodnotou. Hodnotné jedince  (borovice čierne) je možné presadiť. Navrhované sadovnícke úpravy predstavujú výsadbu stromov na rastlom teréne, realizáciu strešných záhrad  a vertikálnej zelene na fasáde objektu.  Plocha zelene navrhovaného stavu na rastlom teréne sa navrhuje na ploche  250 m2 a na konštrukciách zatrávnených striech 1709 m2 - spolu 1959 m2 zelene, okrem toho je navrhnutých 57 bm popínavej zelene a 13ks stromov so strednou korunou. Navrhovaný stav sa v maximálnej možnej miere snaží využívať možnosti umiestnenia zelene, dané funkčným programom konceptu projektu a zároveň zohľadňuje nároky na životné prostredie.  Podrobnejšie bude projekt sadových úprav a mobiliáru spracovaný v ďalšom stupni projektovej dokumentácie. Navrhovateľ má zámer realizovať náhradnú výsadbu drevín prednostne na vlastnom pozemku do výšky spoločenskej hodnoty drevín určených na výrub. Spoločenská hodnota drevín bude vyčíslená v dendrologickom posudku, ktorý bude súčasťou žiadosti o súhlas na výrub drevín. O výške náhrady spoločenskej hodnoty drevín určených na výrub, ako aj o rozsahu náhradnej výsady  rozhodne príslušný orgán ochrany drevín.
Bod 15.1.6, 15.1.7 a 15.1.8
	Predloženému riešeniu projektu predchádzal rozsiahly  dopravný prieskum, vypracovanie dopravnej štúdie, vrátane dopravo-kapacitného posúdenia križovatiek. Návrh organizácie dopravy z neho vychádza. Návrh dopravného riešenia  umiestňuje v rámci projektu taký počet parkovacích státí, ktorý zodpovedá platnej legislatíve. Prípadné požiadavky na úpravy dopravného riešenia, napr. dopravného značenia budú predmetom ďalších stupňov prípravy projektu (DUR a DSP). Návrh počtu parkovacích státí pre jednotlivé účely zodpovedá platnej legislatíve. V stanovisku z Magistrátu hlavného mesta Bratislava MAGSODI 61672 2014-366 003 ODI378 14-BP zo dňa 10.12.2014 sa uvádza, že predložená dokumentácia korektne zhodnotila vplyv investície na okolité komunikácie   a uzly.

K bodu 15.2) Doplňujúce informácie k stanovisku  Ondreja Dostála  +  podpísaných občanov (Peter Hodál, Katarína Šimončičová, Gábor Grendel, Renáta Minová,Monika Klobušická, Karol Klobušický, Mária Dostálová, Pavol Dostál), stanovisko je identické so stanoviskom Soni Párnickej a Ing. Mateja Vagača bod 15.12 a so stanoviskom Vladimíra Dullu bod 15. 13 
•	Rozsah navrhovanej činnosti. Predmetom zmeny navrhovanej činnosti nie je zmena výšky 23 podlažnej budov, ktorá má vydané  právoplatné územné rozhodnutie a stavebné povolenie potvrdené najvyšším súdom SR a je to rozostavaná stavba. Predmetom zmeny činnosti je najmä dostavba objektu E a zmena dopravného riešenia, ktorá výrazne zlepší urbanistické parametre projektu a dopravné napojenie objektu oproti súčasnému riešeniu. Oproti pôvodnému riešeniu sa zvyšuje počet PM zo 127 na 199 , teda o 72 PM, čo je o 56%. Počet parkovacích miest statickej dopravy vyhovuje  podľa  STN 73 6110/Z1, platnej v čase predloženia zámeru. Projektovanie miestnych komunikácií a je uvedené v kap. II.8.2.4. zámeru.  Kapacitné posúdenie dopravného riešenia je uvedené v samostatnej prílohe zámeru, so záverom  že príspevok k zaťaženiu okolitých križovatiek bude väčšinou minimálny. Vzhľadom na súčasné vysoké zaťaženie okolitých ciest však bude potrebné vykonať opatrenia.   Opatrenia sú uvedené v kap. IV.10. 
•	Výstupy týkajúce sa hluku a znečistenia ovzdušia.  Znečistenie ovzdušia je posúdené v rozptylovej štúdii (Hesek , 2014), ktorá je prílohou zámeru.  Podľa tejto štúdie predmet posudzovania ”Polyfunkčný objekt PREMIÉRE“, s p ĺ ň a  požiadavky a podmienky, ktoré sú ustanovené právnymi predpismi vo veci ochrany ovzdušia. Na základe  hodnotenia sa odporúča vydať súhlas na povolenie stavby  podľa § 17 ods. 1  zákona č.  137/2010 Z.z. ”Polyfunkčný objekt PREMIÉRE“ bez uvedenia dodatočných podmienok. Posúdenie hlukovej situácie je vyhodnotené v Hlukovej štúdii (AKUSKA, s.r.o., 2014).  Podľa hlukovej štúdie pre navrhovanú činnosť v súčasnosti sú prekračované prípustné hodnoty hluku v dotknutom území pre deň, večer a noc podľa vyhlášky MZ SR č. 549/2007 Z. z. ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí. Po uvedení do prevádzky nebudú prípustné limitné hodnoty len od navrhovanej činnosti pre denný večerný a nočný čas na fasáde objektu  prekračované. Vypočítaná hluková záťaž vonkajšieho jestvujúceho obytného prostredia od navrhovanej činnosti  bude v porovnaní s jestvujúcim hlukom zanedbateľná.  Po uvedení do prevádzky budú prípustné limitné hodnoty pre denný večerný a nočný čas na fasáde  objektu od  jestvujúceho hluku prekračované,  tak ako je tomu aj v súčasnosti,  preto je potrebné vykonať na navrhovanom objekte  opatrenia podľa STN 730532.  Opatrenia sú uvedené v kap. IV.10. Zámeru a v Hlukovej štúdii. Regionálny úrad verejného zdravotníctva Bratislava, jako príslušný orgán ochrany zdravia, sa k Zámeru vyjadril listom  č.j. HŽP/03777/2015, z 7.1.2015, netrvá na pokračovaní posudzovania, nemá pripomienky 
•	Ovplyvňovanie pohody obyvateľov lokality  a budúcej stavby. Dopady na priepustnosť dopravy v lokalite sú vyhodnotené podrobne v dopravnej štúdii (DOTIS Consult s.r.o. Bratislava, s.r.o., 2014): podľa tejto štúdie bude príspevok k zaťaženiu okolitých križovatiek väčšinou minimálny. Vzhľadom na súčasné vysoké zaťaženie okolitých ciest však bude potrebné vykonať opatrenia.   Počet parkovacích miest statickej dopravy vyhovuje  podľa  STN 73 6110/Z1. Podľa hlukovej štúdie pre navrhovanú činnosť v súčasnosti sú prekračované prípustné hodnoty hluku v dotknutom území pre deň, večer a noc podľa vyhlášky MZ SR č. 549/2007 Z. z. ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí. Po uvedení do prevádzky nebudú prípustné limitné hodnoty len od navrhovanej činnosti pre denný večerný a nočný čas na fasáde objektu  prekračované. Vypočítaná hluková záťaž vonkajšieho jestvujúceho obytného prostredia od navrhovanej činnosti  bude v porovnaní s jestvujúcim hlukom zanedbateľná.  Po uvedení do prevádzky budú prípustné limitné hodnoty pre denný večerný a nočný čas na fasáde  objektu od  jestvujúceho hluku prekračované,  tak ako je tomu aj v súčasnosti,  preto je potrebné vykonať na objekte  opatrenia podľa STN 730532.  Opatrenia sú uvedené v kap. IV.10. Zámeru a v Hlukovej štúdii. Regionálny úrad verejného zdravotníctva Bratislava, sa k Zámeru vyjadril listom  č.j. HŽP/03777/2015, z 7.1.2015, netrvá na pokračovaní posudzovania, nemá pripomienky.
•	Pre posúdenie vplyvu stavby na svetelnotechnické pomery bol vypracovaný svetelnotechnický posudok., Svetelno-technické posúdenie navrhovanej zmeny činnosti vypracovala spoločnosť 3S – PROJEKT, s.r.o. , 08/2014. Posúdenie je prílohou Zámeru. B Závery sú uvedené v kap. IV.2.4.3. Zámeru. Vplyv plánovanej výstavby polyfunkčného domu na preslnenie okolitých bytov vyhovuje požiadavkám STN 73 4301. Vplyv plánovanej výstavby polyfunkčného domu Šancová – PREMIÉRE podľa posudku  vyhovuje požiadavkám STN 73 0580-1 Zmena 2 na denné osvetlenie okolitých miestností. Materská škôlka má okná orientované smerom na objekt E na juhovýchodnej fasáde. Minimálny odstup medzi budovami bude 18,7 m. Výška kontrolného bodu na juhovýchodnej fasáde bude cca. 2,5 m nad terénom vo výške 153,33 m n.m. Vzhľadom na dostatočný odstup medzi budovami a členitosť budovy E ekvivalentný uhol tienenia od objektu E na juhovýchodnú fasádu materskej škôlky nebude viac, ako 25o. Ekvivalentný uhol tienenia pre túto miestnosť vyhovuje požiadavkám STN 73 0580-1 Zmena 2 uhol tienenia. 
Vplyvy počas výstavby možno očakávať tak, ako pri každej stavebnej činnosti.  Predpokladajú sa vplyvy dočasné, časovo obmezené a týkajú sa najmä najbližšieho okolia stavby. Vplyvy počas výstavby sú popísané v  jednotlivých kapitolách vplyvov v Zámere, podľa druhu vplyvov. Vplyvy na obyvateľstvo sa týkajú najmä vplyvov na hlukovú situáciu, kvalitu ovzdušia a bezpečnosť. Na zmiernenie týchto vplyvov sa navrhujú opatrenia.  Opatrenia na zmiernenenie vplyvov sú uvedené v kap. IV.10 Zámeru. Stavebník musí všetky práce na stavbe riadiť v súlade s všeobecne platnými predpismi o bezpečnosti a ochrane zdravia, najmä zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov, NV č. 115/2006  Z.z. o minimálnych zdravotných a bezpečnostných požiadavkách na ochranu zamestnancov pre rizikami súvisiacimi s expozíciou hluku. Počas stavebných prác je vybraný dodávateľ povinní rešpektovať a dodržiavať i podmienky obsiahnuté v nasledovných NV SR: č. 387/2006 Z. z. o požiadavkách na zaistenie bezpečnostného a zdravotného označenia pri práci, č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, č. 396/2006 Z. z. o minimálnych bezpečnostných a zdravotných požiadavkách na stavenisko a č. 391/2006 Z. z. o minimálnych bezpečnostných a zdravotných požiadavkách na pracovisko. Realizátor stavby musí, s odpadom, ktorý vznikne pri výstavbe navrhovanej činnosti , nakladať podľa platných všeobecne záväzných právnych predpisov a noriem o odpadoch. Podľa § 19 ods. 1, písm. d) zákona č. 223/2001 Z. z. o odpadoch a o zmene a doplnení niektorých zákonov bude tento odpad zhodnocovať pri svojej činnosti, alebo odpad takto nevyužitý ponúkne na zhodnotenie inému. Pri nakladaní s odpadom musí realizátor stavby  rešpektovať príslušné všeobecne záväzné nariadenia hl. mesta Bratislavy, resp. Mestskej časti Bratislava – Staré Mesto. Okrem toho musí stavebník respektovat podmienky územného rozhodnutia , stavebného povolenia a rozhodnutia z procesu hodnotenia vplyvov na životné prostredie. Regionálny úrad verejného zdravotníctva Bratislava, ako príslušný orgán ochrany zdravia,  sa k Zámeru vyjadril listom  č.j. HŽP/03777/2015, z 7.1.2015, netrvá na pokračovaní posudzovania, nemá pripomienky. 
•	Dopravnú  štúdiu  Dopravno-kapacitné posúdenie križovatiek pre Polyfunkčný objekt PREMIÉRE v MČ Staré Mesto  v Bratislave vypracovala spoločnosť  DOTIS Consult s.r.o., 2014. Uvedená dopravná štúdia je spracovaná v zmysle platnej metodiky  „Dopravno-kapacitného posudzovania vplyvov veľkých investičných projektov“, TP10/2010 „Výpočet kapacity pozemných komunikácií a ich zariadení“, MDPT,  2010 a STN  736110/Z1 Projektovanie miestnych komunikácií – Zmena 1  a je prílohou zámeru. Posúdené boli dopravné nároky na novovzniknuté dopravné situácie, ako aj dopady na existujúcu sieť mestských komunikácií a existujúcu sieť dotknutých križovatiek. Spracovateľ dopravného posúdenia konštatuje, že pre plynulosť cestnej premávky na Šancovej ul. chýba Severná tangenta, ktorá by zásadne zmenila nevyhovujúce podmienky na Šancovej ul. a jej križovatkách, ako aj na náhradnej trase Jelenia – Dobšinského – Pionierska a ich neriadených križovatkách. Realizáciou Severnej tangenty by sa mohli upraviť všetky signálne plány na trase Šancovej ul. tak, aby vedľajšie smery mohli v rámci zelenej vlny v hlavnom smere dostať dlhší voľný signál a tak zvýšiť ich priepustnosť .  V súčasnom stave  organizácie dopravy to nemožno pri zachovaní preferencie „zelenej vlny“ na Šancovej ul. realizovať. Na základe dopravného posúdenia podľa TP 10/12010 spracovateľ dopravnej štúdie konštatuje, že:
1.	SRK Šancová č. 616  Šancová - SAV  
-	SKR nevyhovuje pre súčasný rok 2014
-	Podiel intenzity dopravy od investície PREMIÉRE  je na všetkých vstupoch pre dopoludňajšiu a popoludňajšiu ŠHID zanedbateľný, nakoľko dosahuje hodnoty menej ako 1,00%.
2.	SRK Šancová č. 615  Šancová – Hlavná stanica - Žabotova  
-	SKR nevyhovuje pre súčasný rok 2014
-	Podiel intenzity dopravy od investície PREMIÉRE  je na všetkých vstupoch pre dopoludňajšiu a popoludňajšiu ŠHID zanedbateľný, nakoľko dosahuje hodnoty menej ako 1,00%.
3.	SRK Šancová č. 614  Šancová - Jelenia  
-	SKR vyhovuje pre všetky scenáre
-	Podiel intenzity dopravy od investície PREMIÉRE  je na všetkých vstupoch pre dopoludňajšiu a popoludňajšiu ŠHID zanedbateľný, nakoľko dosahuje hodnoty menej ako 1,00%.
4.	SRK Šancová č. 613  Šancová - YMCA  
-	SKR nevyhovuje pre súčasný rok 2014 v dopoludňajšej špičke Od r. 2017 pre scenár bez investície PREMIÉRE  - tiež nevyhovuje. 
-	Podiel intenzity dopravy od investície PREMIÉRE  je viac ako 5% v roku 2017 na vstupe Karpatská. 
5.	Na hlavnom smere Šancová je podiel intenzity dopravy od PREMIÉRE pre dopoludňajšiu 
a popoludňajšiu ŠHID zanedbateľný, nakoľko dosahuje hodnoty menej ako 1,00%. 
Záverom  spracovateľ  štúdie konstatuje, že  vplyv novogenerovanej dopravy od investície PREMIÉRE je na hlavnom ťahu Šancovej  ul. a dotknutých svetelne riadených križovatiek zanedbatelný.  Na zlepšenie orghanizácie dopravy v okolí navrhovanej stavby navrhuje opatrenia. Opatrenia sú uvedené aj v Zámere, v kap. IV.2.3.2. a v kap. IV. 10. K dopravnej štúdii sa vyjadril Magistrát hl. mesta SR Bratislava listom č.j. MAGS ODI 61672/2014-366093 ODI 378/14-BP z 10.12.2014.
•	Nepredpokladá sa, že  sa dopady na dopravu  súvisiace s prevádzkou PREMIERE prejavia  negatívne aj na obyvateľov na Kolibe  a ďalších lokalitách MČ Bratislava - Nové Mesto.  Toto  konštatovanie podporujú aj výsledky Dopravnej štúdie.  Z Dopravnej štúdie  je zrejmé, že príspevok PREMIERE k intenzite dopravy na okolitých najbližších križovatkách neprekročí cca 6 %. Najvyšší je na vstupe na Beskydskú ul. v dopoludňajších SHID hodinách v r. 2017  a to 54 voz/h, čo predstavuje  zvýšenie o 46,7% (z pôvodných 61 voz/h na 115 voz/h). Preto sa navrhuje na Beskydskej ul. strategické  opatrenie  z hľadiska organizácie dopravy a odporúča sa vykonať zmenu organizácie dopravy na Beskydskej ul. a to zrušením jednosmernej komunikácie od vstupu/výstupu investície  HG PREMIÉRE po NK Beskydská – Čajakova, od Karpatskej po vstup do HG PREMIÉRE, na zostávajúcej časti Beskydskej v smere k Šancovej  odporúča ponechať jednosmernú komunikáciu – výjazd od investície smerom ku križovatke SAV.
•	Celkové znehodnocovanie prostredia. Tento bod súvisí s 23  podlažnou výškovou budovou. Ako sme uviedli už inde v texte, predmetom zmeny navrhovanej činnosti nie je zmena výšky 23 podlažnej budov, ktorá má vydané  právoplatné územné rozhodnutie a stavebné povolenie potvrdené najvyšším súdom SR a je to rozostavaná stavba. Predmetom zmeny činnosti je najmä dostavba objektu E a zmena dopravného riešenia, ktorá výrazne zlepší urbanistické parametre projektu a dopravné napojenie objektu oproti súčasnému riešeniu. Objekt E , ktorý sa navrhuje ako dostavba už povoleného objektu zlepšujú urbanistický koncept projektu a riešia dostavbu uličného domoradia od objektu YMCA až po Beskydskú ul., vo výškovej úrovni okolitých stavieb, čím podľa nášho názoru podstatne zlepšuje súčasný urbanistický a architektonický koncept.     
•	Súčasný stav  využitia územia. Z hľadiska posúdenia zdravia ľudí je kompetentným orgánom Regionálny úrad verejného zdravotníctva Bratislava, ktorý sa k Zámeru vyjadril listom  č.j. HŽP/03777/2015, z 7.1.2015, netrvá na pokračovaní posudzovania, nemá pripomienky. K dopravnej a hlukovej záťaži a k znečisteniu ovzdušia  sme sa vyjadrili v predchádzajúcich bodoch. 
•	V dokumentácii riešená dostavba/prístavba objektu a jeho čiastkové úpravy  boli posudzované z  hľadiska platného UPN hl. mesta SR Bratislavy, schváleného 31.5.2007 uznesením Mestského zastupiteľstva hlavného mesta SR Bratislavy, vrátane zmien a doplnkov 01 z 15. 12. 2008, ktoré nadobudli účinnosť dňom 15. 1. 2009, zmien a doplnkov 02 z 15. 12. 2011, ktoré nadobudli účinnosť dňa 1. 2. 2012, zmien a doplnkov 03 z 25. - 26.6.2014, ktoré nadobudli účinnosť dňa 15.8.2014 a zmien a doplnkov 05 z 23.10.2014, ktoré nadobudli účinnosť dňa 10.11.2014,  ide  o územie občianskej vybavenosti - stabilizované územie; poloha regulovaného rozvojového územia – ostatné územie centra mesta a druh urbanistickej funkcie - 201 - občianska vybavenosť celomestského na nadmestského významu. UPN hl. mesta SR Bratislavy v Zmenách a doplnkoch 01, 02, 03 a 05 nerieši žiadne zmeny, ktoré sa týkajú územia, v ktorom sa predmetná stavba nachádza. Stavba sa nachádza v stabilizovanom území, v ktorom sa podľa UPN ponecháva súčasné funkčné využitie a predpokladá sa miera stavebných zásahov prevažne formou dostavieb, prístavieb, nadstavieb, prestavieb a novostavieb, pričom dostavbou  a zmenou dopravného riešenia sa zásadne nemení charakter stabilizovaného územia. Dané územie je stabilizované, ako z hľadiska dopravného, tak aj z hľadiska technickej infraštruktúry. Vyvolané zmeny v rámci predkladaného návrhu (predmetom zmeny je hlavne dostavba  objektu E a zlepšenie dopravného napojenia a nie povoľovanie výškovej časti objektu, už rozostavanej 23 podlažnej budovy)), stav územia rešpektujú v súlade so stanovenými limitami platný  ÚPN hl. mesta SR Bratislavy.
•	Únosnosť prírodného prostredia. Táto pripomienka je mienená vo väzbe k  umiestneniu 23  podlažnej budovy. Opäť konštatuje, že predmetom zmeny navrhovanej činnosti nie je zmena výšky 23 podlažnej budovy s podnožou, ktorá má vydané  právoplatné územné rozhodnutie a stavebné povolenie potvrdené najvyšším súdom SR a je to rozostavaná stavba. Všetky povolenia pre túto stavbu boli vydané v súlade s platnými legislatívnymi predpismi  v čase ich vydania.  Predmetom zmeny činnosti je najmä dostavba objektu E a zmena dopravného riešenia, ktorá výrazne zlepší urbanistické a architektonické parametre projektu a dopravné napojenie objektu oproti súčasnému riešeniu.
•	Význam očakávaných vplyvov.  Dopady umiestnenia stavby – zmeny činnosti nie sú významného charakteru, ako vyplýva z čiastkových štúdií (hlukovej, imisnej, dopravnej a svetlotechnickej, ktoré sú prílohami zámeru. U hľadiska ochrany zdravia sa k zámeru vyjadril   Regionálny úrad verejného zdravotníctva Bratislava, ktorý sa k zámeru vyjadril listom  č.j. HŽP/03777/2015, z 7.1.2015, netrvá na pokračovaní posudzovania, nemá pripomienky. Opätovne konštatuje, že pripomienky týkajúce sa pamiatkovej zóny vo vzťahu k 23  podlažnej budove s podnožou  sú bezpredmetné. Predmetom zmeny navrhovanej činnosti nie je zmena výšky 23 podlažnej budovy s podnožou, ktorá má vydané  právoplatné územné rozhodnutie a stavebné povolenie potvrdené najvyšším súdom SR a je to rozostavaná stavba. Všetky povolenia pre túto stavbu boli vydané            v súlade s platnými legislatívnymi predpismi  v čase ich vydania.  V dokumentácii riešená prístavba objektu a jeho čiastkové úpravy  boli posudzované z  hľadiska platného UPN hl. mesta SR Bratislavy, schváleného 31.5.2007 uznesením Mestského zastupiteľstva hlavného mesta SR Bratislavy, vrátane zmien a doplnkov 01 z 15. 12. 2008, ktoré nadobudli účinnosť dňom 15. 1. 2009, zmien a doplnkov 02 z  15. 12. 2011, ktoré nadobudli účinnosť dňa 1. 2. 2012, zmien a doplnkov 03 z 25. - 26.6.2014, ktoré nadobudli účinnosť dňa 15.8.2014 a zmien a doplnkov 05 z 23.10.2014, ktoré nadobudli účinnosť dňa 10.11.2014,  ide  o územie občianskej vybavenosti - stabilizované územie; poloha regulovaného rozvojového územia – ostatné územie centra mesta a druh urbanistickej funkcie - 201 - občianska vybavenosť celomestského na nadmestského významu. UPN hl. mesta SR Bratislavy v Zmenách a doplnkoch 01, 02, 03 a 05 nerieši žiadne zmeny, ktoré sa týkajú územia, v ktorom sa predmetná stavba nachádza. Stavba sa nachádza v stabilizovanom území, v ktorom sa podľa UPN ponecháva súčasné funkčné využitie a predpokladá sa miera stavebných zásahov prevažne formou dostavieb, prístavieb, nadstavieb, prestavieb a novostavieb, pričom dostavbou  a zmenou dopravného riešenia sa zásadne nemení charakter stabilizovaného územia. Dané územie je stabilizované, ako z hľadiska dopravného, tak aj z hľadiska technickej infraštruktúry. Vyvolané zmeny v rámci predkladaného návrhu (predmetom zmeny je hlavne dostavba  objektu E a zlepšenie dopravného napojenia a nie povoľovanie výškovej časti objektu - rozostavanej 23 podlažnej budovy), stav územia rešpektujú v súlade so stanovenými limitami platný  ÚPN hl. mesta SR Bratislavy. Rozsah vplyvu zasahuje iba obyvateľov najbližšieho územia lokality výstavby. Konštatovanie, že prostredníctvom dopadov na priepustnosť dopravných komunikácií  bude mať stavba významný vplyv aj na  veľké množstvo  mestských častí  Bratislava - Staré Mesto, Bratislava - Nové Mesto i celého mesta Bratislava sa nezakladá na pravde, čo potvrdzujú vysvetlenia  k jednotlivým bodom uvedené vyššie v texte, ako aj príslušné čiastkové expertné štúdie (hluková štúdia, imisná štúdia, svetelnotechnická štúdia a dopravná štúdia, ktoré tvoria prílohy zámeru. Konštatovanie, že stavby bude mať celkový rozsiahly vplyv na mesto Bratislava z hľadiska dopadov na urbanistický charakter štvrte, na narušenie pamiatkovej zóny BA CMO a narušenie siluety mesta sa týka, ako vyplýva z kontextu stanoviska, 23  podlažnej výškovej budovy. Tu opakovane konštatuje, že predmetom zmeny navrhovanej činnosti nie je zmena výšky 23 podlažnej budovy s podnožou, ktorá má vydané  právoplatné územné rozhodnutie a stavebné povolenie potvrdené najvyšším súdom SR a je to rozostavaná stavba. Všetky povolenia pre túto stavbu boli vydané v súlade s platnými legislatívnymi predpismi v čase ich vydania.  Dostavba najmä objektu E a zmena dopravného riešenia,  naopak výrazne zlepší urbanistické a architektonické parametre projektu a dopravné napojenie objektu oproti súčasnému riešeniu. Z hľadiska vratnosti vplyvov  pôjde o vplyvy dlhodobé, nakoľko sa stavba nachádza v intenzívne urbanizovanom prostredí, a podľa platného územného plánu v stabilizovanom území, predpokladá sa, že tak ako v minulosti,  aj v budúcnosti bude územie v určitej miere zastavané, čo však v budúcnosti nevylučuje možnosť zmeny zástavby.    
•	Statická doprava. Výhrady nie sú špecifikované a nie je možné sa k nim vyjadriť. Statická doprava bola riadne vypočítaná podľa platnej Metodiky posudzovania dopravných vplyvov investičných projektov Magistrátu hlavného mesta Bratislava a platnej STN 736110/Z1. Dovoľujeme si uviesť, že v stanovisku z Magistrátu hlavného mesta Bratislava MAGSODI 61672 2014-366 003 ODI378 14-BP zo dňa 10.12.2014 sa uvádza, že predložená dokumentácia korektne zhodnotila vplyv investície na okolité komunikácie a uzly. Počet parkovacích miest statickej dopravy vyhovuje  podľa  STN 73 6110/Z1.
•	Nedostatočný počet PM. Stanovisko  sa odvoláva na výpočet statickej dopravy podľa normy STN 73 6110/Z1, avšak samotný výpočet a prislúchajúce koeficienty popisuje propomienkujúci podľa neplatného výpočtu z pôvodnej normy STN 73 6110. Výpočet statickej dopravy pre zámer Polyfunkčný objekt PREMIÉRE, Šancová ul. Bratislava je vyhotovený v súlade s normou STN 73 6110/Z1, ktorej platnosť bola od 11/2011. V stanovisku z Magistrátu hlavného mesta Bratislava MAGSODI 61672 2014-366 003 ODI378 14-BP zo dňa 10.12.2014 sa uvádza, že predložená dokumentácia korektne zhodnotila vplyv investície na okolité komunikácie a uzly. Koeficienty použité pre výpočet statickej dopravy určuje Magistrát hlavného mesta Bratislava  a tie boli podľa listu MAGS/ODl/57996/2014-336984 OD1/325/14-BP zo dňa 20.10.2014 použité (príloha Dopravnej štúdie). Pre  výpočet  statickej dopravy sa v liste uvádza, že Magistrát súhlasí s navrhnutým koeficientom kmp  = 0,8. Koeficient kd žiadal uvažovať v hodnote 1,0 (nie kd = 1,3). Výpočet nárokov na statickú dopravu bol vykonaný podľa v čase predloženia zámeru  platnej normy STN 73 6110/Z1, v ktorej  je počet návštevníkov a zamestnancov  obsiahnutý v príslušných koeficientoch. 
•	Priestor na spanie nie je stavebne oddelený a je súčasťou bytu nie to samostatná miestnosť, nemá okná ani denné svetlenie.  V tomto zmysle je zahrnutý do výpočtu nárokov na statickú dopravu podľa STN 73 6110/Z1.
•	Hluk vo vonkajšom prostredí. Stavba zodpovedá záväzným ustanoveniam právnych predpisov, týkajúcich sa ochrany pred hlukom vo vonkajšom prostredí. Je navrhnutá do nadmerne hlučného prostredia. Investor zabezpečí , aby boli splnené požiadavky na nepriezvučnosť obvodových plášťov navrhovaných objektov, ktoré sú v hlukovej štúdii definované na základe výsledkov vykonaných predikcií šírenia hluku vo vonkajšom prostredí, požiadavky normy STN 73 0532 a v zmysle Vyhlášky MZ SR č. 549/2007 Z. z. Rozhodnúť o umiestnení stavby v prostredí, kde sú prekročené hlukové limity môže Ragonálny úrad verejného zdravotníctva, ako príslušný orgán ochrany zdravia ľudí.  Regionálny úrad verejného zdravotníctva Bratislava sa k zámeru navrhovanej činnosti vyjadril listom  č.j. HŽP/03777/2015, z 7.1.2015 a netrvá na pokračovaní posudzovania, nemá pripomienky.
•	Namieta nedostatočný počet PM v rozpore s technickými normami. Počet parkovacích miest statickej dopravy vyhovuje  podľa  STN 73 6110/Z1..
•	Namieta zvýšenú hladinu hluku.  V zámere je uvedené, že najvýznamnejšími zdrojmi hluku v dotknutom území je jestvujúca  automobilová doprava a železničná doprava. Tieto jestvujúce zdroje hluku navrhovateľ svojou činnosťou neovplyvňuje  a nemá na ne dosah.  Podľa hodnôt hluku uvedených v Zámere ( a aj v Hlukovej štúdii), prípustné hodnoty podľa  vyhlášky MZ SR č.237/2009 Z.z., ktorou sa dopĺňa vyhláška MZ SR č. 549/2007 Z.z. zo 16.augusta 2007  sú prekročené pre denný, večerný,  aj pre  nočný čas.. Plošnú hlukovú záťaž vypočítanú vo výške 1,5 m nad terénom pre denný, večerný a nočný referenčný čas a hodnoty ekvivalentných hladín A zvuku z prevádzky stacionárneho zdroja a vjazdu do navrhovaného objektu pred fasádami vlastného objektu a najbližších existujúcich bytových domov ukazujú obrázky  8, 9 a 10 (príloha Zámeru, Polyfunkčný objekt  „PREMIÉRE“, Bratislava, Hluková Štúdia). Prípustné hodnoty ekvivalentnej hladiny hluku len od navrhovanej činnosti (garáže, motorgenerátor) na fasáde najbližších obytných domov nie sú prekročené pre denný, večerný ani nočný čas. Ďalšie stacionárne zdroje hluku napr. zdroje hluku na strechách a fasádach navrhovaných objektov budú v rámci spracovania ďalšieho stupňa projektovej dokumentácie navrhnuté tak, aby pred fasádami vlastného navrhovaného objektu v mieste chránených miestnosti bytov a pred fasádam najbližších existujúcich bytových domov nedošlo k prekročeniu prípustných hodnôt určujúcich veličín hluku toto je možné dosiahnuť technickými opatreniami. V kap. IV. 10  sú navrhnuté opatrenia na zníženie hlukového zaťaženia od navrhovanej stavby.  

K bodu 15.3) Doplňujúce informácie k stanovisku  Občianskej iniciatívy za zachovanie životného prostredia v Starom Meste
K zámeru sa vyjadril orgán ochrany zdravia bez pripomienok. Ďalšie informácie v bode 15.2.

K bodu 15.4) Doplňujúce informácie k stanovisku  Mgr. Mariána Gazdíka 
	Rozostavaná stavba, ktorej súčasťou je aj 23 podlažná budova  má vydané právoplatné územné rozhodnutie a stavebné povolenie. Ide o rozostavanú stavbu a výška 23  podlažného objektu nie je predmetom zmeny činnosti.

K bodu 15.5) Doplňujúce informácie k stanovisku  Mgr. Eleónory Šuplatovej a k stanovisku  Rastislava Šuplatu bod 15.6.
Rozostavaná stavba, ktorej súčasťou je aj 23 podlažná budova  má vydané právoplatné územné rozhodnutie a stavebné povolenie. Ide o rozostavanú stavbu a výška 23  podlažného objektu nie je predmetom zmeny činnosti.

K bodu 15.7) Doplňujúce informácie k stanovisku Aleny Szemzöovej
Rozostavaná stavba, ktorej súčasťou je aj 23 podlažná budova  má vydané právoplatné územné rozhodnutie a stavebné povolenie. Ide o rozostavanú stavbu a výška 23  podlažného objektu nie je predmetom zmeny činnosti.

K bodu 15.8) Doplňujúce informácie k stanovisku  Judity Šimkovičovej, Ing. Milan Šimkovič
Rozostavaná stavba, ktorej súčasťou je aj 23 podlažná budova  má vydané právoplatné územné rozhodnutie a stavebné povolenie. Ide o rozostavanú stavbu a výška 23  podlažného objektu nie je predmetom zmeny činnosti. 

K bodu 15.9) Doplňujúce informácie k stanovisku  Ing. Vaseka, Hausmann, s.r.o., 
Je to subjektívne hodnotenie stavby, ktorá má vydané právoplatné územné rozhodnutie a stavebné povolenie, ktoré bola teda povolená a bola začatá jej výstavba.       V predchádzajúcich konaniach sa k parametrom stavby už vyjadrili dotknuté orgány štátnej správy. Predmetom zmeny je hlavne dostavba  objektu E a zlepšenie dopravného napojenia a nie povoľovanie  výškovej časti objektu (rozostavanej 23 podlažnej budovy). 

K bodu 15.10) Doplňujúce informácie k stanovisku  Jána Dreslera
Mestská časť aj Magistrát Bratislavy sú bezpochyby účastníkmi  konaní v zmysle platnej legislatívy a navrhovateľ  bude ich stanoviská rešpektovať. Projekt má pomerne dlhú a zložitú históriu, v ktorej priebehu bolo prednesených a vyhodnotených veľa pripomienok. Skutočnosťou je, že 23 podlažný objekt je právoplatne umiestnený a má vydané platné stavebné povolenie, podľa ktorého prebieha výstavba. Predmetom zmeny je najmä dostavba objektu E a zlepšenie dopravného napojenia a nie zmena podlažnosti a výšky 23  podlažného objektu.

K bodu 15.11) Doplňujúce informácie k stanovisku  Hestia,  o. z. 

Bod 15.11.1
Krajské riaditeľstvo hasičského a záchranného zboru v Bratislave, č.j. KRHZ-BA-OPP-4/2015, z 5.1.2015 sa vyjadrilo bez pripomienok. Projekt požiarnej ochrany bude predložený na vyjadrenie v rámci prerokovania DUR

Bod 15.11.2
Vplyvy počas výstavby sú posúdené v rámci kap. IV.3.

Bod 15.11.3
Opatrenia proti radónu budú navrhnuté v ďalšom stupni PD,  je to jedno z navrhovaných opatrení uvedené v zámere.

Bod 15.11.4
Z  hľadiska ochrany zdravia sa vyjadril Regionálny úrad verejného zdravotníctva Bratislava, č.j. HŽP/03777/2015, z 7.1.2015, ktorý netrvá na pokračovaní posudzovania, nemá pripomienky k zámeru.

Bod 15.11.5, Bod 15.11.6, Bod 15.11.7
Vplyvy na dopravu sú podrobne vyhodnotené v Dopravnej štúdii a zhrnutie je uvedené v príslušnej kapitole zámeru, podobne hluk a imisie.
Bod 15.11.8
Parkovacie miesta boli navrhnuté v súlade s platnou legislatívou (podľa STN 73 6110/Z1)  v dostatočnom počte pre dané funkčné využitie objektu. Dopravná štúdia bola spracovaná kvalifikovane odbornou firmou a jej kvalita bola potvrdená i stanoviskom oddelenia dopravného  inžinierstva Magistrátu zo dňa10.12.2014. 

Bod 15.11.9
Návrh nie len že nenarušuje stavebnú čiaru, ale naopak dostavbou dotvára blokový charakter okolitej zástavby.

Bod 15.11.10
Hlavné vstupy do objektu sú riešené z chodníka pozdĺž Šancovej ulice, novo navrhovaný vjazd vozidiel z ulice Beskydská. Z hľadiska požiarneho riešenia pozri bod vyššie.

Bod 15.11.11
Subjektívne hodnotenie  už  umiestnenej a povolenej rozostavanej stavby.

Bod 15.11.12
Objekt bol umiestnený v súlade s v čase vydania územného rozhodnutia platnou hranicou pamiatkovej zóny a toto rozhodnutie bolo potvrdené aj rozhodnutím Najvyššieho súdu.

Bod 15.11.13
Návrh dostavby vychádzal z aktuálne spracovanej svetelnotechnickej štúdie vrátane dopadu na okolité objekty. K dostavbe sa bude opäť vyjadrovať orgán ochrany zdravia v etape DUR. Dopad existujúceho povoleného 23.NP objektu už bol predmetom predchádzajúcich konaní a orgán ochrany zdravia sa k projektovej dokumentácii pre územné rozhodnutie vyjadroval.

Bod 15.11.14
Podrobný plán organizácie výstavby vrátane ochranných opatrení (hluk, prašnosť…) budú predmetom ďalších stupňov projektu.

K bodu 15.14) Doplňujúce informácie k stanovisku  Cyklokoalície 

Bod 15.14.2
Stavba má vydané právoplatné územné rozhodnutie aj  stavebné povolenie,  výšková úroveň 23  podlažného objektu už bola predmetom predchádzajúcich konaní  a nie je predmetom predloženej zmeny činnosti. 

Bod 15.14.3
Podobná požiadavka nebola zo strany dotknutých orgánov nikdy vznesená a nesúvisí s uvažovanou dostavbou.

Bod 15.14.4
Vzhľadom k charakteru ulice Šancová sa predpokladá zásobovanie z  plochy medzi YMCA a  Premiére, resp. vnútornými vertikálnymi komunikáciami z podzemných podlaží.

Bod 15.14.5
Podobná požiadavka nebola zo strany dotknutých orgánov nikdy vznesená a nesúvisí s uvažovanou dostavbou . Ak bude  vznesená budeme ju rešpektovať.

Bod 15.14.6
Vôbec nesúvisí s dostavbou objektu Premiére.

Bod 15.14.7 a bod 15.14.8
Bude riešená v ďalšom stupni prípravy projektu

Bod 15.14.9
Cyklistická infraštruktúra nie je predmetom zmeny činnosti  a nesúvisí s ňou. Rozostavaná stavby, ktorej súčasťou je aj 23 podlažná budova má vydané právoplatné územné rozhodnutie a stavebné povolenie. Ide o rozostavanú stavby a výšky 23 podlažného objektu nie je predmetom zmeny činnosti.

K bodu 15.15) Doplňujúce informácie k petícii zastúpenej Mgr. Danou Harvankovou 

Bod 15.15.1
Dostavba objektu  v zmysle jeho  dokončenia je právoplatne povolená a nie je predmetom zmeny činnosti. Zmena činnosti rieši „dostavbu“ t.j. uzatvorenie uličnej čiary v úrovni 1-5.NP.

Bod 15.15.2
Dopady na okolitú zástavbu z hľadiska hluku, svetlotechniky a dopravnej záťaže boli podrobne vyhodnotené v príslušných odborných štúdiách/posudkoch. Závery preukazujú, že navrhovaná dostavba nespôsobí nadlimitné zaťaženie okolitých objektov. Novonavrhované  dopravné napojenie naopak zjednoduší prevádzkové  napojenie domu zo Šancovej ulice.  Dopady na ceny nehnuteľností  sú  obyčajnou ničím nepodloženou špekuláciou Skúsenosť Investora je práve opačná, tzn. v okamihu kedy sa skultivuje problematická stavba alebo územie v susedstve, profitujú z toho aj susedné nehnuteľnosti.

K bodu 15.16) Doplňujúce informácie k stanovisku  On-line petície zast. M. Hudecom
Stavebný úrad nie je príslušným orgánom v procese EIA podľa zák. č. 24/2006  Z.z. 23 podlažná budova má vydané právoplatné stavebné povolenie aj územné rozhodnutie a zmena jej podlažnosti nie je predmetom navrhovanej zmeny činnosti.    

		Dotknuté orgány: Bratislavský samosprávny kraj, Okresný úrad Bratislava, odbor krízového riadenia a iné subjekty, vrátane ďalšej zainteresovanej verejnosti v zákonnej lehote a ani do vydania rozhodnutia písomné stanovisko príslušnému orgánu nedoručili.  

Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia v rámci zisťovacieho konania posúdil navrhovanú činnosť z hľadiska jej povahy a rozsahu, miesta vykonávania, najmä jeho únosného zaťaženia a ochrany poskytovanej podľa osobitných predpisov, významu očakávaných vplyvov na životné prostredie a zdravie obyvateľstva, súladu s územno-plánovacou dokumentáciou a úrovne spracovania zámeru. Primerane  použil kritériá pre zisťovacie konanie uvedené v prílohe č. 10 zákona a prihliadal  na stanoviská doručené k zámeru od zainteresovaných subjektov, vrátane verejnosti. Ministerstvo dopravy, výstavby a regionálneho rozvoja Slovenskej republiky (bod 8.) odporúčalo posudzovanie navrhovanej činnosti podľa zákona.  Mestská časť Bratislava – Staré Mesto (bod 11.), konštatovala, že navrhovaná činnosť nie je v súlade s aktuálne platnou územnoplánovacou dokumentáciou a požadovala posudzovanie navrhovanej činnosti podľa zákona so zameraním na vyhodnotenie parametrov vyplývajúcich z aktuálne platnej územnoplánovacej dokumentácie. Hlavné mesto Slovenskej republiky Bratislava (bod 14.) konštatovalo, že je problematické vyhodnotiť súlad s územným plánom a z hľadiska urbanistického posúdenia a dopravného inžinierstva nesúhlasí s realizáciou navrhovanej činnosti. Navrhovateľ, po výzve príslušného orgánu, doručil doplňujúce informácie na objasnenie pripomienok a požiadaviek vyplývajúcich zo stanovísk doručených k zámeru, ktorými sa príslušný orgán zaoberal. V zisťovacom konaní boli zistené významné okruhy otázok, na ktoré dá odpoveď len dôkladné posúdenie predloženého zámeru podľa zákona. Vzhľadom k uvedenému Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia rozhodol tak, ako je uvedené vo výrokovej časti tohto rozhodnutia. 

Zo stanovísk zúčastnených subjektov vyplynuli nasledovné nejasnosti a požiadavky na doplnenie hodnotenia predpokladaných vplyvov zámeru na stav životného prostredia, pre ktorú je potrebné navrhovanú činnosť posudzovať:  

•	v dokumentácii k územnému konaniu preukázať súlad navrhovaného umiestnenia stavby s platnou územnoplánovacou dokumentáciou a s regulatívmi priestorového usporiadania a funkčného využívania daného územia;
•	v rozsahu zástavby akceptovať kapacitné možnosti dopravy; v ďalších stupňoch projektovej dokumentácie riešiť dopravné napojenie predmetnej stavby vo vzťahu k ceste II/572 Šancová ul. a návrhom jej úprav najmä v mieste bočnej uličky medzi objektom YMCA a navrhovaným domom A s cieľom zabezpečiť plynulosť cestnej premávky na Šancovej ul; návrh dopravného napojenia predložiť na posúdenie dotknutým orgánom;
•	v ďalšom stupni prípravy doplniť dokumentáciu zámeru o vyjadrenie správcov dotknutých komunikácií, hlavne vo väzbe na Beskydskú, Karpatskú, Čajakovú a Šancovú ulicu; požiadavky správcov komunikácií zohľadniť a rešpektovať v plnom rozsahu; pri výstavbe nového vjazdu/výjazdu a parkovacích miest dodržať príslušné platné normy STN;
•	dokumentáciu stavby k územnému konaniu predložiť na posúdenie podľa zákona č. 49/2002 Z. z. o ochrane pamiatkového fondu v znení neskorších predpisov, Krajskému pamiatkovému úradu Bratislava a rešpektovať jeho záväzné stanovisko;
•	dokumentáciu zakladania objektu novostavby spolu s projektom čerpania podzemnej vody predložiť na vyjadrenie orgánu štátnej vodnej správy.

Na základe výsledkov zisťovacieho konania OÚ BA usúdil, že s ohľadom na závažnosť vznesených pripomienok vyplývajúcich zo stanoviska Mestskej časti Bratislava – Staré Mesto, Hlavného mesta Slovenskej republiky Bratislavy, zainteresovanej verejnosti a s prihliadnutím na stanovisko Ministerstva dopravy, výstavby a regionálneho rozvoja a environmentálnu citlivosť oblasti, ktorá bude činnosťou pravdepodobne zasiahnutá je potrebné očakávané vplyvy a únosnosť prostredia podrobnejšie zhodnotiť a navrhnúť opatrenia na dosiahnutie súladu zámeru so záujmami ochrany životného prostredia,  preto rozhodol, že navrhovaná činnosť bude posudzovaná podľa zákona. Ostatné pripomienky zo stanovísk zainteresovaných subjektov budú zohľadnené v rozsahu hodnotenia navrhovanej činnosti a budú predmetom ďalšieho konania podľa § 30 a nasl. ustanovení zákona č. 24/2006 Z.z. v znení neskorších predpisov.

Upozornenie: Podľa § 29 ods. 9 zákona dotknutá obec bezodkladne informuje o tomto rozhodnutí verejnosť spôsobom v mieste obvyklým

Poučenie

	Zisťovacie konanie sa nevykonáva podľa zákona č. 71/1967 Zb. o správnom konaní (správny poriadok), a preto sa voči nemu nemožno odvolať. Toto rozhodnutie možno preskúmať súdom podľa zákona č. 99/1963 Zb. Občiansky súdny poriadok v znení neskorších predpisov.

                                                                                               Ing. Filip Macháček
   							                    vedúci odboru

Schválil:  Ing. Patrick Lutter
      vedúci oddelenia

Rozhodnutie OÚ BA č. OU-BA-OSZP3-2015/007110/FIL/I-EIA sa doručuje:

1.  FINEP Premiére, s.r.o., Jégeho 12, 821 08 Bratislava 
2.  Mestská časť Bratislava – Staré Mesto , Vajanského nábrežie 3, 814 21 Bratislava
3.  Hlavné mesto SR Bratislava, OÚGG, vedúci OÚGG RNDr. Michal Babiar,    
     Laurinská 7, 814 99  Bratislava 1 (so žiadosťou o zverejnenie)
4.	Ministerstvo dopravy, výstavby a regionálneho rozvoja SR, Námestie slobody 6, P.O.BOX 100, 810 05 Bratislava 15
5.  Ministerstvo obrany SR, Kutuzovova 8, 832 47 Bratislava
6.  Bratislavský samosprávny kraj, P.O.BOX 106, Sabinovská 16, 820 05 Bratislava
7. 	Okresný úrad Bratislava, odbor starostlivosti o ŽP, oddelenie ochrany prírody a vybraných zložiek životného prostredia, Odborárske nám. 3, 810 05 Bratislava 
8.	Dopravný úrad, oddelenie ochranných pásiem letísk a leteckých pozemných zariadení, 
     Letisko M. R. Štefánika, 823 05 Bratislava 
9.  Regionálny úrad verejného zdravotníctva Bratislava hlavné mesto, Ružinovská 8,  
      P.O.BOX 26, 820 09 Bratislava 29
10. Okresný úrad Bratislava, odbor cestnej dopravy a pozemných komunikácií,
      Pri starej prachárni 14, 831 04  Bratislava 
11. Okresný úrad Bratislava, odbor krízového riadenia, Staromestská 6, 814 40 Bratislava
12.	KR Hasičského a záchranného zboru v  Bratislave, Staromestská 6, 811 03 Bratislava 
13. Krajský pamiatkový úrad Bratislava, Leškova 17, 811 04 Bratislava

14. Združenie domových samospráv, P. O. BOX 218, 850 00 Bratislava
15. Mgr. Marián Gazdík, PhD., Šancová 66, 811 05 Bratislava
16. Mgr. Eleónora Šuplatová, Šancová 68, 811 05 Bratislava 
17. Alena Szemzöová, Šancová 66, 811 05 Bratislava
18. Občianska iniciatíva za zachovanie životného prostredia v Starom Meste,  
      Bjornsonova 2, 811 05 Bratislava 1
19. Hestia, o. z., Dobšinského 30, 811 05 Bratislava
20. Ondrej Dostál, Beskydská 8, 811 05 Bratislava
21. Peter Hodál, Šancová 62, 811 05 Bratislava
22. Katarína Šimončičová, Dulovo nám. 4, 821 08 Bratislava
23. Soňa Párnická, Bjornsonova 2, 811 05 Bratislava
24. Gábor Grendel, Vazovova 15, 811 07 Bratislava
25. Renáta Minová, Dobšinského 30, 811 05 Bratislava
26. Vladimír Dulla, Majerníkova 50, 841 05 Bratislava
27. Monika Klobušická, Beskydská 17, 811 05 Bratislava
28. Karol Klobušický, Beskydská 17, 811 05 Bratislava
29. Mária Dostálová, Beskydská 8, 811 05 Bratislava
30. Pavol Dostál, Beskydská 8, 811 05 Bratislava
31. Ing. Matej Vagač, Dobrovičová 10, 811 09 Bratislava 
32. Cyklokoalícia, Karadžičova 6, 821 08 Bratislava 
33. Mgr. Dana Harvanková, Čajakova 7, 811 05 Bratislava